
Yhdessä,  ilosta 

Skrollia  tehdään ,  koska  se  on  sen 
arvoista.  Teille  ja  meille. 

Vajaa  vuosi  sitten  lähdin  mukaan  tekemään  uutta  tieto- 
konekulttuurin  erikoislehteä  -  siitäkin  huolimatta,  että 
elämän  muiden  kiireiden  vuoksi  ei  olisi  ehkä  pitänyt 
haalia  enää  yhtään  lisävastuita.  Koska  kasvoin  lukien 
80-luvun  harrastuslehtiä  ja  selaan  niitä  ajoittain  edel¬ 
leen,  oli  ajatus  jonkin  samanlaisen  synnyttämisestä  aivan 
liian  houkutteleva. 

En  tiennyt  tuolloin,  kuinka  monta  numeroa  -  jos  sitä 
yhtäkään  -  tätä  lehteä  ilmestyisi.  Sitten  tutustuin  muihin 
toimituksen  jäseniin,  joista  suurta  osaa  en  ollut  ennen 
edes  tavannut.  Vakuutuin  siitä,  että  tämä  porukka  saa 
kyllä  lehden  aikaiseksi.  Ja  vaikka  olin  nähnyt  omaa  teks¬ 
tiäni  painettuna  jo  monta  kertaa,  ensimmäinen  Skrolli 
tuntui  silti  aivan  erityiseltä. 

Leipäpuuni  on  toisaalla,  kuten  muillakin  Skrollin  te¬ 
kijöillä  ainakin  toistaiseksi.  Lehteä  tekemällä  ei  rikastu, 
eikä  se  ole  tarkoituskaan.  Itselleni  kysymys  on  ennen 
kaikkea  siitä,  että  haluan  saada  päässäni  pyöriviä  tari¬ 
noita  paperille.  Lehdelle  taloudellinen  riippumattomuus 
on  toki  tärkeää,  jotta  voimme  jatkaa  ilmestymistä.  Vielä 
tärkeämpää  on  kuitenkin  tehdä  sellaista  Skrollia,  josta 
pitävät  sekä  me  itse  että  lukijamme.  Se,  miten  pitkälle 
tämä  tarina  jatkuu,  riippuu  ennen  kaikkea  teistä. 

Vuoden  kuluessa  toimitusporukkaan  on  tullut  lisää 
jäseniä,  ja  olemme  myös  löytäneet  lukuisia  uusia  avusta¬ 
jia.  Heidän  asiantuntemuksensa  avulla  olemme  voineet 
laajentaa  käsittelemiemme  aiheiden  kirjoa  huomattavas¬ 
ti.  Osittain  siksi  käsillä  oleva  numero  onkin  tähänastisis¬ 
ta  ajankohtaisin.  Mukana  on  reportaasit  peräti  kahdesta 
harrastetapahtumasta,  minkä  lisäksi  puemme  päähämme 
tuoreet  Oculus  Rift  -virtuaalitodellisuuslasit. 

Useimmat  avustajista  ovat  itse  ilmoittautuneet 
toimitukselle,  ja  tähän  rohkaisemme  myös  jatkossa.  En¬ 
simmäistä  kertaa  voimme  jopa  maksaa  kirjoituksista  ni¬ 
mellisen  palkkion.  Jos  koet,  että  sinulla  olisi  kerrottavaa 
Skrollin  lukijoille,  lähetä  sähköpostia  tai  tule  roikkumaan 
IRC-kanavalle.  Aiempi  kirjoituskokemus  ei  ole  tarpeen  - 
tärkeintä  on,  että  sinulla  on  jotain  sanottavaa.  & 


Kannen  kuva: 
Ville-Matias  Heikkilä 


441  878 
Painotuote 

Katsoimme  keinotodellisuudeen  houkuttavilla  laseilla. 

Teksti:  Mikko  Rasa  Kuvat:  Mikko  Rasa,  VVikimedia  Commons-käyttäjä  Sergey  Galyonkin 


Immersiivinen  virtuaalitodellisuus 
on  pelaajan  nirvana  ja  science  fictio¬ 
nin  peruskauraa.  Sen  mahdollistavat 
laitteet  ovat  tehneet  tietään  kuluttajan 
luokse  jo  1990-luvulta  asti.  Matkalla  on 
ollut  ongelmia,  kuten  huonot  resoluutiot, 
epämukavuus  ja  hidas  tai  puuttuva  pään 
asennon  seuranta.  Jos  tekniset  ominai¬ 
suudet  onkin  saatu  kohdalleen,  on  hinta 
ollut  liian  kova  kotikäyttäjälle. 

Oculus  VR-yhtiön  virtuaalisilmikko 
Rift  lupaa  mullistaa  pääsyn  virtuaalimaa¬ 
ilmoihin.  Sen  viimekesäisen  Kickstarter- 
kampanjan  suosio  ylitti  odotukset  monin¬ 
kertaisesti,  ja  toimitukset  alkoivat  tämän 
kevään  aikana. 

Maailma  silmikkosilmin 

Lupaukset  ovat  historian  valossa  suuria, 
mutta  kun  laitteen  saa  päähänsä,  epäilyk¬ 
set  haihtuvat.  Syvyysvaikutelma  on  niin 
todentuntuinen,  ettei  siihen  tajua  kiinnit¬ 
tää  huomiota,  mutta  jälkeenpäin  taval¬ 
lisella  monitorilla  esitetty  3D-grafiikka 
näyttää  lattealta.  Silmikon  tarjoama 
näkymä  kattaa  lähes  koko  näkökentän, 
joskin  reunoille  jää  laitteen  rakenteesta 
johtuva  musta  alue.  Näyttöpaneelin  edes¬ 
sä  olevien  linssien  ansiosta  silmät  eivät 
rasitu,  ja  mukana  on  vaihtolinssit  likinä¬ 
köisille. 


Immersion  täydentämiseksi  kuvan  on 
reagoitava  pään  liikkeisiin.  Ihmisaivot 
olettavat  ympäröivän  maailman  olevan 
pään  liikkeistä  riippumaton,  joten  kun 
käyttäjä  kääntää  päätään  oikealle,  on  ku¬ 
vaa  liikutettava  vastaavasti  vasemmalle. 
Mikäli  näin  ei  tapahdu,  syntyy  valheelli¬ 
nen  mielikuva  virtuaalimaailman  käänty¬ 
misestä  pään  mukana.  Reaktion  on  oltava 
riittävän  nopea,  tai  aivot  eivät  osaa  yhdis¬ 
tää  pään  kääntämistä  ja  katselusuunnan 


1920x1080  pikselin  paneelia,  jossa  myös 
pikselirajojen  pitäisi  olla  kapeammat. 

Kuulokkeita  Riftissä  ei  ole,  mutta  sen 
muotoilu  mahdollistaa  omien  isojenkin 
kuulokkeiden  mukavan  käytön.  Pelien 
kontrollien  tosin  olisi  syytä  löytyä  lihas- 
muistista,  koska  näppäimistöä  ei  silmik¬ 
ko  päässä  pysty  tiirailemaan.  Erillinen 
peliohjain  onkin  vr-kypärän  kaveriksi  oi¬ 
vallinen  valinta. 


kokeilumielessä 


muutosta  toisiinsa.  Riftin  asentosensori 
ja  sitä  lukeva  kirjasto  suoriutuvat  tehtä¬ 
västä  mallikkaasti.  Ympäriinsä  katselemi¬ 
nen  tuntuu  luonnolliselta,  eikä  minimaa¬ 
lista  viivettä  huomaa,  ellei  sitä  erikseen 
tarkkaile. 

Aivan  täydellinen  99  Oculus  Rift  lupaa  mullistaa 
laite  ei  ole.  Kuvassa  pääsyn  lumemaailmaan. 

on  voimakas  hyttys- 
verkkoilmiö,  jossa  pikselien  väliset  ra¬ 
jat  erottuvat  mustina  viivoina.  Tämä  on 
ymmärrettävää,  koska  paneeli  on  vain 
muutaman  sentin  päässä  silmistä.  Myös 
kuvan  tarkkuus  on  vaatimaton.  Näytön 
1280x800  pikselin  tarkkuus  on  jaettu 
vaakasuunnassa  kahtia,  joten  kumpikin 
silmä  saa  640x800  pikselin  näkymän. 

Tämä  on  kuitenkin  vasta  kehittäjille 
suunnattu  versio.  Myöhemmin  ilmes¬ 
tyvään  kuluttajaversioon  on  kaavailtu 


Pääseekö  jo  pelaamaan? 

Koska  kyseessä  on  uusi  laite,  joka  ei  vielä 
edes  ole  kuluttajamarkkinoilla,  on  pelitu- 
ki  varsin  rajallinen.  RiftEnabled-sivusto 
listaa  noin  150  peliä  ja  ohjelmaa,  joissa 
on  natiivi  Rift-tuki. 
Näistä  suurin  osa 
on  teknologiademo- 
ja  ja  harrastajien 
tekemiä  pikkupelejä, 
eikä  isoja  julkaisuja  ole  kuin  muutama. 
Laajempaa  tukea  on  epäilemättä  luvassa 
lähitulevaisuudessa,  sillä  ainakin  Valve  ja 
Id  Software  ovat  osoittaneet  kiinnostusta 
laitteen  tukemiseksi  peleissään. 

Valve  on  ensimmäisenä  suurena  yri¬ 
tyksenä  lisännyt  Rift-tuen  Source-peli- 
moottoriinsa.  Half-Life  2  Riftillä  pelat¬ 
tuna  on  hieno  kokemus.  Pelaaja  tuntee 
todella  astuvansa  Gordon  Freemanin 

Riitin  näytölle  piirtyvää  kuvaa  täytyy  vääristää  voimakkaasti,  jotta  se  linssien  läpi  katsottuna  näyt¬ 
täisi  oikealta.  Vääristymän  tarkoituksena  on  keskittää  enemmän  pikseleitä  kuvan  keskialueelle. 


Sovita  kuviot  päällekkäin  katsomalla  kuvia  silmät  ristissä.  Näin  osat  hyppäävät  irti  paperista. 


saappaisiin.  Kontrollit  ovat  hieman  ou¬ 
dot,  sillä  hiirellä  on  vaakasuunnassa  ruu¬ 
dun  keskellä  pieni  kuollut  alue,  jolla  kur¬ 
soria  voi  liikuttaa  vapaasti  ennen  kuin 
se  alkaa  kääntää  pelihahmoa.  Katseen 
suuntaa  ja  hahmon  liikesuuntaa  ei  ole 
erotettu  toisistaan,  joten  kävellessä  ei 
voi  katsella  ympärilleen.  Valve  on  ilmoit¬ 
tanut  tämän  olevan  vielä  keskeneräinen 
beta,  ja  Team  Fortress  2:ssa  tuen  pitäisi 
olla  valmiimpi. 

Joihinkin  peleihin  saa  lisättyä  Rift- tu¬ 
en  avoimen  lähdekoodin  VirelO-ajurilla. 
Tämä  kuitenkin  jättää  paljon  toivomisen 
varaa.  Näkymän  parametrit  on  säädettä¬ 
vä  kohdilleen  käsin.  Koska  peli  ei  tiedä 
Riftistä  ja  sen  aiheuttamasta  vääristy¬ 
mästä  mitään,  kaksiulotteiset  käyttölii- 
tymäelementit  eivät  toimi  kuten  pitäisi. 
Esimerkiksi  Portal  2:ssa  valikko  on  han¬ 
kalasti  näkökentän  vasemmassa  laidas¬ 
sa.  Pelin  aikana  tähtäin  näkyy  kahdessa 
eri  paikassa,  ja  todellisuudessa  laukaus 
osuu  näiden  väliin. 

3  D -grafiikkaa  harrastavat  bittinikka¬ 
rit  voivat  luoda  itse  omia  virtuaalimaa¬ 


ilmoja.  Unityssä  ja  Unreal  Engine  3:ssa 
on  valmis  tuki  Riftille,  ja  muidenkin  gra¬ 
fiikkamoottorien  käyttö  onnistuu,  jos  nä¬ 
kee  hieman  vaivaa.  Kehittäjäsivustolta 
voi  ladata  ilmaisen  dokumentaation  ja 
lähdekoodit,  jotka  sisältävät  tarvittavat 
matemaattiset  kaavat  vääristymän  kom¬ 
pensointiin.  Virallinen  ohjelmistonkehi- 
tyspaketti  sisältää  myös  pään  asennon 
seuraamiseen  tarvittavat  rajapinnat  ja 
algoritmit.  Tuki  löytyy  Windowsin  lisäksi 
Linuxille  ja  Macille. 


Oculus  Rift  (kehitysversio) 

Näytön  tarkkuus:  1280x800  kuvapistettä 
Näkökenttä:  noin  110° 

Pään  asennon  seuranta:  integroitu 
Kuulokkeet:  ei  ole 
Hinta:  300  dollaria 


Linkkejä: 

http://www.oculusvr.com 

http://www.riftenabled.com 

http://www.vireio.com 


Virtuaalitodellisuuden 

tulevaisuudennäkymät 

Teksti:  Visa-Valtteri  Pimiä 

ihdoinkin!  Oikeasti  toimivien 
virtuaalitodellisuuslaitteiden  ai¬ 
kakausi  on  koittanut.  Olen  haa¬ 
veillut  immersiivisestä  näyttölaitteesta 
niin  kauan  kuin  muistan.  Oculus  Rift  ei 
kuitenkaan  ole  vielä  kaikkien  unelmien 
täyttymys.  Seuraava  suuri  haaste  ei  ole 
näytön  resoluution  kasvattaminen,  360:n 
asteen  juoksumattojen  kehittäminen 
tai  3D-ohjainten  suunnittelu.  Todelliset 
puutteet  ja  mahdollisuudet  piilevät  ohjel¬ 
mistossa. 

Vieläkään  ei  oikeastaan  tiedetä,  mil¬ 
laiset  kokemukset  parhaiten  soveltuvat 
virtuaalitodellisuuteen.  Toistaiseksi  ei  ole 
kehitetty  täysimittaista,  suuren  budjetin 
tai  korkealentoisen  konseptin  immersii- 
vistä  kokemusta.Tarjolla  on  lähinnä  puo¬ 
lihuolimattomasti  tehtyjä  konversioita 
vanhoista  3 D -peleistä  tai  yksinkertaisia 
esimerkkiohjelmia  laitteiden  potentiaa¬ 
lista. 

Kaikkein  eniten  odotan  syvällisiä, 
juonellisia  kokemuksia  jotka  käyttävät 
virtuaalitodellisuuslaitteistoj en  ainutlaa¬ 
tuisia  ominaisuuksia  hyödykseen.  Miltä 
tuntuisi  eläytyä  elämään  neliraajahal- 
vaantuneena  sänkypotilaana,  joka  pystyy 
kommunikoimaan  vain  päänsä  liikkeillä? 
Millaisia  olisivat  virtuaalimaailmassa  ko¬ 
etut  elämykset  esimerkiksi  demotaiteen 
parissa? 

Seuraan  tätä  kehitystä  ja  osallistun 
siihen  etujoukoissa.  Uskon  sen  olevan 
merkittävin  askel  pitkään  aikaan  video¬ 
pelien  ja  muiden  immersiivisten  koke¬ 
musten  kehityksessä  kohti  yhä  kunnian¬ 
himoisempia  ja  uskaliaampia  suuntia. 

Jos  jokin  juonen  syvyyttä  sisältävissä 
peleissä  on  tärkeää,  niin  rooleihin  ja  ti¬ 
lanteisiin  eläytyminen.  Saavatko  uudet 
keinomaailmat  minut  välittämään  kuvit¬ 
teellisista  hahmoista  entistä  enemmän? 
Jos  kokemus  on  aiempaa  uskottavampi, 
vetoavatko  tekoni  voimakkaammin  tun¬ 
teisiin? 

Virtuaalitodellisuus  mahdollistaa  ku¬ 
vitteellisiin  maailmoihin  uppoutumisen  ja 
niiden  sisällä  toimimisen  ennennäkemät¬ 
tömillä  tavoilla.  Laitteiden  hinnat  ovat 
tavallisten  ihmisten  kustannettavissa. 
Itsenäisten  kehittäjien  luomien  virtuaali¬ 
kokemusten  aika  on  koittanut! 

Toivon,  että  näitä  moderneja  silmä- 
lappuportaaleja  kokeilleet  tunnistavat 
niiden  valtavan  potentiaalin  ja  keksivät, 
kuinka  parhaiten  valjastaa  ne  ainutlaa¬ 
tuisia  mielikuvitusmatkoja  ja  mahtavia 
elämyksiä  varten. 

Jokohan  tällä  vuosikymmenellä? 

Vaikkei  kuusiirtokuntia  ja  ajatusohjauspantoja  saataisikaan  vielä 
lähivuosina,  niin  saataisiinko  edes  ne  toimivat  virtuaalikypärät? 

Niitäkin  kun  on  kehitetty  ja  odotettu  jo  aika  pitkään. 

Teksti:  Ville-Matias  Heikkilä  Kuvat:  VVikimedia  Commons  -käyttäjät  Evan-Amos,  ThePassenger 


Erilaisia  lumetodellisuuksia  on 
esiintynyt  ihmisten  kuvitelmissa 
jo  ammoisista  ajoista  alkaen,  eikä 
ihme  —  onhan  esimerkiksi  unia  nähty  jo 
miljoonia  vuosia.  Jopa  käsitys  fyysisen 
todellisuuden  "virtuaalisuudesta"  oli  ole¬ 
massa  jo  varhaisessa  buddhalaisessa  fi¬ 
losofiassa. 

Teknisen  virtuaalitodellisuuden  his¬ 
toria  voidaan  aloittaa  1800-luvun  stereo- 
skoopeista  eli  stereokuvien  katsomiseen 
tarkoitetuista  kakkuloista.  Stereovaloku- 
vauksesta  tuli  1850-luvulla  oikea  buumi, 
ja  stereoskooppeja  myytiin  satojatuhan¬ 
sia.  Myös  sata  vuotta  myöhemmin  muo¬ 
tiin  tulleiden  "  3  D" -elokuvien  käyttämä  si- 
nipuna-anaglyfia  keksittiin  1850-luvulla. 

Vuonna  1961  rakennettu  Sensorama 
oli  kunniahimoinen  varhainen  lumetodel- 
lisuuskokeilu.  Laitteessa  istuvalle  hen¬ 
kilölle  esitettiin  filmiltä  laajakulmaista, 
värillistä  stereoelokuvaa  stereoäänillä,  ja 
lisäksi  hänelle  tuotettiin  liike-,  tunto-  ja 
hajuaistimuksia.  Laite  jäi  kuitenkin  kuri¬ 
ositeetiksi,  sillä  keksijä  Morton  Heilig  ei 
saanut  rahoitettua  laajempaa  tuotantoa. 

TV- valmistaja  Philco  rakensi  vuon¬ 
na  1961  ensimmäisen  kypäränäytön, 
joka  mahdollisti  todentuntuisen  etäläs- 
näolon.  Kypärän  kuvan  tuotti  toisessa 
huoneessa  ollut  kamera,  jota  moottorit 
pyörittivät  käyttäjän  pään  liikkeiden  mu¬ 
kaan.  Samantapaisen  kypärän  yhdisti 
tietokonegrafiikkaan  vuonna  1968  ame¬ 
rikkalaistutkija  Ivan  Sutherland,  jonka 
järjestelmä  esitti  käyttäjälle  muutamasta 
viivasta  koostunutta  huonenäkymää. 

Kypäränäyttöjä  alettiin  70-luvulla 
kokeilla  sotilastekniikassa.  Näytöt  edus¬ 
tivat  lisättyä  todellisuutta,  jossa  tieto- 
konedataa  heijastettiin  osaksi  lentäjän 
näkökenttää.  1980-luvulla  tekniikka  ei 
enää  vaatinut  miljoonien  dollarien  las- 
kentarautaa,  ja  ensimmäiset  graafisin 
työasemiin  tarkoitetut  järjestelmät  pää¬ 
sivät  tällöin  prototyyppiasteelle.  Virtuaa¬ 
litodellisuus-käsitteen  vakiinnutti  Jaron 
Lanier,  joka  perusti  VPL  Research  -yhtiön 
vuonna  1985. 

Ensimmäiset  kaupalliset  virtuaalisil¬ 
mikot  tulivat  markkinoille  1989.  Näitä 
olivat  Eric  Howlettin  Cyberface  ja  VPL 
Researchin  EyePhone.  Cyberfacen  kuva 
oli  mustavalkoinen,  mutta  se  tarjosi  perä¬ 
ti  145  asteen  näkökentän.  Erikoisaloille 
tarkoitetut  järjestelmät  olivat  kuitenkin 


aivan  liian  kalliita  sohvankuluttajalle. 

Kuluttaj  atason  virtuaalitodellisuuden 
pettymyksentäyteinen  historia 
alkoi  vuonna  1995,  kun  Nin¬ 
tendon  Virtual  Boy  -konsoli 
tuli  markkinoille.  Laite 
rakennettiin  mahdol 
lisimman  halvalla, 
eikä  sinä  ollut 
esimerkiksi  min¬ 
käänlaista  liikkeen 
tunnistusta.  Kuva 
tuotettiin  punaisilla 
lediriveillä  ja  pyörivil 
lä  peileillä.  Hieman 
enemmän  yritys¬ 
tä  oli  seuraavana 
vuonna  myyntiin 
tulleessa  Forte  VFX- 
1  :ssä,  joka  kytkettiin 
PC:hen  ja  maksoi  hulp 
peat  1500  dollaria.  Tässä 
juppilelussa  oli  jo  liikesensorit  ja  kuva  oli 
värillinen,  mutta  näkökenttää  oli  vaivai¬ 
set  45  astetta. 

Vuosituhat  vaihtui,  mutta  eri  valmis¬ 
tajat  jatkoivat  samojen  perusvirheiden 
tekemistä.  Liike  tunnistukseen  ja  la¬ 
tenssin  minimointiin  ei  panostet 
tu  riittävästi,  mikä  aiheutti 
käyttäjille  päänsärkyä.  Ka¬ 
peat,  30-50  asteen  näkö¬ 
kentät  puolestaan  loivat 
illuusion  ennemminkin 
pimeässä  huoneessa  lei¬ 
juvasta  näytöstä  kuin  joka 
suunnalta  ympäröivästä  keino 
todellisuudesta. 

Oculus  Riftiä  lienee  suit¬ 
sutettu  etenkin  siksi,  että 
riittävän  halvalla  valmistettu 
laite  on  kerrankin  onnistu¬ 
nut  välttämään  yleiset  suden¬ 
kuopat.  Vasta  tulevat  vuodet 
kuitenkin  näyttävät,  riittääkö 
tämä  lumetodelli¬ 
suuden  läpilyön¬ 
tiin,  vai  saammeko 
kenties  odottaa  vie¬ 
lä  vuosikymmenen 
jos  toisenkin.  & 


Stereoskoopit  ovat  monelle 
lapsuudesta  tuttuja.  Ensim¬ 
mäiset  viihdekäyttöön  myy¬ 
dyt  virtuaalisilmikot  eivät 
olleet  juuri  stereoskoop¬ 
peja  kummempia. 

Ei  juotavaksi.  Tarkempi  sisällysluettelo  www.hapsi.fi 


Kulttuuri 


Multimediaa  mahan  täydeltä 


Skrolli  osallistui  Assemblyihin  lähes  koko  toimituksen  voimin 
Teksti:  Tapio  Berschevvsky,  Ronja  Koistinen,  Toni  Kuokkanen 
Kuvat:  Aleksi  Kinnunen,  Santtu  Pajukanta 


Assembly-tiimiltämme  irtosi  tapah¬ 
tumasta  useampikin  henkilökoh¬ 
tainen  tapahtumareppari.  Emme 
halunneet  editoida  näitä  yhteen,  vaan 
julkaisemme  kunkin  osuuden  omalla  ni¬ 
mellään  ja  otsikollaan  —  kuten  ne  kirjoi¬ 
tetuinkin. 

Moniääninen  festariartikkelimme 
kertoo,  millaista  oli  olla  ensimmäistä 
kertaa  uuden  median  edustajana  oman 
alan  tapahtumassa.  Rakkaus  oli  molem¬ 
minpuolista,  ja  näillä  näkymin  mikään  ei 
pysäytä  Skrollia  olemasta  paikalla  myös 
ensivuonna. 

Metronäyttömatopelin  ständilläm- 
me  tarjosi  yleisölle  Helsingin  Hacklabin 
Konsta  "sooda"  Hölttä.  Muut  pelilaitteet 
saimme  lainaksi  keräilijäyhteisö  Peliko- 
nepeijooneilta.  Kiitokset  hyvistä  juhlista 
kaikille  osallistujille! 

Kaukana  skeneltä 

Teksti:  Tapio  Berschevvsky 

Nyt  se  on  sitten  virallista.  Assyjen 
lauantain  kärkiohjelmanumeron 
paikan  vei  ensimmäistä  kertaa 
ikinä  peli.  Asuksen  StarCraft  2  -turnaus 
oli  päälavalla  tapahtuman  paraatipaikal- 
la  lauantai-illassa  —  juuri  siihen  aikaan, 
jolloin  demokompot  ennen  alkoivat.  Pelit 
ovat  nyt  myös  kesäassyjen  ykkösjuttu. 

Tosin  eivät  kyllä  minulle.  Olen  pelaa¬ 
ja,  mutta  käyn  Assyilla  katsomassa  de¬ 


moja  ja  moikkaamassa  kavereita.  Ei  voisi 
itse  asiassa  vähempää  kiinnostaa  peliur- 
heilu,  tai  ylipäätään  muiden  lanittamisen 
katselu.  Assyilla  tai  muualla.  En  tajua 
sitä,  mutta  se  on  oma  ongelmani.  Eikä 
se  muutenkaan  haittaa,  sillä  Assyt  on  vä¬ 
hemmän  peliorientoituneellekin  vieraalle 
täynnä  viihdettä. 

Takana  on  kymmenen  vuotta  juokse¬ 
mista  toisen  median  leivissä,  nyt  sai  ottaa 
aika  iisisti.  Pöytävuorot  jäivät  pitkälti  hoi¬ 
tamatta,  onneksi  muu  tiimi  paikkaili.  Kes¬ 
kityin  pitkästä  aikaa  itse  tapahtumaan. 
Oli  muuten  aika  hyvä  sellainen. 

Tuimia  nuotteja 

Jo  torstaina  kolisi  ja  kovaa.  Maailmalla 
pelimusiikkikeikkoja  on  nähty  enemmän¬ 
kin,  Suomessa  25-päisen  orkesterin  ja 
kuoron  esittämät  rakkaat  teemat  ovat 
aika  harvinaista  herkkua.  Super  Sound 
of  Video  Games  hoiti  homman  kotiin  kun¬ 
nialla. 

Käsittelyn  saivat  niin  klassikot  vuosi¬ 
en  takaa  kuin  uudemmat  suosikit  Bubble 
Bobblesta  Baldurs  Gateen,  Boulder  Das- 
hista  Haloon.  Huhhuh,  että  se  pianolla 
soolotulkittu  Giana  Sistersin  intromusa 
oli  kova.  Ihan  hillittömän  kova.  Finaalina 
tarjoiltu  Second  Realityn  läpisoitto  toimi 
sekin,  mutta  jäi  kesken.  Jälkimmäisen 
puolen  sovitusta  odotellessa. 

Perjantaina  Kepes  Mode  onnistui 
tekemään  erittäin  vaisun  vaikutuksen 


yleisöön.  Jälkikäteen  irc-kanavan  logeja 
lukeneelle  kävi  selväksi,  että  keskimää¬ 
räinen  assykävijä  ei  erityisemmin  kaivan¬ 
nut  räppiä  saliin.  Mutta  ketut  siitä,  itse 
pompin  eturivissä  koko  keikan  ajan.  Ja 
junailinpa  Jaffankin  lavalle. 

Kebu  jäi  välistä,  se  harmittaa  jälkikä¬ 
teen  suuresti.  Kiire  vaan  oli. 

Koodin  taikaa 

Joka  vuosi  joku  kompo  on  köyhä,  tai 
useampikin.  Oldskool  oli  torso,  lyhytani- 
maatiot  skippasin,  demot  jäivät  vaisuik¬ 
si.  Real  Wildin  kolme  parasta  vetosivat, 
vaan  niin  aina.  Vähintään  soodan  metro- 
näyttödemo  next  train  takes  no  passen- 
gers  tulee  katsoa. 

Nuori  koodaaja  väitti  joskus  kivenko¬ 
vaan,  että  introja  ei  saa  arvostella  jos  ei 
osaa  ite.  Hyvä  jos  edes  katsoa,  tälläinen 
likainen  skenen  ulkopuolinen  epänörtti. 
Ei  kiinnostanut,  ja  sanon  nytkin,  mistä 
tykkään.  Nelikiloiset  Highway  4K  ja  Yog- 
Sothoth  olivat  Assyjen  screenin  parhaat 
minuutit.  Älkää  jättäkö  siihen,  sillä  mo¬ 
lemmissa  kokoluokissa  oli  paljon  hyvää 
nähtävää.  Kilotavun  raytracer  sai  supis- 
tajalihaksen  tutisemaan  innosta. 

Painavia  sanoja 

Vip-vieraana  oli  tällä  kertaa  hacktivisti 
Cory  Doctorow.  Hyvän  ja  YouTubestakin 
löytyvän  How  to  Live  in  a  World  Made  of 
Computers  -puheen  jälkeen  ehdin  istah- 

HBC:lta  on 
teosta  -  ja 
Neli  kiloisel 


tamaan  Coryn  kanssa  hetkeksi  kahden 
kesken.  Skrolli  ei  julkaise  kovin  lyhyeksi 
jäänyttä  haastattelua,  sillä  itse  puhe  tyh¬ 
jensi  jo  pankin. 

Coryn  terveiset  lukijoille  tosin  väli¬ 
tämme:  "Koko  maailma  rakentuu  tieto¬ 
koneista  ja  kaikki  inhimillinen  toiminta 
tehdään  niiden  avulla.  Joka  kerta  kun 
näet  tietokoneita  koskevaa  uutta  lain¬ 
säädäntöä,  kysy  itseltäsi,  hyväksyisitkö 
tämän  lain  koskemaan  jokaista  pienintä¬ 
kin  tekoa  elämässäsi.  Jos  et  hyväksy,  pyri 
muuttamaan  lakia." 

1 8  vuoden  välein 


Teksti:  Toni  Kuokkanen 


Kävin  Assyilla  ensimmäisen  kerran 
1995,  ja  nyt  18  vuotta  myöhem¬ 
min  olin  siellä  taas.  Tästähän  voi¬ 
si  vaikka  tulla  tapa.  Skrollin  ständillä  oli 
kiva  tunnelma,  ja  kävijöitä  tuntui  kiinnos¬ 
tavan  pieni  lehtemme. 

Pelaajien  määrä  oli  melkoinen,  mutta 
hiljaisuus  yllätti.  Enää  ei  käydä  desibe- 
likisoja,  mikä  on  kyllä  ihan  hyvä.  Pelto- 
reita  ei  tarvita.  Edellisellä  visiitillä  kone- 
paikoilla  soi  tauotta  Josh  Winkin  Higher 
State  of  Consciousness,  eivätkä  volyymit 
varmastikaan  olleet  EU-normien  mukai¬ 
sia. 

Olin  tällä  kertaa  paikalla  vain  yhden 
päivän,  joten  Areenan  nukkumatilat  eivät 
tulleet  tutuiksi.  Myöskään  kolajuomaöve- 
reille  ei  ollut  tarvetta.  Hienoisena  paran¬ 
nuksena  90-lukuun  huomasin,  että  ES:n 
nenäänpistävä  käry  peittää  tehokkaasti 
alleen  kolmen  päivän  ajan  marinoituneen 
eau  d'Assemblyn. 

Tunnelma  oli  edelleen  tallella,  vaik¬ 
ka  muutoksia  on  tapahtunut.  Tuhansien 
kirkkaiden  näyttöjen  keskellä  vanha  da- 
taaja  tunsi  olonsa  etupäässä  kotoisaksi. 
Kompoista  en  kerinnyt  seuraamaan  kuin 
grafiikan  ja  jokusen  musakompon,  joissa 


taso  tuntui  vaihtelevan  reippaasti,  kuten 
viime  kerrallakin.  1995  mieleen  jäi  mus- 
akomposta  Skavenin  Catch  That  Goblin, 
joka  kirvoitti  yleisöstä  melkoiset  aplodit. 
Tällä  kertaa  suosikkia  ei  muodostunut. 

Tapahtuma  on  selkeästi  sivistynyt, 
eikä  järjestyshäiriöitä  juurikaan  näy, 
vaikka  ei  mitään  isompaa  muistaakseni 
edelliselläkään  kerralla  ollut.  Harvassa 
lienevät  festarit,  joilla  on  yli  3000  kävijää 
ja  näin  rauhallista.  Dataporukka  on  sel¬ 
keästi  sivistynyttä  väkeä. 

Lähelle  ydintä 

Teksti:  Ronja  Koistinen 

Olen  käynyt  Assemblyilla  ensi  ker¬ 
taa  1999,  jolloin  fiilikset  olivat 
vähintäänkin  epätodelliset.  Olin 
14-vuotias  enkä  saanut  vanhemmilta  vie¬ 
lä  lupaa  yöpyä  tapahtumapaikalla. 

64  kilon  intro  oli  älyttömän  siisti  asia. 
Muistan  vieläkin  PC: n  64k-kompon  voit¬ 
taneen  Mewlersin  Viagra-nimisen  intron 
tapahtuman  kohokohtana.  Näytin  koulun 
alettua  sitä  tietokoneluokassa  kavereille, 
jotka  jostain  syystä  eivät  olleet  yhtä  vai¬ 
kuttuneita. 

Sittemmin  olen  käynyt  Assemblyilla 


ainakin  2003,  2004  ja  2010.  Demoskene 
ja  tuttujen  tapaaminen  ovat  aina  olleet 
omat  syyni  tulla  paikalle.  En  ole  ikinä  ol¬ 
lut  etevä  ohjelmoija,  joten  kosketus  ske- 
neen  on  ollut  aika  etäistä  ja  hankalaa. 

Tänä  vuonna  fiilis  oli  ihan  erilainen, 
kun  olin  paikalla  Skrollin  kanssa.  Tuntui 
siltä,  että  pääsin  tekemään  lähempää 
tuttavuutta  suomalaiseen  skeneen  ikään 
kuin  takaoven  kautta,  leppoisalla  meta¬ 
tasolla.  Ständillä  oleskellessa  ehti  jutella 
compoista  tuttujen  nimien  kanssa.  Kyllä 
journalismi  avartaa! 


Parhaat  produt  ja  ohjelmat 

Älä  tyydy  lukemaan,  vaan  katso  itse  parhaat 
Assy-produt  tapahtuman  hyvästä  arkisto- 
palvelusta  Assembly  Archive.  Muista  myös, 
että  Assemblyt  ovat  vain  se  näkyvin  Suomen 
tapahtuma.  Kaunista  ja  päätä  räjäyttävää  ma¬ 
teriaalia  julkaistaan  ympäri  vuotta  moninaisilla 
demopartyilla  pitkin  maailmaa  ja  Suomessakin 
partyja  on  useampia.  Sukella  siis  syvemmälle 
skeneen.  Demomaailman  paras  resurssi  Pouet 
auttaa  etsijän  eteenpäin. 

Syvempää  skenetuntemusta  ja  lukemattomia 
upeita  demoja: 

http://pouet.net 


Assyproduktiot  20  vuoden  ajalta: 
http://archive.assembly.org 


Upeita  syntetisaattoreitaan  suvereenisti  käsitellyt  Kebu  villitsi  ihmiset  perjantaina. 


HUOM!  Seuraava  teksti  saapui  anonyy¬ 
mistä  sähköpostiosoitteesta  Skrollin 
toimitukselle.  Kirjoittaja  luovutti  tekstin 
julkaistavaksi  täysin  oikeuksin.  Julkai¬ 
semme  tekstin  lyhentämättömänä. 
Skrolli  ei  kannata  päihtymistä  tai  lain 
rikkomista,  ja  esitetyt  näkemykset  ovat 
kirjoittajan  omia. 


Boozemblyt  on 
peruttu 

Sanovat  Assembly  a  päih¬ 
teettömäksi  tapahtumaksi. 
Nuubit  uskoo. 

Teksti:  Nano  Muumi 

artvvall  Areenan  anniskelutilat 
ovat  kiinni,  eikä  tuoppia  saa  vaik¬ 
ka  sinnikkäästi  anelisi.  Ovella 
valvotaan,  etteivät  vieraat  kanna  pullo¬ 
ja  tai  lääkkeitä.  Humaltuneen  oloisia  ei 
päästetä  sisään,  ja  sisältä  löytyneet  pas¬ 
sitetaan  ulos.  Energiajuomaa  kovemmat 
mömmöt  jäävät  takavarikkoon. 

Iltaisin  järjestyksenvalvojat  parvei¬ 
levat  Boozembly-reitin  päässä.  He  tark- 
kailevat  missä  kunnossa  aikuisviihteelle 
vaihtaneet  kävelevät  takaisin  kohti  Aree¬ 
naa.  Tuttuja  moikkaillaan,  ja  molemmin 
puolin  tiedetään  mistä  on  kyse.  Tässä 
katsotaan,  että  riehujat  ja  hoipertelijat 
päätyvät  toiseen  osoitteeseen. 


Samaan  aikaan  reitin  puolivälissä 
ujoimmat  kulkijat  seisahtuvat  kittaa¬ 
maan  viimeisen  kaljan  pohjat,  jotta  tölkin 
voi  jättää  tarpeeksi  kauas  näkyviltä.  As- 
syt  ovat  päihteettömät  periaatteella  "älä 
kysy,  älä  kerro".  Pieniä  sieviä  nauttineet 
tai  siltä  näyttävät  pääsevät  takaisin  si¬ 
sään,  läpi  seulasta. 

Boozemblyllä  ei  virallisesti  ole  järjes¬ 
täjiä.  Joku  ilmeisesti  silti  hakee  sille  joka 
vuosi  salaa  hupiluvan,  sillä  poliiseja  ei 
koskaan  näy  paikalla.  Alue  myös  siivo¬ 
taan  huolellisesti  joka  ikinen  vuosi.  Irkis- 
sä  muistetaan  jekuttaa  nuorempia.  Joka 
vuosi  Boozet  on  peruttu,  tai  siirretty,  tai 
jotain. 

Passaa  vasemmalle 

Pidemmällä,  metsän  puolella,  musa  soi 
ja  ihmiset  bilettävät.  Reippaasti  yli  sata 
iloista  päätä  erilaisissa  sekavuuden  ta¬ 
soissa  ja  tiloissa  jakavat  yhteistä  kesäyö¬ 
tä.  Suurimmalla  osalla  juoma  kädessä  ja 
joitain  takana,  osa  tukevassakin  huma¬ 
lassa. 

Niin  kuin  kaikissa  isoissa  tapahtumis¬ 
sa,  siellä  täällä  vilahtelee  jointteja.  Tutun 
tai  tuntemattoman  kotikasvattama  kukka 
tuoksuu,  suuren  tekniikkayrityksen  lah¬ 
joittama  kalja  maistuu,  ja  tunnelma  on 
katossa.  Vanhat  ystävät  tapaavat,  monet 
ainoan  kerran  vuodessa. 

Yön  mittaan  väki  vaihtuu  tiuhasti.  Vii- 
napiru  kaataa  osan  nukkumaan,  ja  osa 
siirtyy  viettämään  iltaa  muualla.  Jotkut 


siirtyvät  takaisin  Assyille,  ja  joitakin  kiin¬ 
nostaa  Hashemblyn  puoli. 

Pilvenpolttelukallion  rauhallisempi 
porukka  puhuu  rennosti  ja  huomattavasti 
matalammalla  volyymilla  kuin  isompien 
epävirallisten  bileiden  juomaveikot.  Vä¬ 
hän  sivummassa  eivät  edes  häiritse  niitä 
muutamaa  ahdistuneempaa  boozekävi- 
jää,  joille  kukka  on  murhaa. 

Paperit  suuhun 

Tietokonekulttuuri  ei  ole  mikään  poikke¬ 
us  siitä,  että  ihmisten  juhlintaan  liittyy 
usein  päihtyminen.  Pinnan  alla  kuplii  vä¬ 
hän  vahvempiakin  aineita.  Psykedeelit  ja 
stimulantit  ovat  läsnä,  vaikka  marginaa¬ 
lin  asemassa.  Pienen  piirin  omasta  kivas¬ 
ta  ei  juurikaan  näe  jälkeä,  jos  ei  osaa  kat¬ 
soa  oikein.  Boozet  ovat  siisti  tapahtuma, 
ja  ylilyöntejä  ei  juuri  näy. 

Assyjen  päihteettömyyden  verho  py¬ 
syy  uskottavana,  vaikka  viereisessä  puis¬ 
tossa  ihmiset  kiskovat  päänsä  täyteen 
yhtä  sun  toistakin.  Se  kertoo  vain  siitä, 
miten  hyvin  demoskene  ja  sen  hengaajat 
hoitavat  hommansa.  Täällä  päihdytään, 
mutta  pääosin  taidolla. 

Jos  joku  sattuukin  vetämään  pieksit, 
ja  pyrkii  takaisin  Assyille,  järkkärit  ohjaa¬ 
vat  sekoajan  kohti  Pasilan  asemaa.  Hyvä 
niin  —  tapahtuman  puhdas  maine  on  se, 
minkä  takia  vanhemmat  uskaltavat  pääs¬ 
tää  lapsensa  paikan  päälle  valvomatta. 
Ilman  keskivertokävijää  ei  Assyja  olisi¬ 
kaan.  & 

Kolumnit 


mä 


Koodia  pennuille 

Ninnu  Koskenalho 

Peruskoulussa  ei  opeteta  ohjelmointia.  Tie¬ 
totekniikan  kielen  puutteellinen  ymmärrys 
on  aukko  yleissivistyksessä. 


Osallistuimme  Skrollin 
kanssa  Assemblyille. 
Visiitti  oli  minulle  en¬ 
simmäinen  sitten  2000-luvun 
alun.  Olin  tuolloin  rampan- 
nut  tapahtumassa  vuodesta 
-94  tarkkaillen  sen  hidasta 
muodonmuutosta  yhdessä 
tietotekniikan  viihdekäytön 
yleistymisen  kanssa.  Jälleen¬ 
näkeminen  herätti  ajatuksia 
suomalaisesta  dataipanaske- 
nestä  ja  tietotekniikan  käyttö¬ 
tavoista. 

Kuin  pyy  maailmanlopun 
edellä 

Areenan  asukkien  keskimää¬ 
räinen  koko  oli  kymmenessä 
vuodessa  pienentynyt.  Viikon¬ 
lopun  kuikuilun  perusteella 
suurin  osa  assykävij öistä  oli 
pääasiassa  ottamassa  osaa 
isoille  laneille. 


Seitsemänvuotias  minä 
istui  80-luvulla  espoolaisessa 
lähiökodissa  seikkailemassa 
pelimaailmoissa  itsekseen.  Pi¬ 
han  pojista  ei  tyttöbakteereja 
pelkäävinä 
ollut  pelika¬ 
vereiksi,  ei¬ 
vätkä  tytöt 
vielä  kasarilla  ymmärtäneet 
hauskan  päälle. 

2010-luvulla  kaikki  pelaa- 
vat.  Seitsenvuotiaat  siskon- 
poikani  rakentavat  Minecraf- 
tiin  uskomattoman  eeppisiä 
todellisuuksia.  Löydän  itseni 
tivaamasta  rakennuspiirros¬ 
ten  patentinhaltijan  nimeä  ja 
vaatimasta  taidonnäytteiden 
toistoa  valvotuissa  olosuhteis¬ 
sa. 

Minkä  tahansa  hupikäytet- 
tävän  hilavitkuttimen  sauma¬ 
ton  hallinta  uppoaa  tenavien 


selkäytimeen  paljon  omaani 
nopeammin.  Etumatkaksi  ei 
riitä  elämänmittainen  altistus 
nappien  rytmikkäälle  paine¬ 
lulle. 

Tätä  kai  tarkoitetaan  digi- 
natiiveilla.  Mikä  siis  olisikaan 
sopivampaa,  kuin  että  tietoko- 
nekulttuurin  keskelle  synty¬ 
nyt  sukupolvi  jo  nuorella  iällä 
kansoittaa  sen  omia  tapahtu¬ 
mia. 

Skrollin  flaikkuja  nuorten 
näppiksille  jakaessa  mietin, 
moniko  mahtaa  olla  kiinnos¬ 
tunut  siitä,  mitä  pelialustan 
pinnan  alla  tapahtuu.  Pureeko 
itsetekemisen  promoaminen 
kymppiluvun  nuorisoon?  Kiin¬ 
nostaako  haksorointi,  napos- 
teleeko  koodaus? 

2000-luvun 

kansalaistaidot 

Tietokonekulttuurista  pu¬ 
huminen  on  sikäli  hupaisaa, 
että  termi  kattaa  joka  päivä 
suuremman  osan  kaikkea  in¬ 
himillistä  kokemusta.  Tieto¬ 
koneista  on  ihmisten  maailma 
tehty,  ja  niillä  sitä  pyöritetään. 
Siihen  nähden  on  yllättävää, 
että  peruskoulun  opetusoh¬ 
jelmaan  kuuluviin  pakollisiin, 
yleissivistäviksi  katsottaviin 
oppiaiheisiin  ei  kuulu  tieto¬ 
jenkäsittelyn  ymmärryksen 
perusteita. 

Matemaattisten  aineiden 
opettajien  liitto  MAOL  ry:n 
julkaisu  “Mitä  peruskoulunsa 
päättävän  oppilaan  tulisi  tie¬ 
tää  tieto¬ 
tekniikas¬ 
ta"  listaa 
tavoitellun 
yhteisen  taitopohjan.  Siihen 
kuuluvat  käyttöliittymän  pe- 
rushallinta,  tekstinkäsittelyjä 
taulukkolaskenta,  tietokanta- 
palvelut,  piirto-ohjelma  sekä 
sähköpostin  ja  hakukoneen 
käyttö. 

Ilman  näitä  taitoja  on 
maailmassa  jo  nyt  surkeaa 
navigoida,  saatika  nykylasten 
aikuisuudessa.  Vaan  kuinka 
ihmeessä  tietojärjestelmien 
toimintalogiikka  ja  ohjelmoin¬ 
nin  perusteet  eivät  ole  listal¬ 
la?  Niiden  opettaminen  on 


nykypäivänä  vähintään  yhtä 
tärkeää  kuin  vaikkapa  ruotsin 
kielen,  tuon  ikuisen  kiistaka¬ 
pulan. 

Toinen  kotimainen  kieli 
on  jokaiselle  suomalaiselle 
kielilain  nojalla  pakollinen 
opiskeltava.  Kielilaki  takaa 
kansalaiselle  oikeuden  viran- 
omaispalveluihin  kummalla 
tahansa  kotimaisella  kielel¬ 
lä.  Valtiolla  on  velvollisuus 
taata  oikeuden  toteutuminen 
kouluttamalla  ruotsin  kielen 
osaajia. 

Valtiolla  olisi  erittäin  päte¬ 
vä  syy  haluta  niin  ikään  taata 
tulevaisuuden  yhteiskunnalle 
reippaat  rivit  tietoteknisten 
palveluiden  älykkäitä,  kyke¬ 
neviä  tuottajia. 

Kouri  robotin  aivoja 
rohkeasti 

Mitä  useampi  ihminen  osaa  ja 
uskaltaa  kurkistaa  maailmaa 
kansoittavien  koneiden  pin¬ 
nan  alle,  sitä  vähemmän  mei¬ 
dän  tarvitsee  tulevaisuudessa 
naamakämmentää  kaikkia 
koskevien  tietojärjestelmien 
uudistuksille. 

Ei  kaikista  tule  isona 
koodereita  ja  haksoreita.  Ei 
kaikista  tule  matemaatikoita- 
kaan,  mutta  matematiikan  pe¬ 
rusopetuksen  tärkeys  on  täy¬ 
sin  yleisymmärrettävä  seikka. 

Koululaitoksen  tehtävä 
on  koulia  lapsista  pärjääviä 
kansalaisia.  Tietoteknistyvän 
mediayhteiskunnan  tärkeim¬ 
piä  kansalaistaitoja  ovat  me¬ 
dialukutaito  ja  tietotekninen 
ymmärrys.  Kumpikin  vaatii 
kyseenalaistamista,  asioiden 
osiin  purkamista  ja  uudelleen 
kasaamista. 

Peruskoulun  on  syytä  ava¬ 
ta  lapsille  konepellin  kansi. 
Jokainen  ipana  ansaitsee  saa¬ 
da  hyvät  matkaeväät  kasvaa 
tietokonekulttuurin  saralla 
enemmän  kuin  kuluttajaksi. 

Virossa  alettiin  viime 
vuonna  opettaa  ohjelmoinnin 
perusteita  kaikille  koululaisil¬ 
le  7-vuotiaasta  alkaen.  Seura¬ 
taan  esimerkkiä!  & 


55  Virossa  ohjelmointia 
opetetaan  7 -vuotiaille . 

Kulttuuri 


Havainnoi. 

Hakkeroi. 

Rakenna. 

OHM2013  järjestettiin  Alankomaissa  Oudkarspelissa  Alkmaarin  lähellä. 
Loppuunmyytyyn  tapahtumaan  osallistui  3000  ihmistä  ympäri  maailmaa. 
Teksti:  Rauli  Puuperä  Kuvat:  Miikka  Saukko 


Hollannissa  on  järjestetty  isoja 
kansainvälisiä  hakkerikonfe- 

rensseja  vuodesta  1989.  Neljän 
vuoden  välein  järjestettävät  tapahtumat 
keräävät  osallistujia  ympäri  maailmaa. 
Tänä  vuonna  tapahtuman  nimi  oli  "Ob- 
serve.  Hack.  Make."  -  Havainnoi.  Hakke¬ 
roi.  Rakenna. 

Tapahtuman  esitykset  oli  myös  jaettu 
näihin  kolmeen  teemaan. 

Keskieurooppalaiset  hakkerileirit 
ovat  erikoisia  tapahtumia.  OHM2013  on 
ikäänkuin  rokkifestivaali,  jossa  musiikki 
on  korvattu  konferenssiesityksillä.  Tämä¬ 
kään  kuvaus  ei  täysin  onnistu  kertomaan, 
mistä  oikeastaan  on  kyse. 

Hakkerin  paratiisi 

OHM2013  -tapahtumassa  nörttikulttuu- 
ri  tuli  esiin  mitä  moninaisimmin  tavoin. 
Leirialuetta  kierrellessä  voi  nähdä  Tesla- 
käämejä,  erilaisia  lennokkeja,  kaikenlai¬ 
sia  elektroniikkaprojekteja,  tiirikointia, 
radioamatöörilaitteistoa,  3d-printtereitä, 
laserleikkureita  ja  paljon,  paljon  muuta. 
Yksi  alue  oli  kokonaan  omistettu  retro- 
peleille.  Pelialueella  pääsi  palaamaan 
omaan  (ja  myös  vanhempiensa)  nuoruu¬ 
teen  vanhojen  flippereiden  ja  kolikkope¬ 
lien  parissa. 

Tällaisen  valtavan  kokonaisuuden 
pystyttäminen  vaatii  paljon  resursseja. 
Valtava  urakka  järjestetään  täysin  va- 
paaehtoisvoimin.  Pääjärjestäjien  lisäksi 
leirillä  tarvitaan  paljon  vapaaehtoisia. 
Osallistuminen  on  helppoa.  Tapahtu¬ 
maan  myytävä  "peruslippu"  on  nimeltään 
volunteer  ticket,  eli  kaikkien  toivotaan 


kantavan  kortensa  kekoon. 

Tämän  vuoden  näkyvin  teema  olivat 
tietovuodot.  Puhujien  joukossa  oli  monia 
nimekkäitä  tietovuotajia  Yhdysvallois¬ 
ta  ja  Isosta-Britanniasta,  jotka  kertoivat 
omista  kokemuksistaan  vuotajina  olemi¬ 
sesta.  Edward  Snowden  mainittiin  mo¬ 
nessa  esityksessä. 

Leirin  ehdottomasti  kuuluisin  puhu¬ 
ja,  Julian  Assange,  oli  vielä  neljä  vuotta 
sitten  paikan  päällä  esiintymässä.  Tänä 
vuonna  hän  hoiti  oman  esityksensä  vi¬ 
deopuhelun  avulla  Ecuadorin  Lontoon 
suurlähetystöstä  käsin. 

Tietovuotoaiheiden  lisäksi  nelipäiväi¬ 
sessä  tapahtumassa  oli  esityksiä  muun 
muassa  politiikasta  ja  erilaisten  laittei¬ 
den  tekemisestä.  Nimekkäin  esitelty 
projekti  oli  Orvillecopter  —  rakkaasta 
lemmikkikissasta  tehty  nelikopteri.  Orvil- 


lecopterin  tekijät  esittelivät  myös  isom¬ 
paa  aikaansaannostaan  strutsikop teriä. 
Myös  monet  erilaiset  tietoturva-aiheet 
olivat  esillä. 

Pari  piuhaa  ristissä 

Vertaaminen  rokkife  Stariin  on  ainakin 
puitteiden  puolesta  vähättelyä.  Rokki- 
festareilla  perusinfrastruktuuri,  kuten 
vessat  ja  suihkut,  tuottavat  työtä  järjes¬ 
täjille.  Hakkerileirillä  näiden  lisäksi  pitää 
olla  tietysti  myös  sähköä  ja  internet-yh- 
teys.  Verkko  tiimin  jäsenet  olivat  vetäneet 
kilometrikaupalla  valokaapelia  ympäri 
leirintäaluetta,  jotta  jokaisella  olisi  pääsy 
nettiin. 

Verkkoyhteydet  hoituivat  dataves- 
sojen  (Datenklo)  avulla.  Bajamajoista 
oli  tehty  yhdyspisteitä,  joista  jokaiseen 
telttaan  saatiin  vedettyä  verkkopiuha. 


VVikileaksin  nimekäs  pääjehu  Julian  Assange  piti  puheen  OHMeilla,  tosin  etänä  Ecuadorista. 

OHMeilla  oli  nettikuuluisuutta  jos  jonkinlaista,  kuten  Orvillecopter.  Kiistellyssä  projektissa  rakas 
vanha  lemmikki  on  kuoleman  jälkeen  muutettu  nelikopteriksi.  Rakkautta  vai  häväistys? 


Elektronisen  sodankäynnin  kylässä  nähtiin  myös  tämä  restauroitu  Vampire  V2  7BFL93.  Radiolait¬ 
teet  on  saatu  toimiviksi,  mutta  joitain  pieniä  puutteita  vielä  löytyy. 


Jokaisessa  datavessassa  oli  myös  WLAN- 
tukiasema,  ja  langaton  verkko  toimi  tänä 
vuonna  paremmin  kuin  aikaisemmissa 
tapahtumissa.  Jos  nyt  hakkeritapahtu- 
massa  ylipäätään  uskaltaa  siirtää  tietoa 
langattomasti. 

Sähköntarvetta  tyydyttämään  alueel¬ 
le  hoidettiin  useita  agregaatteja.  Paikan 
päällä  oli  myös  peräti  kaksi  omaa  GSM- 
verkkoa  ja  DECT-verkko. 

Kylittä  in  kavereita 

Tapahtuman  leirintäalue  oli  monen  kir¬ 
javaa.  Ihmiset  olivat  organisoituneet 
erilaisiksi  "kyliksi".  Kylä  voi  muodostua 
kansalaisuuden,  aatteen,  ohjelman,  jon¬ 
kun  hackerspacen  tai  kaveriporukan  ym¬ 
pärille. 

Osa  kylistä  oli  todella  panostanut  ää¬ 
nentoistoon  ja  valoilotteluihin.  Hollanti¬ 
laisen  Hack42 -hackerspacen  kylä  kuului 
näyttävimpiin.  Neljään  rakennustelineis- 


tä  koottuun  torniin  oli  viritetty  useita 
valoja,  discopalloja  ja  liekinheitin.  Tätä 
kelpasi  katsella  Alankomaiden  hämärty¬ 
vässä  yössä. 

Paikalla  oli  vajaa  parikymmentä 
suomalaista.  Osa  suomalaisista  majaili 
Finnish  Embassy  Perkele  -kylässä,  joka 
suomalaisittain  kuului  leirin  vaatimatto¬ 
mampiin.  Kylän  asukkaat  olivat  saapu¬ 
neet  lentäen  ja  lentokoneiden  matkata¬ 
varoiden  painorajoitukset  hankaloittivat 
kylän  kasaamista. 

Osallistujia  oli  Helsingistä,  Tampe¬ 
reelta  ja  Oulusta.  Suurin  osa  suomalai¬ 
sista  toimi  tietoturva-alalla.  Paikalla  oli 
myös  hackerspace-aktiiveja.  Jotkut  olivat 
työmatkalla,  toiset  lomalla,  mutta  kaikki 
teltoissa  yhtä  lailla. 

Vuoroin  vieraissa 

OHM2013  ja  vastaavat  hakkerileirit  ovat 
lapsiystävällisiä  tapahtumia,  ja  perheen 


Suomalainen  leirillä 

Vähä-Sipilä  kutsuu  pelaajat  paikalle 

Tietoturvan  parissa  työskentelevä  Antti 
Vähä-Sipilä  on  käynyt  viimeisen  kahdeksan 
vuoden  ajan  hakkerileireillä.  "Nämä  ovat 
olleet  hauskoja  tilaisuuksia.  Merkkasin 
OHM2013:n  kalenteriin  heti,  kun  siitä  tuli 
tietoja  ostin  liput  ensimmäisenä  päivänä". 
Vähä-Sipilän  mielestä  tämänvuotinen  leiri 
oli  vähän  erilainen  kuin  aiemmat.  Tietovuo- 
tokeskustelu  vei  huomiota  ihmisten  joka¬ 
päiväisestä  rakentelusta  ja  nysväämisestä, 
jotka  ovat  hänelle  tärkein  syy  tulla  paikalle. 
"Poliittiset  keskustelut  ovat  tärkeitä,  mutta 
niitä  varten  ei  tarvitse  lähteä  telttaleirille", 
Vähä-Sipilä  kommentoi. 

Vähä-Sipilän  mielestä  leirien  esitykset 
ovat  laadukkaita.  Niitä  pitävät  samat  tyypit, 
jotka  käyvät  puhumassa  "oikeissakin"  tieto- 
turvakonferensseissa.  Laatu  on  vaihtelevaa, 
koska  ohjelmaa  on  määrällisesti  enemmän, 
ja  aiheet  ovat  laajempia.  Esitykset  ovat  kui¬ 
tenkin  samassa  sarjassa,  koska  ne  käyvät 
läpi  hyväksyntäprosessin  aivan  kuten  taval- 
lisissakin  konferensseissa.  Kaikki  esitykset 
arvioidaan  etukäteen  riittävän  hyviksi,  eikä 
mätiä  mahdu  mukaan. 

Vähä-Sipilän  mielestä  OHM2013-tapah- 
tuman  kaltaista  hakkerileiriä  kannattaa  eh¬ 
dottomasti  kokeilla  ainakin  kerran.  "Tänne 
kannattaa  raahata  semmoset  tyypit,  jotka 
on  menossa  Assyille  vain  pelaamaan.  Jos 
tietokoneen  käyttö  on  vain  pelaamista,  siitä 
jää  paljon  uupumaan.  Jos  joku  semmonen 
tyyppi  pelastetaan  täysipainoisen  tietoko¬ 
neharrastuksen  pariin  —  saisi  vaikka  kipinän 
tämmösen  tapahtuman  kautta  —  niin  se  oli¬ 
si  hyvä",  Vähä-Sipilä  veistelee. 

voi  ottaa  mukaan.  Lapsille  on  tarjolla  jon¬ 
kin  verran  järjestettyä  ohjelmaa  —  nämä 
voivat  esimerkiksi  päästä  juottamaan,  jos 
haluavat  vaikkapa  opetella  ledivilkkujen 
väkertämistä.  Perheloma  hakkerileirillä 
varmasti  avartaa  nuorten  käsityksiä  siitä, 
mitä  kaikkea  maailmassa  ylipäätään  voi 
tehdä  ja  saada  aikaiseksi. 

Myös  saksalainen  Chaos  Computer 
Club  (CCC)  järjestää  vastaavaa  tapahtu¬ 
maa  neljän  vuoden  välein.  OHMin  jatkoa 
Hollannissa  saa  siis  odottaa  vielä  neljä 
vuotta,  mutta  seuraava  mahdollisuus 
päästä  kokemaan  kansainvälisen  suuren 
hakkerileirin  humua  on  jo  2015  Saksas¬ 
sa,  kun  seuraava  Chaos  Communication 
Camp  järjestetään.  & 


Nauhoitettuja  esityksiä  pääsee 
katsomaan  osoitteesta 
http://wipkip.nikhef.nl/events/OHM/video/ 

QML  osa  2 

Yhteys  C++  -maailmaan 

QML-käyttöliittymien  tekoon  tutustuttiin  Skrollin  ykkösnumerossa . 
Nyt  teemme  liittymän  C++-ohjelmalle. 

Teksti:  Ville  Ranki  Kuva:  Jari  Viitala 


krollin  QML-kurssin  kakkososas¬ 
sa  selvitämme,  kuinka  helposti 
QML:llä  tehdyn  ohjelman  saa  te¬ 
kemään  yhteistyötä  C+  +  :n  kanssa.  Ku¬ 
vitteellisessa  esimerkkitilanteessamme 
meillä  on  Arduinolla  toteutettu  sauna- 
vahti,  joka  osaa  mitata  saunan  lämpöti¬ 
laa  ja  käynnistää  tai  sammuttaa  saunan. 
Lisäksi  haluamme  näyttää  lämpötilahis- 
toriaa  viiden  tunnin  ajalta.  Arduinon  jut¬ 
telu  sarjaportin  yli  on  toteutettu  aiemmin 
C+  +  :11a,  mutta  nyt  haluamme  tehdä  sille 
kosketusnäytöllä  käytettävän  käyttöliit¬ 
tymän.  Perinteisesti  ohjelmointikielten 
välinen  tiedonvälitys  on  työlästä,  mutta 
QML:n  ja  C+  +  :n  tapauksessa  tarvittavan 
liimakoodin  määrä  jää  hyvin  pieneksi. 

Aloitamme  luomalla  uuden  projektin 
ja  siihen  SaunaControl-nimisen  luokan, 
joka  toimii  rajapintana  QML-  ja  C++- 
maailmojen  välillä.  Käynnistä  Qt  Creator 
ja  luo  uusi  Qt  Quick  2  -projekti.  Klikkaa 
projektia  oikealla  napilla  ja  valitse  "Add 
New",  "C++  Class".  Anna  luokan  nimek¬ 
si  SaunaControl  ja  kantaluokaksi  (base 
class)  "QObject".  QObject  on  Qt:n  luok¬ 
ka,  jonka  perimällä  mikä  tahansa  luokka 
saa  supervoimia  kuten  signaalit  ja  slotit, 
ominaisuudet  (properties)  ja  muistinhal¬ 
lintaa  helpottavia  asioita.  Signaaleista  ja 
sloteista  voi  lukea  tarkemmin  linkistä  [1] 
ja  ominaisuuksista  linkistä  [2]. 

Kirjoita  listauksen  1  koodi  tiedostoon 
saunacontrol.h  ja  listauksen  2  koodi  sau- 
nacontrol.cpp. 


#ifndef  SAUNACONTROL.H 
#def ine  SAUNACONTROL.H 
#include  <Q0bject> 

class  SaunaControl  :  public  QObject  { 

Q.OBJECT 

Q_PROPERTY(int  temp  READ  temp  WRITE 
setTemp  NOTIFY  tempChanged) 
public: 

explicit  SaunaControl() ; 
void  setTemp(int  newTemp); 
int  temp(); 
signals: 

void  tempChanged() ; 
public  slots: 

void  setSaunaPower(bool  power) ; 
private: 

int  temperature; 

}; 

#endif  //  SAUNACONTROL.H 

Listaus  1:  saunacontrol.h 

#include  "saunacontrol.h" 

#include  <QDebug> 

SaunaControl: :SaunaControl()  :  Q0bject(), 
temperature(0)  {} 

void  SaunaControl: :setTemp(int  newTemp)  { 
temperature  =  newTemp; 
emit  tempChanged() ; 

} 

int  SaunaControl: : temp()  { 
return  temperature; 

} 

void  SaunaControl: :setSaunaPower(bool  power) 

{ 

qDebug()  «  Q.FUNC.INFO  «  power; 

} 

Listaus  2:  saunacontrol.cpp 

SaunaControl  toimii  tiedonvälittäjänä 
C++- ja  QML-ohjelmien  välillä.  Luokassa 
on  rakentaja,  metodi  näytetyn  lämpötilan 
asettamiseksi  ja  palauttamiseksi,  signaali 


joka  kertoo  lämpötilan  muuttuneen  sekä 
slotti  saunan  virran  kytkemiseksi  päälle 
tai  pois.  Q  PROPERTY-rivillä  kerrotaan, 
että  meillä  on  ominaisuus  temp,  sen 
lukumetodi,  kirjoitusmetodi  ja  signaa¬ 
li,  joka  kertoo  lämpötilan  muuttuneen. 
Tämän  ominaisuusmäärityksen  avulla 
lämpötilamuuttujaan  päästään  käsiksi 
QML-puolelta  suoraan.  Myös  lämpötilan 
muuttaminen  QML:stä  toimii,  vaikka  sitä 
ei  tässä  esimerkissä  tarvitakaan. 

SetTemp-metodia  kutsutaan  main. 
cpp:stä.  Sen  toteutus  emittoi  signaalin 
tempChanged(),  jonka  avulla  QML-puoli 
(ja  mahdolliset  muut  tätä  signaalia  kuun- 
televat)  tajuavat  päivittää  arvon. 

SetSaunaPower-metodia  taas  kutsu¬ 
taan  QML-koodista,  kun  käyttäjä  painaa 
painiketta.  Tässä  esimerkissä  se  tulostaa 
saamansa  parametrin. 

Kirjoita  listaus  3:n  sisältö  Qt  Creato- 
rin  luomaan  main.qml-tiedostoon  ja  lis¬ 
taus  4:n  sisältö  main.cpp-tiedostoon. 

Tarkastellaan  main.cpp:tä.  Sen  alus¬ 
sa  luodaan  lämpötilahistoriaa  kuvaava 
tempHistoryData-niminen  merkkijonolis- 
ta,  johon  laitetaan  muutama  kiinteä  arvo. 
Merkkijonolista  asetetaan  "tempHistory"- 
nimiseen  kontekstin  ominaisuuteen,  jol¬ 
loin  se  näkyy  globaalisti  QML-puolella. 
Tiedoston  main.qml  loppupuolella  on 
ListView-olio,  joka  osaa  näyttää  tietomal¬ 
lin.  Tietomalli  asetetaan  ListView'n  mo- 
del-ominaisuudeksi.  Delegate-ominaisuu- 
deksi  taas  asetetaan  QML-elementti,  joka 

Kuvakaappaus  esimerkkisovelluksesta. 


luodaan  jokaiselle  tietomallin 
alkiolle,  tässä  tapauksessa  siis 
lämpötila-arvolle.  Kyseinen 
arvo  näkyy  delegaatin  model- 
Data-ominaisuutena.  Tässä 
esimerkissä  käytettiin  yksin¬ 
kertaisuuden  vuoksi  valmista 
merkkijonolistaa,  mutta  de¬ 
legaatit  pystyvät  käyttämään 
myös  mitä  tahansa  sopivasti 
tehtyä  QObjectista  perittyä 
luokkaa. 

Delegaattien  avulla  saa¬ 
daan  esimerkiksi  räiskintä¬ 
pelissä  kuvattua  pelihahmot 
C++-olioina,  joiden  ominai¬ 
suudet  päivittyvät  itsestään 
QML-puolelle  piirtoa  varten. 
Ominaisuuksia  ei  näin  tarvit¬ 
se  päivitellä  käsin  pelin  pää- 
silmukasta. 

Lämpöhistorian  jälkeen 
main.cpp:ssä  luodaan  Sau- 
naControl-instanssi  ja  ase¬ 
tetaan  se  juurikontekstille 
nimellä  "saunaControl".  Nyt 
SaunaControhn  slotteja  voi¬ 
daan  kutsua  ja  sen  temp-omi- 
naisuus  voidaan  lukea  ja  kir¬ 
joittaa  QML-koodista.  Lopuksi 
asetetaan  vielä  lämpötila  ar¬ 
voon  64  astetta. 


pois  main.qmhn  povverButton- 
napilla.  Huomaa  MouseArea- 
elementin  onClicked-käsitteli- 
jä,  joka  kutsuu  saunaControhn 
setSaunaPower()-metodia 
aiheuttaen  tulostuksen  C++- 
puolella. 

Qt  tarjoaa  esiteltyjen  li¬ 
säksi  myös  muita  tapoja  vä¬ 
littää  tietoa  C+  +  :n  ja  QML:n 
välillä.  Toinen  ihan  hyvä  to¬ 
teutustapa  olisi  ollut  luoda 
oma  QML-elementtityyppi 
jonka  toteutus  on  C+  +  :aa. 
Tämäkin  on  yllättävän  help¬ 
poa,  riittää  että  oma  luokka 
perii  QtQuickltemm  ja  rekis¬ 
teröidään  qmlRegisterType()- 
metodilla  näkymään  QML- 
puolella.  Yksi,  ei  ehkä  niin 
siisti  tapa  on  suorat  funktio¬ 
kutsut.  Esimerkiksi  lämpö¬ 
tilan  asetuksen  olisi  voinut 
tehdä  myös  tekemällä  QML- 
puolelle  JavaScript-funktio, 
jota  kutsuttaisiin  C++-puo- 
lelta  QMetaObject::invoke 
Method()-metodilla. 

Lisää  aiheesta  voit  lukea 
linkistä  [3].  & 


import  QtQuick  2.0 

Rectangle  { 
width:  500 
height:  500 
Text  { 

text:  saunaControl. temp  +  "°C" 
font . pixelSize:  parent . height/3 
anchors. centerin:  parent 

} 

Rectangle  { 
id:  powerButton 

property  bool  saunaPower:  false 

color:  saunaPower  ?  "salmon"  :  "steelblue” 

radius:  30 

width:  parent. width 

height:  parent . height/3 

anchors. bottom:  parent . bottom 

Text  { 

anchors. centerin :  parent 

text:  powerButton.saunaPower  ?  "Sammuta  sauna"  :  "Käynnistä  sauna" 

} 

MouseArea  { 
anchors. fill:  parent 
onClicked:  { 

powerButton.saunaPower  =  ! powerButton . saunaPower 
saunaControl . setSaunaPower(powerButton . saunaPower) 

} 

} 

} 

ListView  { 

width:  parent .width/8;  height:  parent . height 
model:  tempHistory 
delegate:  Item  { 
height:  25 
width:  parent. width 
Rectangle  { 
color:  "red" 

opacity:  parseInt(modelData)/1 00 
anchors. fill:  parent 

} 

Text  {  text:  modelData  +  "°C";  anchors. centerin:  parent  } 

} 

} 

} 


Listaus  3:  main.qml 

#include  <QtGui/QGuiApplication> 

#include  <QQmlContext> 

#include  "qtquick2applicationviewer. h" 

#include  "saunacontrol. h" 

int  main(int  argc,  char  *argv[])  { 

QGuiApplication  app(argc,  argv); 
QtQuick2ApplicationViewer  viewer ; 

QStringList  tempHistoryData ; 

tempHistoryData  «  "30"  «  "42"  «  "50"  «  "66"  «  "75"; 
viewer . rootContext()->setContextProperty("tempHistory" , 
QVariant: : f romValue(tempHistoryData)) ; 
SaunaControl  saunaControl ; 

viewer . rootContext()->setContextProperty("saunaControl" , 
&saunaControl) ; 
viewer . setMainQmlFile( 

QStr i ngLi teral ("qml/skroll i -sauna/ma in. qml")) ; 
viewer . showExpanded() ; 
saunaControl . setTemp(64) ; 
return  app.execQ; 


Listaus  4:  main.cpp 


Main.qmhn  alussa  oleva 
Text-elementti  näyttää  isolla 
näkyvän  tämän  hetkisen  läm¬ 
pötilan.  Siinä  viitataan  suo¬ 
raan  SaunaControhn  temp- 
ominaisuuteen. 

Sauna  kytketään  päälle  tai 


Linkit: 

[1]  http://qt-project.Org/doc/qt-5.0/qtcore/signalsandslots.html 

[2]  http://qt-project.Org/doc/qt-5.0/qtcore/properties.html#qt-s-property-system 

[3]  http://qt-project.Org/doc/qt-5.0/qtqml/qtqml-cppintegration-interactqmlfromcpp.html 


15 


Arduino  hallintaan 

Muokattava  käyttöliittymä  mikrokontrollerille 

Säädä  arduinosi  toimintaa  ilman  tietokonetta  kätevällä  käyttöliittymällä . 

Teksti:  Annika  Piiroinen 

Projektin  idea  ja  toteutus:  Risto  Mäki-Petäys 
Kuvat:  Risto  Mäki-Petäys 


Mikrokontrollerilla  voi  tehdä  pal¬ 
jon  muutakin  kuin  vilkuttaa  le- 
dejä  tai  tehdä  saunamittareita. 
Niiden  ei  tarvitse  olla  vain  kojeita,  jotka 
valmistumisensa  jälkeen  suorittavat  us¬ 
kollisesti  aina  samaa  toimintoa  hamaan 
loppuun  asti  -  tai  kunnes  niille  ladataan 
uusi  koodi.  Tämä  artikkeli  on  suunnattu 
niille,  joilla  on  jo  kokemusta  Arduinolle 
ohjelmoimisesta,  mutta  tahtovat  tehdä 
sille  jonkin  laajemman  projektin. 

Muokattava  käyttöliittymä  tarkoittaa 
sitä,  että  laitteen  toimintaa  voi  ohjata 
käyttöliittymän  kautta,  mutta  myös  käyt¬ 
töliittymän  itsensä  toimintaa  voi  muoka¬ 
ta.  Nappulat,  jotka  nyt  säätelevät  joitain 
tiettyjä  arvoja,  voidaankin  asettaa  sääte¬ 
lemään  aivan  toisia  arvoja  —  vaikka  ko¬ 
konaan  eri  laitetta! 

Ääntä  peliin 

Risto  Mäki-Petäyksen  suunnittelema  ja 
toteuttama  ohjelmisto  moduuleineen 


kontrolloi  MIDI-syntetisaattoreita  Ardui¬ 
no  Nano  -kehitysalustan  avulla.  Alustaan 
on  liitetty  pyöritettävä  valitsin  (eng.  ro¬ 
tary  dial),  joka  on  teknisestä  näkökul¬ 
masta  pulssianturi  (eng.  pulse  encoder). 
Sen  lisäksi  siihen  on  kytketty  LCD-näyttö 
ja  MIDI-portit,  joihin  voi  liittää  sarjaan 
useampia  MIDI-syntetisaattoreita.  Valit¬ 
simen  avulla  liikutaan  LCD -näytön  piirtä¬ 
män,  kaksi  tekstiriviä  kattavan  käyttöliit¬ 
tymän  valikossa. 

Käyttöliittymän  avulla  elektronisen 
musiikin  tuottaja  saa  paremman  otteen 
sellaisista  laitteista,  joihin  ei  ole  valmista 
käyttöliittymää  tai  joiden  nykyinen  käyt¬ 
töliittymä  on  kömpelö  ja  hidas.  Lisäksi 
sen  avulla  pystyy  kontrolloimaan  useita 
eri  laitteita  samasta  lähteestä.  Esiteltyä 
ideaa  voi  kuitenkin  soveltaa  kaikenlaisiin 
projekteihin,  joissa  mikrokontrollerin  toi¬ 
mintaa  halutaan  voida  muuttaa  lataamat¬ 
ta  uutta  koodia  vanhan  päälle. 


Palapelin  palaset 

Vaikka  valikossa  liikutaan  vain  yhden 
pyöritettävän  valitsimen  avulla,  käyt¬ 
töliittymä  on  erittäin  helppo-  ja  nopea- 
käyttöinen.  Myötäpäivään  pyörittämällä 
liikutaan  valikon  tasolla  eteenpäin  ja 
vastapäivään  taaksepäin.  LCD-näytön 
ensimmäisellä  rivillä  lukee  nykyisen  va¬ 
likon  tason  nimi,  esimerkiksi  "General 
settings",  ja  toisella  alavalikon  nimi,  esi¬ 
merkiksi  "MIDI  Channel"  tai  "Return". 
Painamalla  valitsinta  siirrytään  alarivin 
osoittamaan  alavalikkoon  tai  palataan 


Mikä  MIDI? 

MIDI  on  sarjaliikenneprotokolla,  jota  käyte¬ 
tään  elektronisten  soitinten  ohjaamiseen. 

Sillä  voidaan  lähettää  nuotteja  tai  kontrolli- 
signaalia.  MIDkssä  on  kuusitoista  kanavaa  per 
portti,  ja  laitteet  voidaan  kytkeä  sarjaan,  jol¬ 
loin  yksi  MIDI-ohjain  voi  ohjata  kaikkia  näistä 
laitteista.  Kaikki  laitteet  saavat  kaikki  viestit, 
mutta  ne  voivat  kuunnella  vain  yhtä  kanavaa 
tai  mielivaltaista  määrää  kanavia  kerrallaan. 

ylemmälle  tasolle. 

Valikon  alimmalla  tasol¬ 
la  muokataan  arvoja,  jolloin 
näytön  ylin  rivi  näyttää  arvon 
nimen  ja  alempi  nykyisen  ar¬ 
von.  Pyörittämällä  voidaan 
muuttaa  arvoa,  ja  painaminen 
palaa  tasoa  ylemmäs  talletta¬ 
en  nykyisen  arvon.  Yhden  pyö¬ 
ritettävän  valitsimen  sijaan 
voisi  tietenkin  olla  kolme  pai¬ 
nonappia,  mutta  pyörövalitsin 
mahdollistaa  nopeamman  liik¬ 
kumisen  ja  arvomuutokset. 

Näytön  ja  valitsimet  saa 
välissä  olevan  moduulin  ansi¬ 
osta  näppärästi  irti  ja  kiinni 
Arduinoon.  Jos  kontrollerin 
tahtoo  erilleen  valikkosystee- 
mistä  syöttölaitteineen,  kaik¬ 
kia  johtoja  ei  tarvitse  erikseen 
irroittaa.  Nettijatkoista  löy¬ 
tyy  moduulin  rakentamisessa 
käytetty  kytkentä- ja  katkaisu- 
maski,  joka  helpottaa  verole- 
vylle  tehtäviä  kytkentöjä. 

Kurkistus  konepellin  alle 

Koodin  voi  jakaa  periaattees¬ 
sa  neljään  osuuteen:  valikko- 
rakenne,  näytön  ohjaamiseen 
liittyvä  kirjasto,  syöttölaittei¬ 
siin  liittyvät  kirjastot  ja  MI- 
Dl-signaalin  ohjaamiseen  tai 
muuhun  haluttuun  toimintoon 
liittyvät  kirjastot.  Näistä  valik¬ 
korakenne  on  projektin  kan¬ 
nalta  kiinnostavin. 

Valikko-objekti,  joka  vas¬ 
taa  graafisesti  yhtä  näytön  nä¬ 
kymää,  on  toteutettu  Menul- 
tem-tietueena  (eng.  struct)  ja 
yksi  valikon  taso  taulukkona 
tällaisia.  Menultemillä  on  kol¬ 
me  attribuuttia,  joista  kaksi 
ensimmäistä  ovat  merkkijono¬ 
ja,  kolmas  osoitin  alivalikkoon 
ja  viimeinen  on  funktio-osoit- 
timista  (call  back)  koostuva 
rakenne.  Merkkijonot  vastaa¬ 
vat  näytölle  piirtyviä  tekstejä, 
ja  funktiot  toimintoja,  jotka 
tapahtuvat  valitsinta  pyöritet¬ 
täessä  tai  painettaessa  kytki¬ 
miä.  Globaali  pinomuuttuja  pi¬ 
tää  kirjaa  siitä,  missä  kohtaa 
valikkoa  liikutaan. 

Valikkokoodin  runko  on  to¬ 
teutettu  siten,  että  se  skaala- 
utuu  tarpeen  mukaan  käyttä¬ 
mään  useampaakin  kontrollia 
kuin  pyöritettävää  valitsinta, 
esim.  numeronäppäimistöä. 


Menultem-tietueen  funktio- 
osoitinten  määrittelyyn  vain 
pitää  lisätä  attribuuttina  use¬ 
ampi  palautusfunktio,  jotka 
vastaavat  uusia  näppäimiä. 

Valitsimeen  liittyvä  kirjas¬ 
to  tulkitsee  valitsimen  lähettä¬ 
mää  kolmea  signaalia  ja  huo¬ 
lehtii  mm.  siitä,  että  nopeasti 
myötäpäivään  pyöritettäessä 
mikrokontrolleri  ei  luule  va¬ 
litsimen  pyörivän  hitaasti  vas¬ 
tapäivään.  Näin  voi  tapahtua, 
jos  valitsimelta  tulee  pulsseja 
niin  nopeasti,  ettei  kontrolleri 
ehdi  lukea  niitä  kaikkia. 

Käyttämämme  LCD-näyttö 
puolestaan  veisi  muuten  vä¬ 
hintään  seitsemän  nastaa, 
mutta  mikrokontrollerin  I/O- 
porttien  säästämiseksi  Ardui- 
no  lähettää  siirtorekisterille 
vain  kolmea.  Näistä  yksi  on 
datasignaali  ja  kaksi  kellosig¬ 
naaleja.  Siirtorekisteri  muut¬ 
taa  nämä  kolme  signaalia  näy¬ 
tön  tarvitsemaksi  seitsemäksi. 
Näytön  ohjaamiseen  liittyvä 
kirjasto  pitää  huolta  siitä,  että 
siirtorekisterille  lähetetään 
oikean  protokollan  mukaista 
signaalia. 

Entä  se  muokattavuus? 

Esimerkkiprojektissa  LCD- 
näytön  reunoja  kiertää  kah¬ 
deksan  potentiometriä,  joiden 
avulla  MIDI-laitteita  ohjataan. 
Valikon  avulla  voi  luoda  erilai¬ 
sia  syntetisaattoriprofiileja. 
Eri  profiilien  ollessa  valittui¬ 
na  potentiometrit  ohjaavat  eri 
laitetta  tai  eri  arvoja  laittees¬ 
sa.  Jos  halutaan  ohjata  yhdes¬ 
tä  laitteesta  useampaa  kuin 
kahdeksaa  eri  arvoa,  sille  on 
luotava  useamman  sivun  ver¬ 
ran  profiileja. 

Yhden  profiilin  ollessa  va¬ 
littuna  potentiometrit  saatta¬ 
vat  siis  vaikkapa  ohjata  syn¬ 
tetisaattorin  oskillaattoriin 
liittyviä  arvoja  ja  toisessa  pro¬ 
fiilissa  samat  potentiometrit 
sen  mikseriin  liittyviä  arvoja. 
Kolmas  profiili  voisi  laittaa  po¬ 
tentiometrit  kontrolloimaan 
kokonaan  eri  laitetta,  vaikka¬ 
pa  sampleria. 

Mistä  sitten  voi  nähdä, 
mitä  arvoja  potentiometrit 
milloinkin  ohjaavat? 

Asian  selvittämiseksi  ei 


tarvitse  palata  tutkimaan 
valikoita.  Valitsimen  oltua 
hetken  koskemattomana  näy¬ 
tölle  piirtyy  kuva,  joka  osoit¬ 
taa  potentiometrien  nykyiset 
säätökohteet  ja  niiden  arvon. 
Ei  myöskään  tarvitse  opetella 
ulkoa,  mikä  esiasetus  liittyy 
mihinkin,  vaan  esiasetukselle 


on  mahdollista  antaa  nimi. 

Nimeä  muokataan  valikos¬ 
sa  siinä  missä  muitakin  ar¬ 
voja.  Nimenmuokkaustilassa 
valitsimen  pyörittäminen  oh¬ 
jaa  tekstirivillä  liikkuvaa  kur¬ 
soria,  ja  painamalla  valitsinta 
päästään  vaihtamaan  valittua 
merkkiä.  Pyörittämällä  merkit 


Esimerkki  hierarkkisen  valikon  rakenteesta.  Ylempi  rivi  ilmaisee  aktiivi¬ 
sen  valikon,  alemmalla  rivillä  selviää  kohde,  johon  painikkeella  valitse¬ 
malla  sirrytään.  Syvin  taso  on  jonkin  arvon  muokkaus. 


Pienellä  työstämisellä  saa  verolevylle  sovitettua  komponentteja,  joita  ei 
ole  mitoitettu  tuumarasterille. 

struct  MenuCallback  { 
void  (*dec_cb) (void) ; 
void  (*inc_cb) (void) ; 
void  (*push_cb) (void) ; 

}; 

struct  Menultem  { 
char  *rows[2]; 
struct  Menultem  *subMenu; 
struct  MenuCallback  cb; 

}; 

struct  MenuCallback  return_cb  =  {  menudec,  menuinc,  menureturn 

}; 

struct  MenuCallback  enter_cb  =  {  menudec,  menuinc,  menuenter 

}; 

char  m_main_title[]  =  "Main  Menu"; 

char  m_preset_title[]  =  "Preset  Edit"; 

Menultem  menuend  =  {  {  NULL  },  NULL,  {NULL,  NULL,  NULL}  }; 

struct  Menultem  m_main[]  =  { 

{{  m_main_title,  m_return  },  NULL,  return_cb  }, 

{{  m_main_title,  m_preset_title  },  m_reset,  enter_cb  }, 

{{  m_main_title,  m_global_title  },  m_global,  enter_cb  }, 

menuend 

}; 

Valikon  yhdestä  kohdasta  on  tehty  oma  structinsa. 

Näyttö  oletustilassa:  ruudulla  näkyy  parametrien  nimet  ja  palkkien 

Main  Menu 
Pr-eset  Edit 


Esimerkki  valikon  kohdasta.  Ylärivillä  tämänhetkisen  valikon  nimi,  al¬ 
haalla  valinta. 


OOOOOOO  \vV'/ 


m. 


Edit  title 
General  MIDI 


Merkkijonon  editointi,  kursori  näkyy  muokattavan  merkin  kohdalla, 
nupin  kääntö  muokkaa  merkkiä. 


Arduino-mikrokontrollereista 


Mikrokontrolleri  on  elektroniikan 
komponentti,  joka  sisältää  samal¬ 
la  mikropiirillä  prosessorin,  o  h  j  e  I  - 
mamuistia,  käyttömuistia  sekä 
syöttö- ja  tulostustoimintoja.  Nii¬ 
tä  käytetään  useimmiten  sulaute¬ 
tuissa  järjestelmissä,  esimerkiksi 
kaukosäätimissä  ja  digitaalisissa 
kelloissa. 

Arduino  on  avoimeen  lait¬ 
teistoon  perustuva  elektroniikka- 
alusta  ja  ohjelmointiympäristö. 
Alustan  on  nostanut  suosioon  se, 
että  siihen  on  helppo  liittää  kol¬ 
mannen  osapuolen  valmistamia 
lisäosia,  kuten  sensoreita,  moot¬ 
toreita,  LED-valoja  ja  muita  kom¬ 
ponentteja. 


Arduino-laitteet  perustuvat 
8-bittiseen  Atmel  AVR  -mikro¬ 
kontrolleriin,  ja  niitä  ohjelmoidaan 
C++:aan  perustuvalla  Arduino- 
ohjelmointikielellä.  Uusimmissa 
kontrollereissa  ohjelmointi  teh¬ 
dään  USB:n  kautta  tai  Bluetoothin 
avulla. 

Arduino-laitteita  on  eri  malle¬ 
ja,  joista  tässä  projektissa  käytet¬ 
ty  Nano  on  yksi  pienimmistä  sekä 
fyysisen  kokonsa  että  esimerkiksi 
muistinsa  puolesta. 

Lähteet: 

http://fi.wikipedia.org/wiki/Arduino 

http://arduino.cc/en/ 


viuhuvat  näytöllä  järjestykses¬ 
sä,  ja  oikean  merkin  löytyessä 
se  talletetaan  painamalla.  Tä¬ 
män  jälkeen  kursoria  voidaan 
liikuttaa  seuraavan  muokat¬ 
tavan  merkin  kohdalle.  Kun 
kursori  viedään  ulos  näytöltä, 
nimi  tallentuu  ja  valikossa  pa¬ 
lataan  takaisin. 

Tahtoo  oman! 

Skrollin  nettijatkoista  osoit¬ 
teesta  http://skrolli.fi/201 3.3/ 
löydät  projektista  lisää  mate¬ 
riaalia,  kuten  esittelyvideon, 
kytkentäkaavion  ja  koodin. 
Rakenteletpa  vastaisuudessa 


sitten  MIDI-kontrolleria,  sau- 
natonttua  tai  sokkelorobottia, 
muista  että  Arduinosta  saa 
enemmän  irti,  kun  sille  tekee 
kätevän  käyttöliittymän.  Sen 
ei  tarvitse  olla  monimutkai¬ 
nen  -  tässäkin  projektissa  käy¬ 
tettiin  vain  yhtä  pyöritettävää 
namiskaa  ja  kaksirivistä  LCD- 
näyttöä.  Modernit  tietokoneet 
eroavat  muista  elektronisista 
laitteista  eniten  siinä,  että  nii¬ 
den  toimintaan  voi  vaikuttaa. 
Laitetaan  siis  niistä  pienim¬ 
mätkin  tekemään  jotain  moni¬ 
puolista!  & 


Pulssianturin  käytöstä 


Pulssiantureita  tai  puls- 
sienkoodereita  (eng. 
rotary  encoder)  on 

erilaisia,  ja  ne  lähettävät  eri 
protokollien  mukaisia  signaa¬ 
leja.  Tässä  tapauksessa  käy¬ 
tetään  inkrementaalista,  joka 
pyöritettäessä  nuppia  kulkee 
tiettyä  sekvenssiä  eteen-  tai 
taaksepäin.  Liikkeen  seuran¬ 
ta  voi  olla  mekaaninen  tai 
optinen,  joista  mekaanisen 
suurin  pyöritysnopeus  on 


D  E 


A  C  B 


Pulssianturin  nastat  ja  signaali 


yleensä  alhaisempi.  On  ole¬ 
massa  painonapillisia  ja  pai- 
nonapittomia  pulssiantureita. 
Painonapitonta  voi  käyttää 
lisäämällä  ylimääräisen  pai- 
nokytkimen. 

Oman  pulssianturin  pro¬ 
tokollan  voi  saada  selville  da- 
talehdestä  (eng.  data  sheet), 
jonka  voi  löytää  googletta- 
malla  pulssianturin  mallinu- 
meroa,  jos  sellainen  on  tie¬ 
dossa.  Kaikista  malleista  ei 
kuitenkaan  löydy  tietoa  netis¬ 
tä.  Tällöin  on  otettava  itse  sel¬ 
vää  protokollasta  esimerkiksi 
yleismittarin  tai  oskilloskoo- 
pin  avulla.  Pulssienkooderin 
voi  myös  kytkeä  Arduino  on  ja 
tehdä  ohjelman,  joka  lähettää 


nastojen  arvot  sarjaporttia 
pitkin  koneelle.  Toteuttamam¬ 
me  koodi  tukee  yleisintä  ne¬ 
livaiheista  protokollaa  sekä 
yhtä  vastaan  tullutta  poikkea¬ 
vaa  kaksivaiheista. 

Jos  pulssianturi  on  pai- 
nonapillinen,  yleensä  yhden 
puolen  nastat  ilmaisevat  liik¬ 
keen  ja  toisen  puolen  nastat 
painalluksen.  Painonapin  nas¬ 
tat  voi  kytkeä  kummin  päin 
tahansa:  yksi  nasta  maahan 
ja  toinen  Arduinon  sisääntu- 
lonastaan.  Liikkeen  ilmaisee 
vastapuolella  kaksi  kytkintä. 


joiden  yksi  yhteinen  nasta 
on  yleensä  keskimmäinen,  ja 
vastakkaiset  nastat  ovat  reu¬ 
noilla. 

Projektimme  koodissa  on 
kytketty  päälle  Arduinon  si¬ 
säinen  ylösvetovastus,  jolloin 
keskimmäisen  nastan  sekä 
painonapin  toisen  nastan  voi 
kytkeä  maahan.  Muussa  ta¬ 
pauksessa  tarvitsisi  käyttää 
erillistä  ylös-  tai  alasvetovas- 
tusta.  Käsittelemme  aihetta 
syvällisemmin  nettijatkoissa. 


Lisätietoa  pulssiantureista  yleensä  esimerkiksi: 

http://en.wikipedia.Org/wiki/Rotary_encoder#lncremental_rotary_encoder 

Pähkinänurkka 

Tällä  palstalla  ilmestyy  ohjelmointiin  ja  matematiikkaan 
liittyviä  tehtäviä.  Kaikki  tehtävät  on  mahdollista 
ratkaista  nopeasti  sopivalla  algoritmilla  —  ja  osa  ilman 
tietokonetta! 


Uolevi  on  koodannut  ohjelman,  jol¬ 
la  voi  lähettää  viestejä  netin  vä¬ 
lityksellä.  Jokainen  lähetettävä 
viesti  on  bittijono  eli  muodostuu  merkeis¬ 
tä  0  ja  1.  Ikävä  kyllä  Uolevin  ohjelmas¬ 
sa  on  bugi  ja  osa  biteistä  saattaa  kadota 
matkan  varrella.  Kuitenkin  kaikki  perille 
tulleet  bitit  ovat  samassa  järjestyksessä 
kuin  alkuperäisessä  viestissä  ja  ainakin 
yksi  bitti  tulee  perille. 

Esimerkiksi  jos  Uolevi  lähettää  vies¬ 
tin  1101,  vastaanottaja  voi  saada  9  eri¬ 
laista  viestiä:  0,  1,  01,  10,  11,  101,  110, 
111  tai  1101.  Uolevi  haluaa  tutkia  ohjel¬ 
mansa  luotettavuutta  laskemalla,  monta¬ 
ko  erilaista  viestiä  voi  syntyä  eri  tilanteis¬ 
sa.  Voitko  auttaa  Uolevia? 


1.  Jos  Uolevi  lähettää  viestin 
0110001111,  montako  erilaista  vies¬ 
tiä  vastaanottaja  voi  saada? 

2.  Entä  jos  Uolevi  lähettää  viestin  01100 
011110000011111100000001111111 
1000000000? 

3.  Vastaanottaja  voi  saada  tarkalleen 
123  erilaista  viestiä.  Kuinka  pitkä  on 
lyhin  mahdollinen  Uolevin  lähettämä 
viesti? 

4.  Entä  jos  vastaanottaja  voi  saada  tar¬ 
kalleen  999999  erilaista  viestiä? 

5.  Uolevi  lähettää  viestin,  jossa  on  n  bit¬ 
tiä.  Mikä  on  odotusarvo  sille,  kuinka 
monta  erilaista  viestiä  vastaanottaja 
voi  saada,  jos  kaikki  viestit  ovat  yhtä 
todennäköisiä? 


Ongelmien  ratkaisut  löytyvät  Skrollin  webisivuilta  osoitteesta: 
http://skrolli.fi/pahkina/201303/ 

Ymmärryksen  juurilla 

eli  kuinka  todellisuus  selitetään  koneelle 

Voisivatko  tietokoneet  ymmärtää  maailmaa?  Mitä 
ymmärtäminen  ylipäänsä  tarkoittaa?  Koneymmärtä- 
misen  pohjatyö  on  tehty  jo  6  0-7  O-luvulla. 
Teksti:  Panu  Kalliokoski  Kuvat:  Mitol  Berschevvsky 

Voisivatko  tietokoneet  ymmärtää 
maailmaa?  Mitä  ymmärtämi¬ 
nen  ylipäänsä  tarkoittaa?  Ko- 
neymmärtämisen  pohjatyö  on  tehty  jo 
60-70-luvulla.  Tässä  artikkelissa  tutus¬ 
tumme  klassisiin  merkitysteorioihin  ja 
tietämyksen  esittämismuotoihin. 

Käsitys  siitä,  mitä  tietokoneelta  voi 
odottaa,  on  muuttunut  ajan  kuluessa. 
Enimmäkseen  vaatimukset  ovat  kasva¬ 
neet:  tietokoneilta  odotetaan  aina  vain 
suurempaa  laskentatehoa,  tallennus-  ja 
tiedonvälityskykyä.  On  kuitenkin  asioita, 
joissa  ihmisten  odotukset  tietokoneiden 
suhteen  ovat  laskeneet.  Lähes  kukaan 
ei  enää  odota  tietokoneiden  ymmärtä¬ 
vän  ihmisten  kieltä,  tunnistavan  näkyykö 
kuvassa  vettä  tai  arvioivan  eri  lähteiden 
luotettavuutta.  Nykyajan  tietokoneil¬ 
la  lasketaan  kymmeniä  kolmiulotteisen 
maailman  projektioita  sekunnissa,  mut¬ 
ta  70-90-luvulla  vaativimmat  ohjelmat 
olivat  ne,  jotka  yrittivät  ymmärtää  moni¬ 
mutkaista  maailmaa.  Tässä  artikkelissa 
tarkastellaan  yleisellä  tasolla  näiden  oh¬ 
jelmien  toimintaa. 

Asioiden  ymmärtäminen  on  monimut¬ 
kainen,  mutta  ei  sentään  mahdoton  on¬ 
gelma.  Ymmärtävät  ohjelmat  ovat  olleet 
niin  pitkään  unohduksissa,  että  moni  ar¬ 
vioi  tällaisen  ohjelman  kehittämisen  vai¬ 
keammaksi  kuin  se  onkaan.  On  totta,  että 
tekoälyn  kultavuosina  oltiin  puolestaan 
aiheettoman  optimistisia.  Tuohon  aikaan 
aliarvioitiin  reippaasti,  miten  vaikeaa  on 
tehdä  ohjelmia,  jotka  oppivat,  osaavat  yh¬ 
distää  kokemuksen  käsitteisiin  ja  selviä¬ 
vät  luonnollisen  kielen  epätarkkuuksien 
ja  monitulkintaisuuden  kanssa.  Silti  jo 
80-luvulla  pystyttiin  tekemään  luonnolli¬ 
sella  kielellä  ohjattuja  ohjelmia,  jotka: 

•  tuottavat  automaattisesti  virheettömiä 
käännöksiä  tiettyjen  aihepiirien  lehti¬ 
artikkeleista 

•  osaavat  keksiä  syitä  ja  välivaiheita 
kertomuksessa  tapahtuville  asioille 
(SAM  ja  PAM ) 

•  osaavat  perustella  toimintatapaansa 
virtuaalimaailmassa  ( SHRDLU ) 

•  tekevät  yleistyksiä  havaintojen  perus¬ 
teella 

•  tuottavat  tarkempia  diagnooseja 
epävarman  tiedon  perusteella  kuin 
ihmislääkärit  (Mycin). 

Miten  nämä  ohjelmat  oikein  toimivat? 
Mitä  tarkoittaa,  että  ne  "ymmärsivät" 
jotain?  Nämä  luonnollista  kieltä  käsitte¬ 
levät  ohjelmat  toimivat  tyypillisesti  siten, 
että  ne  jäsensivät  luonnollisen  kielen 
ilmauksia  joksikin  sisäiseksi  tietoraken¬ 
teeksi,  joka  edustaa  ilmausten  tietosisäl¬ 
töä.  Tällaista  tietorakennetta  kutsutaan 
tietämyksen  esitysmuodoksi  (knowledge 


representation).  Näille  tietämyksen  esi¬ 
tysmuodoille  tehtiin  sitten  erilaisia  ope¬ 
raatioita,  kuten  etsittiin  tietokannoista 
niihin  liittyviä  lisätietoja  tai  päätelmiä, 
muunnettiin  niitä  takaisin  (jollekin  toisel¬ 
le)  luonnolliselle  kielelle,  lisättiin  niiden 
tiedot  tietämystietokantaan  tai  suunnitel¬ 
tiin  tulevaa  toimintaa  tavoitteiden  perus¬ 
teella. 

Tietämyksen  esitysmuodot  eivät  ole 
mielenkiintoisia  ainoastaan  ohjelmoinnin 
kannalta.  Tähän  päivään  asti  nämä  teko¬ 
älyohjelmien  käyttämät  sisäiset  esitys¬ 
muodot  ovat  huolellisimpia  ja  käytännön- 
läheisimpiä  teorioita  siitä,  mitä  merkitys 
oikeastaan  on.  Ne  ovat  myös  ainoita  teo¬ 
rioita  ihmisen  toiminnasta,  joita  on  on¬ 
nistuttu  soveltamaan  ihmisen  kaltaisen 
toiminnan  tuottamiseksi.  Nykyajan  psy¬ 
kologia  ja  kognitiotiede  ovat  hyötyneet 
myös  tekoälytutkimuksen  epäonnistumi¬ 
sesta,  sillä  tietämyksen  esitysmuotojen 
puutteet  ja  ongelmat  ovat  tuoneet  esiin, 
miten  ihmisen  mieli  ei  toimi.  Seuraavak- 
si  tarkastelemme  muutamia  keskeisimpiä 
perinteisiä  tietämyksen  esitysmuotoja. 

Predikaattilogiikka  (PL) 

Logiikkaa  tutkittiin  "ajattelun  kielenä" 
jo  kauan  ennen  tietokoneita.  60-luvulla 
John  Robinson  ja  muut  kehittivät  muuta¬ 
mia  olennaisia  työvälineitä,  joiden  avulla 
rakennettiin  ensimmäiset  päättelyalgo- 
ritmit:  logiikkalauseiden  konjunktiivinen 
normaalimuoto  (CNF)  ja  sille  sovelletta¬ 
va  yleispätevä  päättelysääntö,  resoluutio. 
Tämä  merkitsi,  että  koneet  pystyivät  nyt 
tuottamaan  automaattisesti  väitejoukon 
kaikki  seuraukset.  Tarvitsisi  vain  kirjoit¬ 
taa  yleisluontoiset  säännöt  sekä  havain¬ 
not  logiikkalausekkeiksi. 

Olettakaamme  esimerkiksi,  että  oh¬ 
jelma  tuntee  säännöt: 

1.  ne,  jotka  oleskelevat  ravintolassa, 
mutta  eivät  ole  siellä  töissä,  ovat 
ravintolan  asiakkaita 

2.  ravintolan  asiakas  maksaa  ravintolan 
työntekijälle 

Predikaattilogiikan  lausekkeina  nämä 
voitaisiin  ilmaista  muodossa: 

(seuraa  (asiakas  ?x  ?y) 
jos  (ihminen  ?x) 

(ravintola  ?y) 

(sijaitsee  ?x  ?y) 

(ei  (töissä  ?x  ?y))) 

(seuraa  (maksaa  ?x  ?y) 

jos  (asiakas  ?x  ?z) 

(ravintola  ?z) 

(töissä  ?y  ?z)) 

Nyt  jos  ohjelmalle  syötetään  tieto  "Tepa 
on  ihminen,  sijaitsee  Krouvi-ravintolassa 
eikä  ole  siellä  töissä",  kone  osaa  päätellä 


"Tepa  maksaa  kaikille,  jotka  ovat  töissä 
Krouvi-ravintolassa"  eli 

(seuraa  (maksaa  Tepa  ?y) 

jos  (töissä  ?y  Krouvi)) 

Koska  logiikka  tarjoaa  tällaisen  tar¬ 
kan  tavan  ilmaista  sääntöjä  ja  soveltaa 
niitä,  tämä  oli  yksi  ilmeinen  lähesty¬ 
mistapa  luonnollisen  kielen  käsittelyyn: 
muunnetaan  luonnollisen  kielen  ilmauk¬ 
sia  logiikkalausekkeiksi,  tehdään  niistä 
päätelmät,  ja  muunnetaan  uudet  logiik- 
kalausekkeet  takaisin  luonnollisen  kielen 
ilmauksiksi.  Osoittautui  kuitenkin,  että 
logiikka  oli  hankala  väline  sääntöjen  (ja 
joskus  havaintojenkin)  ilmaisemiseen. 

Ensinnäkään  ihmisten  käyttämät 
päättelysäännöt  eivät  usein  ole  täydelli¬ 
sen  varmoja,  vaan  ne  perustuvat  erilai¬ 
siin  pohjaoletuksiin.  Yllä  olevissa  sään¬ 
nöissä  on  oletettu,  että  kaikki  ravintolat 
toimivat  samaan  tapaan,  asiakkaita  on 
vain  yhdenlaisia,  eikä  kukaan  oleskele 
ravintolassa  muista  syistä.  Mitkä  näistä 
oletuksista  ovat  todella  varmoja,  riippuu 
käsitteiden  "ravintola",  "asiakas"  ja  mui¬ 
den  määritelmistä.  Nämä  epävarmuudet 
voidaan  ilmaista  logiikassa,  jolloin  yllä 
olevaan  johtopäätökseen  lisättäisiin  va¬ 
raukset  "...  tai  Tepa  on  epänormaali  asia¬ 
kas  tai  Krouvi  on  epänormaali  ravintola", 
mahdollisesti  vieläkin  useampia  vara¬ 
uksia.  Muita  ratkaisuja  epävarmuuteen 
ovat  muun  muassa  oletuslogiikat  ja  to- 
dennäköisyyslogiikat. 

Toisekseen  sanoja  on  usein  vaikea 
muuntaa  logiikan  käsitteiksi.  Tämä  joh¬ 
tuu  siitä,  että  sanat  viittaavat  usein  epä¬ 
määräisesti  monenlaisiin  asioihin  eikä 
ole  helppoa  päätellä,  mikä  niiden  tarkka 
merkitys  on.  Logiikkalausekkeiden  on 
kuitenkin  oltava  ehdottoman  paikkan¬ 
sapitäviä,  tai  muuten  niistä  seuraa  hel¬ 
posti  virhepäätelmiä.  Luonnollisen  kie¬ 
len  lauseita  on  sitä  vaikeampi  muuttaa 
predikaattilogiikaksi,  mitä  tarkemmin 
määriteltyjä  predikaattilogiikassa  käyte¬ 
tyt  suhteet  ovat.  Mutta  mitä  huonommin 
nämä  suhteet  on  määritelty,  sitä  vaike¬ 
ampaa  on  kirjoittaa  virheettömiä  päätte¬ 
lysääntöjä. 

Kolmanneksi  predikaattilogiikka 
soveltuu  melko  hyvin  ikuisten, 
muuttumattomien  asioiden  kuvaamiseen, 
mutta  teot,  tapahtumat  ja  aikakehitykset 
saavat  logiikassa  hyvin  monimutkaisen 
muodon.  Esimerkiksi  yllä  olevat  säännöt 
tarvitsisivat  tarkenteita  siihen,  että 
Tepa  on  asiakas  nimenomaan  siihen 
aikaan,  jolloin  sijaitsee  ravintolassa. 
Koska  suuri  osa  luonnollisesta 

kielestä  on  erilaisten  tilanteiden  ja 
niiden  muutosten  kuvaamista,  monet 
teko  äly  tutkijat  kehittivät  mieluummin 
omia,  käytännönläheisempiä  tietämyksen 
esitysmuotoja. 

Logiikka  kuitenkin  teki  mahdollisek¬ 
si  joitakin  pysyviä  saavutuksia  tekoälyn 
saralla.  Yksi  näistä  oli  se,  että  erilaiset 
logiikkaa  käyttävät  tekoälysovellukset 
voitiin  jakaa  kolmeksi  osa-alueeksi:  tietä¬ 
myskannaksi,  päättelymoottoriksi  ja  näi¬ 
tä  hyödyntäväksi  käyttöliittymäksi.  Näin 
pystyttiin  tuottamaan  uudelleenkäytet- 
tävämpiä  komponentteja,  jotka  auttoivat 
muun  muassa  monien  asiantuntijajärjes¬ 
telmien  kehittämisessä. 

Conceptual  Dependency  (CD) 

Conceptual  dependency  -esitysmuodon 
kehitti  Roger  Schank  yhdessä  muiden 
kanssa  60-70-luvun  vaihteessa  kuvaa¬ 
maan  erilaisten  kertomusten  asiasisältöä 
ja  auttamaan  päätelmien  tekemisessä 
asiasisällöstä.  Sen  lähtökohtana  oli  luoda 
kohtalaisen  yleispätevä  esitysmuoto,  jos¬ 
sa  muutamista  yksinkertaisista  palikoista 
voisi  yhdistelemällä  tuottaa  kaikki  erilai¬ 
set  merkitykset. 

Alkuperäisessä  CD-esitysmuodossa 
primitiivilauseessa  oli  aina  teko,  tekijä, 
teon  kohde,  lähtöpaikka  ja  kohdepaik- 
ka.  Erilaisia  tekoja  oli  vain  11  erilaista, 
sellaisia  kuin  siirtyminen  (PTRANS),  fyy¬ 
sisen  voiman  kohdistaminen  (PROPEL), 


ajatuksen  keksiminen  (MBUILD)  ja  yh¬ 
distyminen  johonkin  (INGEST).  Moni¬ 
mutkaisemmat  ilmaukset  muodostettiin 
tällaisista  primitiivilauseista  yhdistele¬ 
mällä  niitä  lauseiden  välisillä  suhteilla: 
yksi  teko  saattoi  olla  toisen  kohde,  syy  tai 
väline. 

Esimerkiksi  alla  on  CD-esitykset  il¬ 
mauksista  "Terhi  liikuttaa  silmiä",  "Terhi 
oppii  artikkelista"  ja  "Terhi  lukee  artikke¬ 
lia": 


(MOVE  Terhi  silmät  nil  nil) 

(MTRANS  Terhi  nil  artikkeli  Terhi) 
(INSTR  (MOVE  Terhi  silmät  nil  nil) 
(MTRANS  Terhi  nil  artikkeli  Terhi)) 

Termien  selitykset: 

MOVE  -  tekijä  liikuttaa  jotain  osaansa; 
MTRANS  -  tekijä  siirtää  ajatuksia  tai  ide¬ 
oita; 

AG  -  tapahtuman  aiheuttaja,  tekijä 

OBJ  -  se,  johon  tapahtuma  vaikuttaa, 

kohde; 

DIR  -  suuntamääreet,  mistä  mihin  jotain 
tapahtuu; 

nil  -  määrittelemätön  lauseenjäsen 
INSTR  -  instrumenttisuhde,  yksi  teko  on 
toisen  väline) 

Alun  perin  CD -muotoa  käytettiin  vä¬ 
limuotona  käännettäessä  tekstiä  kielten 


välillä.  Myöhemmin  siihen  lisättiin  päät¬ 
telymekanismeja,  jotka  tuottivat  erilaisis¬ 
ta  tilanteista  arvauksia  ja  vaihtoehtoisia 
ilmauksia  esimerkiksi  sen  perusteella, 
millaisia  tyypillisiä  seurauksia  niillä  on 
tai  minkälaisessa  asiainkulussa  eli  skrip- 
tissä  ne  olisivat  tyypillisiä  tilanteita. 

CD-muodolla  saatiin  testatuksi  mo¬ 
nia  luonnollisen  kielen  käsittelyyn  liit¬ 
tyviä  teorioita  ja  ideoita.  CD-pohjaiset 
järjestelmät  eivät  kuitenkaan  tuottaneet 
olennaisia  kaupallisia  sovelluksia.  Yksi 
syy  lienee  se,  että  alkuperäinen  oletus 
11  perustekotyypistä  ei  ollut  kestävä. 
Varsinkin  ihmisten  sosiaalisissa  suhteis¬ 
sa  on  monia  tekoja,  kuten  vaikkapa  eh¬ 
dottaminen,  painostaminen  ja  isyyden 
tunnustaminen,  joiden  esittäminen  CD- 
lausekkeina  on  hyvin  monimutkaista. 
CD-esitysmuotoa  laajennettiin  jonkin 
aikaa  uusilla  käsitteillä,  mutta  laajempi 
primitiivijoukko  teki  CD-rakenteiden  kä¬ 
sittelystä  hankalampaa. 

CD:tä  ei  ollut  koskaan  suunniteltu 
esittämään  maailmassa  vallitsevia  tiloja, 
ainoastaan  tapahtumia.  Kun  maailman 
tilan  kuvaamiseen  tarkoitetut  esitys¬ 
muodot  alkoivat  monimutkaistua,  monet 
alkoivat  käyttää  niitä  myös  tapahtumien 
esittämiseen. 

Semanttiset  ja  kehysverkot 
Rakkaalla  lapsella  on  monta  nimeä.  Sa¬ 
maa  tai  lähes  samaa  asiaa  on  aikojen  saa- 

tossa  kutsuttu  ainakin  semanttisiksi  ver¬ 
koiksi,  kehysverkoiksi,  konseptuaalisiksi 
graafeiksi  ja  suhdekaavioiksi.  Semantti¬ 
set  verkot  ovat  tietämyksen  esitysmuoto, 
jossa  luetellaan  erilaisia  käsitteitä,  niiden 
välisiä  suhteita  ja  ominaisuuksia. 

Semanttinen  verkko  voi  olla  vain  yksi 
esitystapa  predikaattilogiikan  lausekkeil¬ 
le.  Sellaisissa  kaikki  suhteet  ovat  binää¬ 
risiä  eli  kahdenvälisiä.  Monet  tekoälyis¬ 
sä  käytetyt  semanttiset  verkot  sisältävät 
kuitenkin  muitakin  mahdollisuuksia,  ku¬ 
ten  ominaisuuksien  oletusarvoja,  tarvit¬ 
taessa  dynaamisesti  laskettuja  ominai¬ 
suuksia  tai  muuta  vastaavaa. 

Tässä  on  esimerkki  semanttisesta 
verkosta.  Verkko  edustaa  väitteitä  "Panu 
ja  Henna  ovat  ihmisiä",  "Panu  ja  Hen¬ 
na  rakastavat  toisiaan"  ja  "Henna  on  22 
vuotta  vanha". 

ikä 


Panu 

rakastaa 

rakastaa 

Henna 

on  eräs 

on  eräs 

ihminen 

Termien  selitykset: 

on  eräs  -  tarkoittaa,  että  yksilö  X  kuuluu  asia- 
luokkaan  Y) 

Semanttisten  verkkojen  ja  kehys- 
verkkojen  teoria  palautuu  1900-luvun 
alkupuolelle  ja  siis  selkeästi  aikaan  en¬ 
nen  tietokoneita.  70-luvun  puolivälissä 
Marvin  Minsky  ja  John  Sowa  kehittivät 
näihin  vanhoihin  ajatuksiin  perustuvia 
esitysmuotoja  tekoälyohjelmia  varten. 
Tavoitteena  oli  myös  jäljitellä  sitä,  miten 
ihminen  järjestelee  mielessään  tietoja 
suuriksi,  yhteen  kuuluviksi  kokonaisuuk¬ 
siksi.  Yhtä  käsitettä  suhteineen  ja  ominai¬ 
suuksineen  kutsuttiin  "kehykseksi",  mis¬ 
tä  nimi  "kehysverkko"  tulee.  Kehysteoria 
oli  sittemmin  yhtenä  esikuvana  oliopoh¬ 
jaiselle  ohjelmoin tiparadigmalle  samoin 
kuin  relaatiotietokantojen  tietomalleille. 
Nykymaailmassa  UML-diagrammit  tarjo¬ 
avat  vakiintuneen  esitystavan  semantti¬ 
sille  verkoille. 

Semanttisissa  verkoissa  käsitteet  oli¬ 
vat  usein  prototyyppisiä.  Se  tarkoittaa, 
että  esimerkiksi  käsite  "ihminen"  sisälsi 
tietoja  tyypillisestä  ihmisestä  sen  sijaan, 
että  edustaisi  vain  kaikkien  ihmisten 
luokkaa.  Päättely  semanttisessa  verkossa 
on  usein  vastauksen  etsimistä  johonkin 
kysymykseen  linkkejä  seuraamalla,  jol¬ 
loin  ensimmäinen  vastaan  tullut  vastaus 
yliajaa  muut  mahdolliset  vastaukset.  Esi¬ 
merkkejä  tällaisista  päätelmistä  voisivat 
olla: 


1.  Jos  selvitetään,  montako  jalkaa 
Panulla  on,  vastaus  ei  löydy  Panusta 
itsestään,  mutta  seuraamalla  "on 
eräs"  -linkkiä  ihmisen  käsitteeseen 
saadaan  tieto,  että  ihmisillä  on  yleen¬ 
sä  2  jalkaa.  Koska  tieto  löytyy  täältä, 
ei  tarvitse  seurata  "on  eräänlainen" 
-linkkiä  ihmisen  käsitteestä  nisäkkään 
käsitteeseen,  jossa  olisi  taas  tieto, 
että  nisäkkäillä  on  yleensä  4  jalkaa. 

2.  Jos  selvitetään,  mitä  tekemistä 
Panulla  on  Helsingin  kanssa,  löy¬ 
tyisi  ehkä  ensimmäiseksi  tieto,  että 
Panun  asuinpaikka  on  Helsingissä, 
sillä  näiden  kahden  välinen  polku  on 
vain  kaksi  askelta  pitkä:  Panu  asuu 
talossa,  joka  sijaitsee  Helsingissä. 
Paljon  muitakin  yhteyksiä  voi  olla, 
mutta  tämä  on  olennaisin  assosiaati¬ 
on  lyhyyden  perusteella. 

Semanttiset  verkot  eivät  sovellu  erityisen 
hyvin  päättelysääntöjen  kuvaamiseen. 
Niihin  on  yleensä  lisätty  erityisominai¬ 
suuksia  erilaisten  päättelysääntöjen  to¬ 
teuttamisen  tueksi,  kuten  dynaamiset 
ominaisuudet  määrittämään,  miten  yksi 
ominaisuus  (kuten  ikä)  riippuu  toisesta 
(kuten  syntymäajasta).  On  kuitenkin  mo¬ 
nenlaista  yleistietoa,  joka  täytyy  esittää 
muin  keinoin.  Semanttiset  verkot  ovat 
silti  erittäin  monipuolinen  tietämyksen 
esitysmuoto.  Yksi  moderni  semanttisten 
verkkojen  järjestelmä  on  Hermann  Helbi- 
gin  MultiNet. 

Myös  tapahtumien  kuvaamiseen  se¬ 
manttiset  verkot  soveltuvat.  "Terhi  lukee 
artikkelia"  esitetään  esimerkiksi  näin: 

tapahtuma  y 


tekijä  kohde  on  eräs 


Terhi 

X 

lukeminen 

on  eräs 

on  eräs 

on  eräänlainen 

ihminen 

artikkeli 

teko 

Termien  selitykset: 

tekijä  -  tapahtuman  aiheuttaja; 

kohde  -  se,  johon  tapahtuma  vaikuttaa; 

on  eräänlainen  -  tarkoittaa,  että  asialuokka  X 

on  asialuokan  Y  aliluokka,  eli  kaikki  X:n  yksilöt 

ovat  myös  Y:n  yksilöitä 

Resource  Description  Framevvork 
(RDF) 

RDF  on  melko  uusi,  World  Wide  Web 
Consortiumin  (W3C)  kehittämä  konekä- 
siteltävän  tiedon  esitysmuoto,  joka  on 
erityisesti  suunniteltu  auttamaan  tiedon 
tuottamista  hajautetusti  yhteistyössä. 
Pohjimmiltaan  se  on  ominaisuuksiltaan 
hyvin  yksinkertainen  semanttinen  verk¬ 
ko.  RDF-verkot  koostuvat  kokonaan  kol¬ 
mikoista  (kaksi  käsitettä  ja  niiden  välinen 
suhde),  eivätkä  ne  sisällä  mitään  perin¬ 


teisiä  helpotuksia  päätelmien  tai  sääntö¬ 
jen  esittämiseen.  RDF-verkoissa  pystyy 
tosin  viittaamaan  verkon  kaariin  käsit¬ 
teinä,  mutta  tätä  ominaisuutta  ( reifiointia ) 
ei  hyödynnä  juuri  kukaan.  Käytännössä 
se  tekee  mahdolliseksi  väitteet,  jotka 
kommentoivat  toisia  väitteitä,  kuten  "on 
hyvä,  että  Terhi  lukee  artikkelia". 

RDF:ssä  olennaisin  uudistus  vanhoi¬ 
hin  tietämyksen  esitystapoihin  verrattu¬ 
na  on  se,  että  sekä  käsitteillä  että  niiden 
välisillä  suhteilla  on  maailmanlaajuisesti 
yksiselitteiset  URI-tunnisteet.  Näiden 
tunnisteiden  perusteella  pystyy  helposti 
viittaamaan  muiden  määrittämiin  käsit¬ 
teisiin  ja  suhteisiin  ja  siten  laajentamaan 
yhtenäistä,  maailmanlaajuista  tietämys- 
verkkoa.  Lisäksi  näitä  tunnisteita  voi 
käyttää  myös  linkkeinä,  joista  voi  hakea 
lisätietoa  käsitteestä  kone-  tai  ihmisluet- 
tavassa  muodossa. 

Käyttötarkoitukseksi  esitysmuodolle 
ei  niinkään  ole  ajateltu  tilannetta,  jossa 
luonnollisesta  kielestä  tuotettaisiin  auto¬ 
maattisesti  RDF-verkkoja.  Pikemminkin 
on  ajateltu  tapauksia,  joissa  jo  olemassa 
olevaa  koneluettavaa  tietoa  julkastaisiin 
RDF-muotoisena,  jolloin  sitä  pystyisi  yh¬ 
distelemään  muihin  RDF-muotoisiin  tie¬ 
toihin.  Aika  näyttää,  kuinka  paljon  tällais¬ 
ta  tietoa  saadaan  tarjolle. 

Ei  tässä  vielä  kaikki 

Arkijärkeä  soveltavien,  arvauksia  teke¬ 
vien  tai  luonnollista  kieltä  ymmärtävien 
ohjelmien  kirjoittaminen  ei  ole  mitään 
mustaa  magiaa.  Todellisen  maailman  ym¬ 
märtäminen  on  paljon  tutkittu  ongelma, 
jossa  on  saatu  paljon  hyödyllisiä  tuloksia¬ 
kin. 

Varsinkin  deklaratiivisen  eli  kuvai¬ 
levan  tietämyksen  esitysmuodoiksi  on 
tarjolla  jo  varsin  hyviä  ratkaisuja.  Tässä 
artikkelissa  on  esitelty  vain  näitä.  Pro¬ 
seduraalinen  eli  toiminnallinen  tietämys 
on  sen  sijaan  vähemmän  tutkittu  alue, 
eikä  tässä  jutussa  paneuduttu  siihen.  & 

Suomen  joukkue  vuoden  2013  ohjelmointiolympialaisissa  Australiassa.  Vasemmalta  oikealle  Henrik  Lievonen,  Kalle  Luopajärvi  ja  Sami  Kalliomäki 


Parhaasta  koodista  kultaa 

Kisakoodaus  on  koodarien  oma  urheilulaji,  jossa  tehokkaat  algoritmit  ovat  kaikki 
kaikessa  ja  bugisen  koodin  tekijän  kohtalo  on  kova. 


Teksti:  Antti  Laaksonen 

Koulujen  ja  yliopistojen  koodauski- 
soilla  on  pitkät  perinteet.  Koulu¬ 
laisten  ohjelmointiolympialaiset 
on  järjestetty  vuodesta  1989  asti,  ja  nii¬ 
hin  osallistuu  nykyään  noin  80  maata. 
Jotkin  yritykset  käyttävät  kisoja  rekry¬ 
toin  tikanavana.  Esimerkiksi  Googlen 

Code  Jämiin  osallistuvalle  voi  tulla  kisan 
jälkeen  työtarjous  Googlelta.  Viime  vuosi¬ 
na  nettiin  on  ilmestynyt  lukuisia  kaikille 
avoimia  kisasivustoja.  Vaikuttaakin  siltä, 
että  kisakoodauksen  suosio  on  kasvussa. 

Koodauskisoissa  suunnitellaan  ja  to¬ 
teutetaan  tehokkaita  algoritmeja  annet¬ 
tuihin  ongelmiin.  Kisoissa  menestyminen 
vaatii  sekä  teorian  että  käytännön  taito¬ 
ja.  Vaikeinta  on  keksiä,  kuinka  ratkaista 
annettu  ongelma  tehokkaasti.  Usein  al¬ 
goritmin  täytyy  käsitellä  suuria  syötteitä 
sekunneissa.  Arvostelu  tapahtuu  toteu¬ 
tetun  algoritmin  perusteella,  joten  myös 
itse  ohjelmointivaihe  on  tärkeä.  Jos  koodi 
puuttuu  tai  ei  toimi,  ratkaisulla  ei  ole  ki¬ 
sassa  arvoa. 

Voimalla  tehokkaan  algoritmin 

Tällä  hetkellä  netin  aktiivisin  kisakoo- 
daussivusto  on  venäläinen  Codeforces, 
joka  aloitti  toimintansa  muutama  vuosi 
sitten.  Sivustolla  järjestetään  noin  kerran 
viikossa  kaikille  avoimia  ohjelmointikiso- 


ja.  Yleensä  kisassa  on  kaksi  tuntia  aikaa 
ratkaista  viisi  algoritmitehtävää.  Jokai¬ 
seen  tehtävään  tulee  lähettää  algoritmin 
toteuttava  koodi,  joka  lukee  lähtötiedot 
ja  tulostaa  vastauksen  tehtävänannon 
mukaisessa  muodossa. 

Codeforcesin  arvostelu  on  ankara. 
Koodista  saa  pisteitä  vain,  jos  se  on  toi¬ 
miva.  Jos  koodissa  on  pienikin  bugi,  tulos 
on  yleensä  nolla  pistettä.  Kun  koodin  lä¬ 
hettää  kisan  aikana  palvelimelle,  sen  toi¬ 
mintaa  testataan  muutamalla  syötteellä. 
Jos  tässä  vaiheessa  löytyy  bugi,  voi  uuden 
koodin  vielä  lähettää  korvaamaan  edellis¬ 
tä.  Kisan  jälkeen  seuraa  varsinainen  ar¬ 
vostelu,  jossa  koodia  koetellaan  suurella 
määrällä  syötteitä.  Koodi  hyväksytään, 
jos  se  toimii  oikein  kaikissa  testeissä. 

Koodaamisen  lisäksi  kisan  aikana  voi 
hakkeroida  muiden  koodeja.  Jos  uskoo 
oman  ratkaisun  tehtävään  olevan  oikea, 
voi  ratkaisun  lukita,  minkä  jälkeen  sitä 
ei  voi  enää  muuttaa.  Tällöin  pääsee  tut¬ 
kimaan  muiden  lähetyksiä  kyseiseen  teh¬ 
tävään.  Jos  toisen  koodista  löytyy  bugi, 
sen  voi  paljastaa  antamalla  syötteen, 
jossa  koodi  toimii  väärin.  Hakkeroinnista 
on  hyötyä  molemmille  osapuolille.  Bugin 
löytäjä  palkitaan  bonuspistein  ja  virheel¬ 
lisen  koodin  tekijä  voi  yrittää  korjata  rat¬ 
kaisuaan. 


Koodarin  taitoa  mittaa  rating,  joka 
muistuttaa  shakissa  käytettyä  vahvuus- 
lukua.  Aluksi  rating  on  1500,  ja  muuttuu 
jokaisen  kisan  jälkeen.  Hyvin  mennyt 
kisa  nostaa  ratingia  ja  huonosti  mennyt 
laskee.  Jos  rating  on  1700  tai  enemmän, 
kuuluu  kilpailija  eliittiin  ja  saa  osallistua 
1.  divisioonan  kisoihin.  Näissä  kisoissa 
kaikki  tehtävät  ovat  vaikeita.  Usein  yk¬ 
sikään  osallistuja  ei  onnistu  kisan  aikana 
ratkaisemaan  kaikkia  tehtäviä. 

Millaisia  tehtävät  ovat? 

Eräässä  Codeforcesin  kisassa  helpoin  tehtävä  oli 
seuraava: 

Luku  on  taikaluku,  jos  sen  voi  muodostaa 
liittämällä  peräkkäin  lukuja  1,  14  ja  144.  Esimer¬ 
kiksi  14144,  141 41 4  ja  1411  ovat  taikalukuja, 
kun  taas  1444,  514  ja  414  eivät  ole.  Syötteenä 
on  kokonaisluku  n,  joka  on  välillä  1...109.  Jos 
luku  on  taikaluku,  tulosta  YES,  ja  muuten  NO. 

Tehtävän  ratkaisuun  on  monia  erilaisia 
tapoja.  Tässä  on  yksi  tiivis  C++-ratkaisu,  jossa  on 
ideana  poistaa  luvun  lopusta  1,  14  tai  144  niin 
kauan,  kuin  tämä  on  mahdollista. 

#include  <iostream> 
using  namespace  std; 
int  n; 

int  main()  { 
cin  »  n; 
while  (true)  { 

if  (n%1 0  ==  1)  n  /=  10; 
else  if  (n%1 00  ==  14)  n  /=  100; 
else  if  (n%1 000  ==  144)  n  /=  1000; 
else  break; 

} 

if  (n  =  0)  cout  «  ''YES\n" ; 
else  cout  «  "NONn"; 

} 


Codeforces-koodarin  kehitystä  voi  tarkastella  profiilissa  olevasta  käyräs¬ 
tä.  Käyrän  pisteitä  ovat  koodarin  rating-arvot  kisoissa.  Kuvan  koodari  on 
onnistunut  nousemaan  rajan  1700  yli  divisioonaan  1. 


Codeforces  Round  #194  (Div.  1) 

Final  standings 

You  may  double  click  into  cells  (or  ctrl+click)  to  view  the 
submissions  history  or  hack  the  solution 


Standings 

► 

* 

Who 

= 

A 

500 

B 

1000 

£ 

1500 

B 

2000 

E 

2500 

i 

B  KADR 

5724 

496 

948 

1134 

1776 

1420 

2 

B  RAVEman 

5510  +1 

490 

878 

852 

1560 

1630 

3 

m  PaveiKunyavskiy 

4906  +4  :  -2 

432 

908 

1576 

1690 

4 

m  Dmitry_Egorov 

4876  +3 

428 

920 

1568 

1660 

5 

H  RAD 

4834 

490 

900 

-1 

1584 

1860 

6 

■  sy2006 

4702 

480 

908 

1254 

2060 

7 

n  mmaxio 

4470 

478 

884 

1438 

1670 

8 

H  AlexDmitriev 

4310 

346 

852 

1592 

1520 

9 

m  nlyaznigmatul 

4256 

418 

804 

1504 

1530 

10 

S  RomaVVhlte 

4212 

266 

904 

1542 

1500 

Codeforces-kisa  on  päättynyt  ja  tulokset  on  julkaistu.  Ensimmäisenä  ole¬ 
va  koodari  ratkaisi  tehtävän  A  vain  kaksi  minuuttia  kisan  alkamisen  jäl¬ 
keen.  Tuloslistan  kautta  voi  myös  tutustua  muiden  lähettämiin  koodeihin. 


Länsimaiden  perikato 

Codeforcesin  korkeimman 
ratingin  haltija  on  valkovenä¬ 
läinen  Gennady  Korotkevich. 
Hän  on  kisakoodausmaailman 
julkkis,  jonka  saavutuksiin 
kuuluu  kuusi  kultamitalia  kou¬ 
lulaisten  ohjelmointiolympia- 
laisista.  Valko-Venäjän  lisäksi 
Codeforcesin  kärjessä  ovat 
Venäjä,  Kiina,  Japani,  Taiwan, 
Puola  ja  Ukraina.  Suomalaisia 
ei  huipulla  näy,  eikä  muita¬ 
kaan  länsimaita.  Koodauski- 
sojen  ylivoimaiset  hallitsijat 
tulevat  Itä-Euroopasta  ja  Aa¬ 
siasta. 

Yksi  mahdollinen  syy  län¬ 
simaiden  heikkoon  menestyk¬ 
seen  on,  etteivät  ohjelmointi 
ja  algoritmiikka  kuulu  kou¬ 
lujen  opetusohjelmaan.  Suo¬ 
messa  yliopiston  syventävillä 
kursseilla  saatetaan  opettaa 
samoja  asioita  kuin  Itä-Eu- 
roopassa  ohjelmointipainot- 
teisissa  kouluissa.  Toisaalta 
koodauskisoissa  menestymi¬ 
nen  vaatii  paljon  työtä  ja  vah¬ 
van  motivaation.  Algoritmien 
harjoittelun  motivaationa  voi 


toimia  halu  päästä  ulkomail¬ 
le  hyvään  yliopistoon  tai  työ¬ 
paikkaan. 

Skrollin  lukijoiden  jou¬ 
kossa  on  epäilemättä  monia 
potentiaalisia  kisakoodareita. 
Tällä  hetkellä  Codeforcesin 
käyttäjissä  on  vain  kymmen¬ 
kunta  suomalaista,  mutta  nyt 
on  mahdollisuus  muuttaa  ti¬ 
lanne  ja  koodata  Suomi  maa¬ 
ilmankartalle.  & 


Haluatko  olympialaisiin? 

Suomi  osallistuu  vuosittain 
koululaisten  ohjelmointiolym- 
pialaisiin  (101).  Kukin  maa  voi 
lähettää  olympialaisiin  neljän 
hengen  joukkueen.  Jos  olet  pe¬ 
ruskoulussa  tai  lukiossa,  sinulla 
on  mahdollisuus  päästä  5uomen 
joukkueeseen.  Ensimmäinen 
vaihe  on  osallistua  Datatähti- 
kisaan,  joka  alkaa  tänä  vuonna 
15.  lokakuuta.  Sen  perusteella 
valitaan  osallistujat  valmen¬ 
nukseen  ja  aikanaan  Suomen 
joukkue  olympialaisiin  Taiwaniin 
heinäkuussa  2014. 


SUOMEA  AMI 


^ÄvnÄJÄT  RV: 


KÄYTTÖJÄRJESTELMÄT:  ’ 


HEJSJÄ  VIDEOITA  JA  DEMOJA  AL.DJTOR.OSSA 

«ÄÄ— Ä^EVEKY 


Kuka  näin  ässää 
lehteä  tekee?! 


Jatkossa  vaikka  sinä!  Skrollin  alkutaipaleen 
legendaaristen  avustajien  joukkoon  mahtuu  yhä 
mukaan.  Osallistu  ircnetissä  #skrolli  tai  lähesty 
sähköpostilla  toimitus@skrolli.fi 


Maksamme  nykyään  pieniä  julkaisupalkkioita. 


Tapaat  meidät  lokakuussa  myös  Skrollin  ständillä 
WÄRK:festeillä  sekä  Alternative  Partyilla.  Tervetuloa 
tutustumaan  ja  ideoimaan  yhdessä! 


H 

Rauta 


PDP-1  ^ 

Hakkerikulttuurin  juurilla 

Olisiko  50  vuotta  vanhan  koneen  bittejä  kiva  nyplätä? 

PDP-1  on  tavoitettavissa  emulaattorilla. 

Teksti:  Ville-Matias  Heikkilä  Kuvat:  Ville-Matias  Heikkilä,  VVikimedia  Commons  (Joi  Ito) 


Mikä  PDP-1? 

Programmed  Data  Processor 
1  oli  yhdysvaltalaisen  Digi¬ 
tal  Equipment  Corporationin 
ensimmäinen  tietokone  ja 
merkittävä  laite  varhaisessa 
hakkerikulttuurissa.  Sitä  val¬ 
mistettiin  vuosina  1959-1969 
melko  vähän,  mutta  monien 
korkeakoulujen  opiskelijat 
saattoivat  varata  konetta  il¬ 
taisin  käyttöönsä.  Nämä  etu¬ 
oikeutetut  pioneerit  saivat 
ensimmäisinä  tuntuman  sii¬ 
hen,  millaista  tietotekninen 
harrastekulttuuri  voi  olla. 
Opiskelijat  toteuttivat  koneel¬ 
le  mm.  kuuluisan  Spacewar- 
videopelin  sekä  musiikki-  ja 
grafiikkaohj  elmia . 

PDP-1  oli  aikanaan  suh¬ 
teellisen  pieni  kone  —  painoa 
kokonaisuudella  oli  vain  tonni, 
ja  se  mahtui  pieneen  huonee¬ 
seen.  Keskusyksikön  lisäksi 
peruskokoonpanoon  kuului¬ 
vat  tekstipäätteenä  käytetty 
kaukokirjoitin,  reikänauhan 
luku-  ja  lävistyslaitteet  sekä 
iso,  tutkanäyttöä  muistuttava 
kuvaputki.  Kone  käytti  edis- 
tyksellisesti  transistoreja  ja 


ferriittirengasmuistia,  joten 
1950-luvun  tekniikalle  tyypil¬ 
liset  pullonkaulat  olivat  sen 
osalta  ollutta  ja  mennyttä. 

PDP-1  :n  sananleveys  on 
18  bittiä  ja  keskusmuistia  pe¬ 
ruskokoonpanossa  on  4096 
sanaa,  siis  reilut  9  kilotavua. 
Muistin  luku-  ja  kirjoitus- 
operaatiot  vievät  aikaa  viisi 
mikrosekuntia,  mikä  on  myös 
nopeimpien  konekäskyjen 
suoritusaika.  PDP-1  on  siis 
laskentaominaisuuksiltaan 
verrattavissa  1980-luvun  alun 
kotimikroihin. 

Tietokoneharrastajat  ko¬ 
keilevat  mielellään  vanhoja 
laitealustoja,  koska  ne  anta¬ 
vat  kosketusta  oman  kulttuu¬ 
rimuodon  juuriin  ja  ovat  usein 
mukavan  yksinkertaisia  ja 
välittömiä.  Toisaalta  tietoko- 
neharrastajilla  on  harvemmin 
kunnon  käsitystä  kasibittis- 
aikakautta  varhaisemmasta 
historiasta,  joten  Skrolli-lehti 
katsoo  aiheelliseksi  valottaa 
sitä. 

Tässä  artikkelissa  lähes¬ 
tymme  PDP-1  :tä  melko  de- 
moskenehenkisesti  tarkoi¬ 


tuksenamme  ohjelmoida  sille 
jotain,  jota  sillä  ei  ole  koskaan 
aiemmin  nähty.  Jutussa  esite¬ 
tyt  ideat  ovat  toki  sovelletta¬ 
vissa  muillakin  alustoilla. 

Emulaattori  käyntiin 

Tiettävästi  enää  yksi  PDP-1 
on  käyttökunnossa.  Kone  si¬ 
jaitsee  tietokonehistorialli- 
sessa  museossa  Kalifornian 
Mountain  View'ssa.  PDP-1  :stä 
innostunut  bittinikkari  joutuu 
siis  tyytymään  emulaattoriin, 
ellei  hän  pääse  hyviin  väleihin 
museon  henkilökunnan  kans¬ 
sa. 

Muuhunkin  kuin  Space- 
war-peliin  taipuvia  emulaat¬ 
toreja  on  käytännössä  tar¬ 
jolla  kaksi:  vanhoihin  mini-  ja 
mainframekoneisiin  keskitty¬ 
vä  SIMH  ja  koti  tietotekniik¬ 
kaan  painottuva  ME  SS.  Koska 
SIMH  ei  tue  grafiikkaa,  ja  kos¬ 
ka  haluamme  tehdä  etenkin 
grafiikkaohjelmia,  valitsemme 
emulaattoriksi  MESSin. 

Kun  ME  S  S  käynniste¬ 
tään  parametrilla  "pdpl"  ja 
varoitusdialogit  ohitetaan, 
päästään  näkymään,  jonka 


oikeassa  ylänurkassa  on  jälji¬ 
telmä  PDP-1  :n  ohjauspanee¬ 
lista  kytkimineen.  Vasemmas¬ 
sa  ylänurkassa  on  musta  tila, 
joka  vastaa  koneen  kuvaput¬ 
kea,  ja  alareunan  valkoinen 
alue  esittää  paperipäätteen 
paperia. 

Nykykoneista  poiketen 
PDP-1  ei  tee  käynnistyttyään 
mitään.  Siinä  ei  ole  ROM- 
muistia,  jonka  sisältöä  kone 
alkaisi  suorittaa  automaat¬ 
tisesti.  Sen  sijaan  laitteessa 
on  ohjauspaneeli,  jolla  voi 
käsitellä  muistia  bittitasolla 
ja  käynnistellä  ja  pysäytellä 
ohjelman  suoritusta.  Read-in 
-kytkimellä  kone  alkaa  suo¬ 
rittaa  käskyjä  reikänauhalta, 
joten  valmisohjelmien  lataa¬ 
miseksi  ei  tarvitse  nyplätä 
bittejä. 

Ohjauspaneelia  ei  voi 
naksutella  hiirellä,  vaan  se 
tapahtuu  näppäimistöltä  ctrl 
pohjassa.  Ykkösellä  ja  Q:lla 
alkavat  rivit  kääntelevät  osoi¬ 
tekentän  kytkinten  asentoja 
ja  alemmat  rivit  testisanaken- 
tän.  Näppäimet  I:stä  alkaen 
vastaavat  paneelin  kytkimiä 

Spacevvar-pelin  ohjelmoijana  tunnettu  Steve  Russell  PDP-1:n  ohjauspaneelin  kimpussa. 


run,  stop,  continue,  examine 
ja  deposit. 

Testaamme  emulaattoria 
aluksi  lataamalla  Spacevvar- 
pelin  RIM-tiedostosta,  virtu¬ 
aaliselta  reikänauhalta.  Kun 
tiedosto  on  mountattu  valikon 
kautta,  ctrl-enter  käynnistää 
reikänauhanlukijan.  Hyvin 
toimii,  ja  peli  käynnistyykin 
automaattisesti,  koska  nauha 
loppuu  sopivaan  jmp-käskyyn. 

Bitinnypläystä  kytkimillä 

Kun  emulaattori  on  todettu 
toimivaksi,  siirrymme  syöttä¬ 
mään  koneeseen  omia  ohjel¬ 
mia  aluksi  suoraan  ohjauspa¬ 
neelista.  Tässä  korvaamaton 
apu  on  PDP-1  :n  käsikirja,  joka 
löytyy  helposti  netistä. 

PDP-1  :n  käskyt  ovat  yhden 
18-bittisen  sanan  mittaisia. 
Ylemmät  6  bittiä  on  varat¬ 
tu  käskykoodille  ja  alemmat 
12  bittiä  operandille,  joka  on 
tyypillisesti  muistiosoite.  PDP- 
l:n  käskykanta  on  akkukes- 
keinen:  useimmat  käskyt  ope¬ 
roivat  muistipaikan  ja  akuksi 
kutsutun  rekisterin  välillä. 
Esimerkiksi  käsky  "add  1234" 


(oktaalina  401234,  binäärinä 
100-000-001-010-011-100) 
lisää  akkurekisterin  arvoon 
muistipaikassa  1234  olevan 
luvun.  Seuraavalla  aukeamal¬ 
la  on  enemmän  käskyesimerk- 
kejä. 

Haluamme  luoda  äkkiä  jo¬ 
tain  näkyvää.  PDP-1  :n  näyttö 
on  oskilloskooppityyppinen 
eli  ampuu  elektronisuihkuja 
määrättyihin  kuvapinnan  koh¬ 
tiin.  Konekäsky  dpy  ampuu 
näytölle  pisteen  paikkaan, 
jonka  X-koordinaatti  saadaan 
akusta  ja  Y-koordinaatti  IO- 
rekisteristä.  Nolla  on  ruudun 
keskellä.  Laadimme  minimaa¬ 
lisen  kolmen  sanan  ohjelman 
(listaus  1),  jonka  pitäisi  pom- 
mitella  näytölle  pisteitä  kas¬ 
vavilla  akun  arvoilla. 

Naksutellessamme  ohjel¬ 
maa  muistiin  huomaamme, 
ettei  deposit-kytkin  toimi 
lainkaan:  sanat  eivät  yksin¬ 
kertaisesti  tallennu  muisti¬ 
paikkoihin.  Pettymysten  pet¬ 
tymys!  Versiohistoria  kertoo, 
että  juuri  edellisessä  MESSin 
versiossa  oli  reikänauhanlu- 
kijakin  rikki.  Yritämme  kor¬ 


jata  toiminnallisuuden  itse, 
mutta  emulaattorin  koodi  ei 
meinaa  kääntyä  millään  ja 
luovutamme.  Olisimme  halun¬ 
neet  saada  edes  jonkinlaisen 
tuntuman  siihen,  millaista 
varhaisten  PDP-1 -hakkerien 
harjoittama  ruohonjuuritason 
kokeellisuus  oli,  mutta  jou¬ 
dumme  unohtamaan  binääri- 
kytkimet  ja  vilkkuvalot. 

Kääntäminen 

reikänauhaksi 

Kaivamme  seuraavaksi  esiin 
PDP-1  -arkistointiproj  ektin 
FTP-palvelimelta  esiin  Digi¬ 
talin  alkuperäisen  MACRO- 
assemblerin  ja  Extensive 
Typevvriter-tekstieditorin. 
Emulaattorit  eivät  kuitenkaan 
oikein  taivu  niiden  ajamiseen. 
Editoria  ei  saa  nykyaikaiselta 
päätteeltä  takaisin  komento- 
moodiin,  ja  assembleri  tuntuu 
jäävän  aina  jumiin  riippumat¬ 
ta  siitä,  millaisia  nauhoja  sille 
syötetään.  Unohdamme  siis 
taas  kerran  autenttisuuden 
ja  tyydymme  SIMHrn  mukana 
tulevaan  macro  1  -ristiinkään- 
täjään. 


Ohjelma  kääntyy  suoraan 
emulaattorissa  käynnistyväk¬ 
si  RIM-tiedostoksi.  Hienoa! 
Liikkuva  piste  toimii  kuten  pi¬ 
tääkin.  Teemme  siitä  lukuisia 
muunnelmia  ja  kokeilemme 
siinä  sivussa  myös  alkuperäis¬ 
tä  munching  squares  -ohjel¬ 
maa  (listaus  2). 

0  440003  idx  3 

1  730007  dpy 

2  600000  jmp  0 

Listaus  1:  kolmen  käskyn  grafiik¬ 
kaohjelma  oktaalina  ja  assemb- 
lyna 

dpy=730007 
lp,  lat 
add  v 
dac  v 
rcl  9s 
xor  v 
dpy 

jmp  lp 
v,  0 

Listaus  2:  munching  squares  -gra¬ 
fiikkaohjelma  macro1:lle  kelpaa- 
vana  assemblyna 

Pikkuohjelmien  jälkeen  on 
aika  valita  isomman  projektin 
aihe.  PDP-1  :n  ominaisuudet 
vaikuttaisivat  erityisen  sopi¬ 
vilta  pisteistä  koostuville  gra- 
fiikkaefekteille.  Miellyttävän 
leveiden  sanojen  ja  kertolas- 

Sierpinskin  tetraedrin  pyörittelyä  C-kielisellä  testiohjelmalla. 


kunopeuden  vuoksi  harkit¬ 
semme  etenkin  3D-pyöritystä 
ja  fraktaaleja.  Päädymme 
toteuttamaan  pisteistä  koos¬ 
tuvan,  pyörivän  Sierpinskin 
tetraedrin. 

Toimiva  malli  ensin 

Sierpinskin  kolmio  on  yk¬ 
sinkertainen  fraktaali,  joka 
koostuu  kolmesta  kolmiosta, 
joista  kukin  koostuu  samal¬ 
la  tavoin  kolmesta  kolmiosta 
ja  niin  edespäin.  Sierpinskin 
tetraedri  on  kuvion  kolmiulot¬ 
teinen  versio,  jossa  tetraedrit 
koostuvat  tetraedreista.  To¬ 
teutamme  kuvion  iteroituna 
funktiosysteeminä  (IFS).  Peri¬ 
aate  on  se,  että  uuden  pisteen 
koordinaatit  saadaan  laske¬ 
malla  keskiarvo  edellisestä 
piirretystä  pisteestä  ja  satun¬ 
naisesta  kuvion  ääripisteestä. 
Kuvio  ei  tule  koskaan  valmiik¬ 
si,  joten  pisteitä  saa  piirtää 
niin  monta  kuin  suinkin  ehtii. 

Kun  vaatimattomalla 
koneella  toteutetaan  vaati¬ 
vampia  temppuja,  on  hyvä 
testata  algoritmit  ensin  val¬ 
miiksi  hieman  korkeammalla 
abstraktiotasolla.  Testaamme 
kuvion  piirtämistä  listauksen 
3  mukaisella  C-koodilla.  Pää¬ 
tämme  ottaa  satunnaisluvut 
valmistaulukosta,  jota  sekoi¬ 
tetaan  kunkin  piirtorupeaman 
jälkeen  hieman.  Näin  satun¬ 


naisuutta  on  riittävästi  mutta 
ei  liikaa. 

drawSierpinskiDots() 

{ 

int  i=0; 

for(;i<512;i++) 

{ 

int  r  =  rnd[i]; 
x  =  (x+vertices[r+0])/2; 
y  =  (y+vertices[r+1 ])/2; 
dpy(x,y); 

} 

} 

makeRndTableO 

{ 

int  a=0, i=0 ; 
for(;i<512;i++) 

{ 

a»=1 ; 
aA=i ; 
a+=05624; 
rnd[i]=a&6; 

} 

} 

shuffleRnd() 

{ 

static  int  p=0; 
int  i,j=p; 
for(i=0; i<1 5; i++) 

{ 

rnd[j] A=6; 
j+=1 6; 

} 

p=(p+7)&1 5; 

} 

Listaus  3:  C-malli  kuvion  piirtos- 
ilmukasta  ja  satunnaislukugene- 
roinnista. 

Piirtovaiheessa  meille  riit¬ 
tävät  kaksiulotteiset  koor¬ 
dinaatit,  sillä  emme  tarvitse 
perspektiivikorjausta  emme¬ 
kä  taakse  jäävien  pisteiden 
piilotusta.  3D-pyöritykseen 
tarvitsemme  kuitenkin  kaikki 


komponentit. 

Koska  kuvion  kaikki  pis¬ 
teet  lasketaan  neljästä  kul¬ 
mapisteestä,  meidän  tarvitsee 
pyörittää  vain  niitä.  Tarkkuu¬ 
desta  ei  siis  tarvitse  tinkiä 
nopeuden  vuoksi.  Pisteiden 
vähyydestä  johtuen  emme 
myöskään  laske  3D-pyöritystä 
varten  matriiseja,  vaan  hoi¬ 
damme  sen  kolmen  2D-pyö- 
rityksen  ketjuna.  Käytämme 
2D-pyöritysrutiinia  myös  sini- 
taulukon  laskemiseen. 

Kaikki  laskenta  tapahtuu 
PDP- 1 :  ssä  kokonaisluvuil¬ 
la.  Esitämme  sinit  ja  kosinit 
13072-osina,  joten  pudotam¬ 
me  kertolaskujen  jälkeen 
36-bittisestä  tulosta  alimmat 
17  bittiä  pois. 

#define  mul(a,b)  ((((long  long) 
(a))*(b))»1 7) 

rotate2D(int*x, int*y , int  s, int  c) 

{ 

int  xl  =  mul(*x,c)  +  mul(*y,s); 
int  yl  =  mul(*y,c)  -  mul(*x,s); 
*x=x1 ;  *y=y1 ; 

} 

//  Osoittimet  a,  b  ja  c 
viittaavat  sinitaulukkoon , 

//  Sinin  kaveriksi  saa  kosinin 
samasta  taulukosta 
//  90  asteen  eli  64 
taulukkoaskeleen  päästä. 
rotate3D(int*x, int*y, int*z, int*a, 
int*b, int*c) 

{ 

rotate2D(x,y,*a,*(a+64)) ; 
rotate2D(x,z,*b,*(b+64)) ; 
rotate2D(y,z,*c,*(c+64)) ; 

} 

//  Pyörityskulma  vastaa  ympyrän 
256-osaa: 

//  3197  =  sin(2PI/256)*1 31 072 
//  131032  =  cos(2PI/256)*1 31072 
makeSineTable() 

{ 

int  x=0,y=1 31071 , i=0; 
for(; i<256+64; i++) 

{ 

sine[i]=x; 

rotate2D(&x,&y, 3197, 131032); 

} 

} 

Listaus  4:  3D-pyörityksen  C-malli 
sinitaulukointeineen.  Koska  tes- 
tikoodi  on  hyvä  pitää  mahdol¬ 
lisimman  lähellä  kohdekoneen 
abstraktiotasoa,  on  siihen  otettu 
mukaan  myös  muutama  hyödylli¬ 
nen  osoitinkikkailu. 

Ja  sitten  assemblerin 
kimppuun 

Kun  kuvio  pyörii  algoritmites- 
tissä  kuten  pitääkin,  on  aika 
sovittaa  koodi  PDP-l-assemb- 
lyksi. 

Koska  ylivoimaisesti  käy¬ 
tetyin  koodin  osa  on  yksittäi¬ 


siä  pisteitä  iteroiva  silmukka, 
panostamme  siihen  eniten. 
Yritämme  saada  siitä  mah¬ 
dollisimman  nopean,  ja  ra¬ 
kennamme  tarvittaessa  koko 
muun  ohjelman  sen  oikkujen 
varaan.  Muutamia  erilaisia 
vaihtoehtoja  kokeiltuamme 
päädymme  listauksen  5  mu¬ 
kaiseen  koodiin. 


loop, 

law 

i  1000 

and 

xy 

sar 

Is 

ptr, 

add 

i  rndvtx 

dac 

xy 

rcr 

9s 

sai 

9s 

dpy 

idx 

ptr 

sas 

endptr 

jmp 

loop 

law 

rndvtx 

dap 

ptr 

jmp 

loop 

xy,  0 

endptr,  add  i  rndvtx+1000 

Listaus  5:  Sierpinskin  tetraedrin 
piirtosilmukka. 

Silmukan  alkuosa  law-käskys- 
tä  dac-käskyyn  laskee  uuden 
pisteen  koordinaatit.  Koska 
olemme  maksimoineet  koodin 
nopeuden,  laskemme  X-  ja  Y- 
komponentit  samanaikaisesti. 
Otsakkeella  xy  merkityn  muis¬ 
tipaikan  yläpuolisko  vastaa 
X:ää  ja  alapuolisko  Y:tä.  And- 
operaatiolla  nollataan  yksi 
välibitti,  jotta  puoliskot  eivät 
sotkeentuisi  toisiinsa.  Lasken¬ 
nan  jälkeen  akun  alapuolisko 
heitetään  bittipyörityskäs- 
kyillä  IO-rekisterin  puolelle, 
josta  dpy-käsky  ottaa  pisteen 
Y-koordinaatin. 

Satunnaisten  kulmapistei¬ 
den  muistiosoitteilla  täytetty 
rndvtx-taulukko  käydään  läpi 
itseäänmuuttavalla  koodilla. 
Käsky  idx  kasvattaa  muisti¬ 
paikan  ptr  sisältöä  eli  vaih¬ 
taa  siinä  olevan  epäsuoran 
add-käskyn  viittaamaan  seu- 
raavaan  muistiosoitteeseen. 
Sas-käsky  vertaa  uutta  käskyä 
muistipaikassa  endptr  ole¬ 
vaan  käskyyn  ja  hyppää  jmp- 
käskyn  yli,  mikäli  se  on  sama. 
Silmukan  päätyttyä  add-käsky 
palautetaan  ennalleen  law-  ja 
dap-käskyillä. 

Yksi  silmukan  kierros  kes¬ 
tää  käsikirjan  luvuista  sum- 
maamalla  135  mikrosekun- 

Iaw  1234 


dac 1234 


Muutamia  PDP-1:n  käskyjä: 

lac  1234  Lataa  akkuun  luvun  muistipaikasta  1234.  (Load  ACcumu- 
lator) 

lac  i  1234  Epäsuora  osoitus:  lataa  akkuun  luvun  muistipaikan  1234 
osoittamasta  muistipaikasta. 

Lataa  akkuun  luvun  1234.  Luku  ladataan  negatiivisena, 
jos  epäsuoruusbitti  on  päällä:  law  i  1234.  (Load  Accumu- 
lator  With) 

Tallentaa  akun  sisällön  muistipaikkaan  1234.  (Deposit 
ACcumulator) 

dap  1 234  Tallentaa  akun  1 2  alinta  bittiä  muistipaikan  1 234  vastaa¬ 
viin  bitteihin.  (Deposit  Address  Part) 
add  1 234  Summaa  akkuun  muistipaikan  1 234  arvon.  Muita  vastaa¬ 
vasti  toimivia  käskyjä  ovat  sub,  and,  xor  ja  ior. 

Kasvattaa  muistipaikan  arvoa  yhdellä  ja  lataa  kasvatetun 
arvon  akkuun.  (InDeX) 

Siirtää  akun  bittejä  oikealle  9  askelta  (Shift  Accumulator 
Right).  Sai  siirtää  vasemmalle.  Sir  ja  sil  pyörittävät  IO-re- 
kisteriä,  scr  ja  sei  akun  ja  IO-rekisterin  yhdistelmää.  Vas¬ 
taavat  r-alkuiset  käskyt  ovat  kehäpyörityksiä  (Rotate).  9s 
tarkoittaa  lukua,  jossa  on  9  ykköstä  (oktaalina  777). 
Hyppää  muistipaikassa  1234  olevaan  käskyyn.  (JuMP) 
Ohittaa  seuraavan  käskyn,  jos  akun  arvo  on  sama  kuin 
muistipaikan  1 234  sisältö.  (Skip  if  Accumulator  Same) 
Ampuu  pisteen  kuvaputkelle.  X-koordinaatti  akusta,  Y- 
koordinaatti  IO-rekisteristä.  (DisPlaY) 

Lataa  testisanakytkinten  asennot  akkuun.  (Load  Accu¬ 
mulator  from  Test  word) 


idx  1234 


sar  9s 


jmp  1234 
sas  1234 

dpy 

lat 


tia,  mutta  sen  saisi  hieman 
nopeammaksi  unrollaamalla 
eli  kirjoittamalla  sisukset 
useampaan  kertaan.  Pidäm¬ 
me  kuitenkin  koodin  lyhyenä, 
sillä  saamme  joka  tapaukses¬ 
sa  piirrettyä  yli  7000  pistettä 
sekunnissa.  Mikäli  laskemme 
512  pisteen  rupeaman  yh¬ 
deksi  kuvaksi,  saamme  ku- 
vataaj uudeksi  noin  14  fps.  Ei 
mikään  paha  nopeus  50-luvun 
koneelta! 

PDP-l-assemblyssa  on  pal¬ 
jon  tuttua  mikro  tietokoneajan 
lapsille,  mutta  myös  outoja 
vanhakantaisuuksia  löytyy. 
Useimmilla  käskyillä  aino¬ 
at  osoitusmuodot  ovat  suora 
ja  epäsuora  muistiviittaus. 
Rekistereillä  ei  voi  osoittaa 
muistipaikkoihin,  joten  itse¬ 
ään  muuttava  koodi  on  usein 
paras  tapa  käydä  läpi  muisti¬ 


alueita.  Ehdollisiin  hyppykäs- 
kyihin  ei  voi  antaa  kohdeosoi- 
tetta,  vaan  ne  hyppäävät  aina 
seuraavan  käskyn  yli.  Aritme¬ 
tiikka  ei  tunne  muistinume- 
rolippua.  Negatiiviset  luvut 
esitetään  yhden  komplement¬ 
tina,  eli  lukujärjestelmään 
kuuluu  sekä  negatiivinen  että 
positiivinen  nolla.  Aliohjelman 
on  ensi  töikseen  korjattava 
lopussaan  oleva  jmp-käsky 
osoittamaan  oikeaan  paluu- 
osoitteeseen. 

Häkkyrä  pyörimään 

Kun  ohjelma  toimii  hyvin 
kiinteillä  kulmapistekoor- 
dinaateilla,  pääsemme  to¬ 
teuttamaan  3  D -pyörityksen. 
Noudatamme  melko  suoraan 
C-mallia  ilman  kummempia 
lisäkikkailuja.  Kertolaskurutii- 
nin  pääsemme  toteuttamaan 


MESSin  PDP-1-emulaattori  ajamassa 
Munching  Squares  -ohjelmaa. 


Lopullinen  fraktaaliohjelma  sovitettuna  Masswerk.at:stä  nyysittyyn 
emulaattoriin. 


itse,  sillä  PDP-l:n  perusmallis¬ 
sa  on  mul-käskyn  sijaan  pelk¬ 
kä  yhden  kertolaskuaskelen 
hoitava  mus-käsky. 

Kun  kuvio  pyörii  kuten  pi¬ 
tääkin,  on  viimeistelyn  aika. 
Kehitysvaiheessa  käytetyt 
parametrit  kannattaa  vaih¬ 
taa  sellaisiksi,  joilla  lopputu¬ 
los  näyttää  mahdollisimman 
hyvältä.  Montako  pistettä 
kannattaa  piirtää  pyöritysten 
välissä?  Millaiset  pyöritysas- 
kelet  ovat  hyvät?  Kuinka  sa- 
tunnaislukutaulukkoa  kannat¬ 
taa  sekoittaa? 

Viimeisteltyä  tetraedrioh- 
jelmaa  pyörittävä  emulaattori 
ja  linkki  täydelliseen  lähde- 
koodipakettiin  löytyvät  sivul¬ 
tamme  osoitteesta 
http://skrolli.fi/pdp1  . 

Mitä  kokemuksesta 
kostui? 

Monille  suosituille  koneille 
on  hyviä  emulaattoreja,  joil¬ 
la  kaikki  toimii  suoraan,  ja 
jotka  kelpaavat  tarkkuutensa 
puolesta  jopa  rautakikkailu- 
demojen  tekemiseen.  PDP- 
1 -emulaattorit  ovat  kuitenkin 
nykyisellään  hyvin  vaikeita, 
keskeneräisiä  ja  bugisiakin. 


program  counter 

■ 

■  ■ 

memory  buffer 

■  ■  ■ 

accumu I aior 

?  9999999996999999 

test  uiord 

99999®99999999®999 


PDP-l:een  tutustuminen 
MESSin  kautta  vaatii  nykyi¬ 
sellään  jonkin  verran  sala- 
poliisityötä,  ja  minkäänlaista 
tuntumaa  bittikytkimiin  tai 
reikänauhoihin  on  liki  mahdo¬ 
ton  saada. 

Assembler-ohjelmoinnin 
kautta  syntyi  kuitenkin  jon¬ 
kinlainen  suhde  tähän  "maa¬ 
ilman  ensimmäiseen  lelu- 
tietokoneeseen".  PDP-1  on 
konekielitasolla  melko  hel¬ 
posti  lähestyttävä  kone,  ja 
sitä  voisi  yksinkertaisuutensa 
vuoksi  jopa  suositella  tieto¬ 
konetekniikan  tai  assembly- 
ohjelmoinnin  alkeiskursseille. 
Konekieliohjelmointi  on  edel¬ 
leen  melko  samankaltaista 
kuin  puoli  vuosisataa  sitten. 
Monet  asiat  ovat  toki  muuttu¬ 
neet,  mutta  yllättävän  monet 
ovat  myös  pysyneet. 

Nykykulttuuria  ei  voi  ym¬ 
märtää  ilman  historiaa.  Täs¬ 
tä  syystä  PDP-1  :n  kaltaiset 
hakkerihistoriallisesti  mer¬ 
kittävät  koneet  ansaitsisivat 
arvoisensa  emulaation,  joka 
vangitsisi  niiden  teknisen  ole¬ 
muksen  ja  käyttökokemuksen 
mahdollisimman  hyvin.  Van¬ 
hoja  pelejä  arkistoidaan  ja 
emuloidaan  jo  melkoisen  kii¬ 
tettävästi,  mutta  aika  alkaisi 
olla  kypsä  myös  laajemmalle 
tietokonehistorian  elävöittä- 
misliikkeelle.  Alkuperäiset 
PDP-1 -hakkerit  kuolevat  jo 
vanhuuteen,  eikä  viimeinen 
toimiva  laitekaan  ikuisesti 
pysy  käyttökunnossa.  Kuka 
lähtisi  ajamaan  asiaa?  & 

Ei  näin! 


Apple  Pippin,  iFail 


Apple  on  viime  vuosina  tullut  tunnetuksi  rohkeista  ja 
uutta  luovista  tuote-esittelyistään.  Yritys  tehdä  Macin¬ 
toshista  pelikonsoli  ei  ollut  oikein  kumpaakaan. 

Teksti:  Mikko  Heinonen  Kuva:  Manu  Pärssinen 


« 


Apple  Computer  oli  hukassa 

1990-luvun  alkupuolella.  Puoliju¬ 
mala  Steve  Job  s  oli  lähtenyt  fir¬ 
masta  vuonna  1985  riitaannu ttuaan  hal¬ 
lituksen  kanssa,  kehittänyt  NeXT-mikron 
ja  perustanut  Pixar-elokuvastudion. 

Välirikosta  lähtien  Apple  oli  yrittänyt 
keksiä  seuraavaa  isoa  juttuaan.  Yhtiön 
tietokonemallisto  alkoi  olla  jo  vanhah¬ 
tavaa,  vaikka  PowerBook-kannettavan 
esittely  olikin  tuonut  myynteihin  tilapäis¬ 
tä  nostetta.  Microsoft  Windows  nakersi 
Applen  markkinaosuuksia  myös  graafi¬ 
seen  käyttöön  tarkoitettujen  työasemien 
markkinoilla. 

Toistaiseksi  Applella  oli  onnistuttu 
vain  toteamaan,  ettei  uusi  menestysre- 
septi  ollut  ainakaan  Newton-kämmen- 
mikro,  uusi  A/UX-käyttöjärjestelmä,  di¬ 
gitaalikamera  tai  Philipsin  hifi-laitteiden 
myynti  omalla  nimellä. 

Auttava  käsi  idästä 

Toisen  maailmansodan  jälkeen  pienois¬ 
mallien  teon  aloittanut  Bandai  oli  jo 
1980-luvulla  vakiinnuttanut  asemansa 
yhtenä  Japanin  ja  koko  maailman  suu¬ 
rimmista  leluyhtiöistä.  Myös  sähköinen 
viihde  oli  Bandain  sydäntä  lähellä.  Niin¬ 
pä  90-luvun  alussa  se  halusi  synnyttää 
uuden,  monipuolisemman  laitteen  CD- 
ROM-pelien  pelaamiseen.  Ennestään  sil¬ 


lä  oli  jo  Playdia,  yksinkertainen  CD-kon- 
soli  visailu- ja  anime-peleille. 

Arvioituaan  markkinoita  Bandai  tuli 
siihen  tulokseen,  että  Apple  Macintosh 
sisältää  valmiiksi  halutut  ominaisuudet. 
Pitäisi  siis  vain  suostutella  Apple  suun¬ 
nittelemaan  kotimikrostaan  laihdutettu 
versio,  jota  Bandai  voisi  valmistaa  lisens¬ 
sillä. 

Kun  Bandai  vuonna  1994  lähestyi 
Applea  asian  tiimoilta,  se  oli  kiinnostunut 
ennen  kaikkea  Motorolan  68030-proses- 
soriin  pohjautuvasta  Macintoshista.  Val¬ 
miina  oli  jopa  karkea  prototyyppi.  Tämä 
lienee  ollut  Applelle  miettimisen  paikka. 
Pelikonsoli  saattaisi  tuoda  kassaan  kai¬ 
vattua  täytettä,  mut¬ 
ta  toisaalta  Apple  oli 
juuri  siirtymässä 
voimakkaasti  kohti 
uutta  PowerPC-ark- 
kitehtuuria. 

Lopulta  asian  ratkaisi  se,  että  tut¬ 
kimusten  mukaan  kuluttajat  halusivat 
laitteeseen  mahdollisuudet  tietoverkko¬ 
jen  käyttöön.  Koska  Apple  oli  juuri  pari 
vuotta  aiemmin  uudistanut  tavan,  jolla 
Mac  käytti  modeemia,  käytännössä  ainoa 
mielekäs  vaihtoehto  oli  suunnitella  koko 
laite  uudelleen  PowerPC  603  -prosesso¬ 
rin  ympärille. 


Omppuja  olkkariin 

Pippin  ei  saanut  nimeään  suinkaan  Keski- 
Maan  tarustosta,  vaan  Newport  Pippin 
-omenasta.  Nimi  olikin  kuvaava:  sen  si¬ 
jaan,  että  Apple  olisi  vain  myynyt  Banda- 
ille  konsoliraudan,  se  halusi  tehdä  Pippi- 
nistä  uuden  omenalajikkeen,  koko  kodin 
viihdealustan. 

PowerPC:n  ympärille  suunniteltu  Pip¬ 
pin  perustui  kevennettyyn  System  7.5.2 
-käyttöjärjestelmään,  maksimissaan  32 
megatavun  muistiin  ja  CD-asemaan. 

Ajoittaisen  realismin  puuskassa  App¬ 
le  ei  ajatellut  ryhtyvänsä  itse  konsolival- 
mistajaksi,  vaan  myyvänsä  lisenssejä  lait¬ 
teiston  valmistukseen  eri  yhtiöille.  Koska 
Pippin  oli  sisäisesti 
Mac,  kasvattaisi  se 
näin  välillisesti  Mac¬ 
intoshinkin  markki¬ 
naosuutta.  Samaan 
päämäärään  Apple 
oli  pyrkinyt  jo  muutenkin  sallimalla  kloo- 
ni-Macien  valmistuksen.  Lopulta  Bandain 
lisäksi  lisenssin  hankki  vain  yksi  yritys, 
Katz  Media,  joka  sekin  valmistutti  ko¬ 
neensa  Bandailla. 

Koska  konsoli  käytännössä  perus¬ 
tui  Macintosh-laitteistoon,  varsinainen 
suunnitteluvaihe  ei  kestänyt  kovin  kau¬ 
aa.  Bandai  Pippin  Atmark  tuotiin  Japanin 
markkinoille  jo  vuoden  1995  maaliskuus- 

Peli-Macintosh  ei  pärjän¬ 
nyt  Sonyn ,  Nintendon  ja 
kumppaneiden  konsoleille . 

sa.  Miltei  65  000  jenin  hintaisena  se  oli  tyyris,  sillä  esi¬ 
merkiksi  Sony  Playstation  maksoi  julkaisussa  alle  40 
000  jeniä. 

Kalliissa  laitteessa  oli  toki  monenlaisia  ominai¬ 
suuksia.  Modeemin  lisäksi  Pippin  sisälsi  muun  muassa 
tulostin-  ja  näppäimistöliitännät  ja  jopa  lähdön  VGA- 
näytölle.  Käytännössä  se  oli  vain  vähän  riisuttu  tieto¬ 
kone.  Vakiomallissa  oli  muistia  peräti  kuusi  megatavua 
(PlayStationissa  kaksi  Mt)  ja  lisämuistiakin  oli  kaupan. 
Peliohjaimeen  oli  yhdistetty  trackball,  jolla  saattoi  käyt¬ 
tää  hiiren  vaativia  ohjelmistoja. 

Pohjois-Amerikassa  ja  Euroopassa  laite  sai  nimek¬ 
seen  Bandai  Pippin  @WORLD.  Se  julkaistiin  vasta  vuo¬ 
den  1996  syksyllä,  vaikkei  eroina  ollut  kuin  käyttöjär¬ 
jestelmän  kieli  ja  kotelon  väri.  Länsimaihin  tarkoitetut 
Pippinit  olivat  mustia,  jutun  kuvassa  esiintyvä  valkoi¬ 
nen  kone  on  Japanin  malli. 

Kuka  tätä  tarvitsee? 

Pelikonsolien  maailmassa  miljoonan  kappaleen  myynti 
on  lähinnä  hyvä  alku,  ja  kunkin  sukupolven  voittajista 
voidaan  puhua  kun  myyntiluvut  pyörivät  kymmenissä 
miljoonissa.  Bandai  ei  tähdännyt  Pippinillä  taivaisiin, 
vaan  suunnitteli  myyvänsä  niitä  noin  puoli  miljoonaa 
vuodessa.  Tähänkään  ei  päästy,  vaan  ennen  laitteen 
tuotannon  lopettamista  vuonna  1997  niitä  ehdittiin  saa¬ 
da  kaupaksi  noin  40  000  kappaletta. 

Jos  menekki  Japanissa  oli  laiskanlaista,  lännessä 
Pippiniä  ei  ostanut  käytännössä  kukaan.  Eri  lähteissä 
mainitaan  vain  noin  5  000  kappaleen  myynti,  ennen 
kuin  Bandai  laivasi  myymättömät  koneet  takaisin  Japa¬ 
niin.  Tämä  musta  versio  laitteesta  onkin  huomattavan 
harvinainen,  vaikkei  Valkoistakaan  voi  yleiseksi  kutsua. 

Epäonnistumisen  syitä  on  melkein  valittavaksi  asti. 
Paitsi,  että  Pippin  oli  todella  kallis  (USA:ssakin  600  dol¬ 
laria),  se  oli  jo  lähtökohtaisesti  sopimaton  pelikoneeksi. 
Vaikka  laite  oli  tehokas,  kokonainen  tietokoneen  käyttö¬ 
järjestelmä  vei  suuren  osan  resursseista. 

Macintosh-variantti  ei  pystynyt  kilpailemaan  peli- 
suorituskyvyssä  Sonyn,  Nintendon  ja  kumppaneiden 
erikoisrautaa  sisältäneitä  pelikonsoleita  vastaan.  Val¬ 
taosa  vähäisistä  nimikkeistä  oli  kankeaa  multimediaa, 
harvat  varsinaiset  pelit  käännöksiä  Macilta.  Pelaajalle 
syitä  Pippinin  hankintaan  ei  oikein  ollut. 

Näin  Pippin  tavoitteli  lähinnä  kuluttajia,  jotka  ha¬ 
lusivat  mitenkuten  pelikelpoisen  nettipäätteen,  mutta 
eivät  oikeaa  tietokonetta.  Heitä  ei  ollut  likimainkaan 
tarpeeksi.  Katz  Media  solmi  kyllä  sopimuksia  Pippin- 
laitteiden  myynnistä  hotelleihin  ja  infokioskeiksi,  mutta 
nämä  ovat  kuluttajakauppaan  verrattuna  pieniä  toimi¬ 
aloja.  Pelijulkaisijat  olisivat  kaivanneet  todellista  volyy¬ 
mia. 

Bandaita  Pippinin  epäonnistuminen  tuskin  paljon 
heilutti.  Se  kun  ei  ollut  edes  ainoa  pelikonsoli,  jota  yhtiö 
valmisti  ja  myi  -  lelumyynnistä  nyt  puhumattakaan.  Ja 
vaikkei  Applenkaan  tulevaisuus  sentään  Pippinin  varas¬ 
sa  ollut,  jatkettiin  alustan  kehittelyä  sen  floppaamisesta 
huolimatta.  Työn  lopetti  vasta  Steve  Jobs,  joka  Applen 
ruoriin  palattuaan  katkoi  kerralla  kaikki  Mac-tuoteper- 
heen  ulkopuoliset  versot.  & 

3D-matematiikan  peruspalikat 

Vahva  perusta  on  olennaista  3d-grafiikan  hallitsemiselle.  Pohjana  olevien  mate¬ 
maattisten  käsitteiden  osaaminen  auttaa  ymmärtämään  mitä  pinnan  alla  tapahtuu. 


Teksti:  Mikko  Rasa  Kuvat:  Mikko  Rasa,  Mitol  Berschevvsky 

Vektorit  Vektoreita  voi  laskea  yhteen  ja  vä- 

Tärkein  3 D -grafiikassa  käytettävä  ma-  hentää  toisistaan.  Tällöin  kummankin 


temaattinen  käsite  on  vektori.  Muodol¬ 
lisesti  se  on  järjestetty  joukko  lukuja. 
Kun  luvut  tulkitaan  koordinaattiakselien 
suuntaisina  siirtyminä,  vektori  esittää 
kahden  pisteen  välistä  siirtymää.  Toisin 
ilmaistuna  vektorilla  on  suunta  ja  pituus. 
Jos  ensimmäinen  piste  sijoitetaan  ori¬ 
goon,  vektori  kuvaa  toisen  pisteen  sijain¬ 
tia.  Jos  vektorin  kaikki  alkiot  ovat  nollia, 
sitä  kutsutaan  nollavekto riksi. 

Vektorien  esitystavat  vaihtelevat 
hieman,  mutta  kaikille  niille  on  yhteistä 
jonkinlaiset  sulut,  joiden  sisällä  vektorin 
alkiot  ovat.  Vektorimuuttuja  on  yleensä 
pienaakkonen,  joka  on  joko  lihavoitu  tai 
sen  päälle  on  piirretty  nuoli.  Tässä  artik¬ 
kelissa  käytämme  hakasulkuja  ja  nuoli- 
merkintää. 

9  =  [1  2  0] 

Vektorin  voi  esittää  myös  vektoriavaruu¬ 
den  kantavektorien  summana.  Kantavek- 
toreita  on  yhtä  monta  kuin  avaruudella 
ulottuvuuksia,  ja  kukin  kantavektori  on 
tietyn  ulottuvuuden  suuntainen  yksikkö- 
vektori.  Euklidisen  avaruuden  kantavek- 
torit  ovat  koordinaattiakselien  suuntaiset 
yksikkö  vektorit.  Kolmiulotteisen  avaruu¬ 
den  kantavektoreita  merkitään  yleensä 
kirjaimilla  T,  J  ja  1<. 

9  =T+2J 

Eräs  vektorin  perusoperaatio  on  normi, 
joka  euklidisessa  avaruudessa  on  sama 
kuin  sen  pituus.  Normia  merkitään  kak- 
soisviivoilla  vektorin  molemmin  puolin. 


vektorin  vastaaville  alkioille  suoritetaan 
erikseen  yhteen-  tai  vähennyslasku.  Vas¬ 
taavalla  tavalla  vektorin  voi  myös  kertoa 
tai  jakaa  skalaarilla  eli  paljaalla  luvulla. 

[1  2  0]  +  [1  0  3]  =  [2  2  3] 

[2  2  2]  -  [4  2  0]  =  [-2  0  2] 

[2  1  3]  ■  1.5  =  [3  1.5  4.5] 

Tavanomaista  kertolaskuoperaatiota  kah¬ 
den  vektorin  välille  sen  sijaan  ei  ole  mää¬ 
ritelty.  Tarjolla  on  kuitenkin  kaksi  erilais¬ 
ta  kertolaskua  muistuttavaa  operaatiota. 
Ensimmäinen  on  skalaaritulo  eli  pistetulo 
(eng.  dot  product),  joka  nimensä  mukai¬ 
sesti  antaa  tulokseksi  skalaarin.  Se  muo¬ 
dostetaan  kertomalla  vektorien  vastaavat 
alkiot  keskenään  ja  laskemalla  tulot  yh¬ 
teen.  Nimitys  pistetulo  taas  johtuu  mer¬ 
kintätavasta,  joka  on  rivin  keskellä  oleva 
piste. 

[1  2  1]  ■  [1  0  3]  =  11  +  2-0  +  1-3  =  4 

Pistetulo  on  suuruudeltaan  sama  kuin 
vektorien  pituuksien  tulo  kerrottuna 
niiden  välisen  kulman  kosinilla:  tf-Ö  = 
||9||||O||cos(0).  Tästä  seuraa  joitakin  hyö¬ 
dyllisiä  ominaisuuksia.  Vektorin  pistetulo 
itsensä  kanssa  on  sen  pituuden  neliö:  Vtf 
=  ||  9 1|2.  Kahden  vektorin  välinen  pistetu¬ 
lo  on  nolla,  jos  ja  vain  jos  vektorit  ovat 
kohtisuoria  (cos(0)=O)  tai  toinen  vekto¬ 
reista  on  nollavektori  (||tf||=0  tai  ||ö||=0). 
Pistetulo  on  positiivinen,  jos  vektorien 
välinen  kulma  on  terävä,  ja  negatiivinen, 
jos  kulma  on  tylppä.  Kahden  yksikkövek- 
torin  pistetulosta  saadaan  arkuskosinilla 


niiden  välinen  kulma.  Monissa  yhteyksis¬ 
sä  tosin  tarvitaan  nimenomaan  kosinia. 

Toinen  vektorien  välinen  operaatio  on 
vektoritulo  eli  ristitulo.  Se  on  määritelty 
ainoastaan  kolmiulotteisille  vektoreille  ja 
antaa  tuloksena  uuden  vektorin.  Ristitu¬ 
lo  lasketaan  determinanttina  matriisista, 
jonka  ensimmäisellä  rivillä  ovat  kanta- 
vektorit,  toisella  rivillä  tulon  vasen  vek¬ 
tori  ja  kolmannella  rivillä  oikea  vektori. 
Merkintätapa  on  vinoristi. 


[1  1  0]  x  [-1  0  1]  = 


=  (ll-OO)i 
+  (O(-l)-l- l)j 

+  (l-0-l-(-l))k 

=  [1-1  1] 


Toisin  kuin  pistetulo,  ristitulo  ei  ole  vaih- 
dannainen.  Jos  operandien  järjestys  vaih¬ 
detaan,  tulovektori  muuttuu  vastakkais¬ 
suuntaiseksi. 

Myös  ristitulolla  on  muutama  hyö¬ 
dyllinen  ominaisuus.  Tulovektori  on  aina 
kohtisuorassa  molempia  operandeja 
kohtaan.  Sen  pituus  on  operandien  pi¬ 
tuuksien  tulo  kerrottuna  niiden  välisen 
kulman  sinillä.  Ristitulo  on  nollavektori, 
jos  ja  vain  jos  operandit  ovat  saman-  tai 
vastakkaissuuntaisia  tai  toinen  niistä  on 
nollavektori.  Käytettäessä  tulovektoria 
pyöritysakselina  on  kulma  ensimmäi¬ 
sestä  operandista  toiseen  positiivinen. 
Euklidisen  avaruuden  kantavektoreille 
pätee  TxJ  =  1<,  Jxk  =  T  ja  1<xT  =  J. 

Matriisit 

Toinen  tärkeä  käsite  on  matriisi.  Se  on 


kaksiulotteinen  taulukko  lukuja.  Myös 
vektori  voidaan  ajatella  matriisina,  jonka 
toinen  dimensio  on  yksi.  Näin  saadaan 
joko  rivivektori  tai  sarakevektori.  Mat¬ 
riisin  puolestaan  voidaan  ajatella  koostu¬ 
van  rivi-  tai  sarakevektoreista. 

Matriisia  merkitään  hakasuluilla,  joi¬ 
den  välissä  matriisin  alkiot  ovat.  Haka¬ 
sulut  ovat  koko  matriisin  korkuiset.  Jos 
pystysuuntaista  tilaa  on  niukasti,  voidaan 
myös  käyttää  vektorimerkintää,  jonka 
alkiot  ovat  vektoreita.  Matriisimuuttu- 
ja  on  yleensä  lihavoitu  suuraakkonen. 
Matriisin  kokoa  ilmoitettaessa  mainitaan 
rivimäärä  ensin.  Esimerkiksi  3x2  alkion 
matriisissa  on  kolme  riviä  ja  kaksi  sara¬ 
ketta.  Jos  rivien  ja  sarakkeiden  määrä  on 
sama,  sanotaan  kyseessä  olevan  neliö- 
matriisi. 


M 

Matriisien  yhteen- ja  vähennyslasku  sekä 
kerto-  ja  jakolasku  skalaarin  kanssa  toi¬ 
mii  samoin  kuin  vektoreilla,  eli  operaatio 
suoritetaan  jokaiselle  elementille  erik¬ 
seen. 

Matriiseille  on  määritelty  kertolas¬ 
ku,  mutta  vain  jos  vasemmanpuoleisessa 
matriisissa  on  yhtä  monta  saraketta  kuin 
oikeanpuoleisessa  on  rivejä.  Lopputulok¬ 
sessa  on  yhtä  monta  riviä  kuin  vasem¬ 
manpuoleisessa  matriisissa  ja  yhtä  monta 
saraketta  kuin  oikeanpuoleisessa.  Myös¬ 
kään  matriisien  kertolasku  ei  ole  kom- 
mutatiivinen.  Tulosmatriisin  elementti 
i,j  on  määritelty  vasemmanpuoleisen 


matriisin  rivivektorin  ja  oikeanpuolei¬ 
sen  matriisin  sarakevektorin  pistetulo- 
na.  Matemaattisena  kaavana  ilmaistuna 
r  =  yn  AB 

i'j  ^-k=0  i,k  D k, j * 

C  1,1  —  !  B  1:1  +  Ax  2  B 2:i  +A1;3 B 31 


Muunnokset 

Koska  vektori  voidaan  esittää  yksirivise¬ 
nä  tai  -sarakkeisena  matriisina,  vektori 
ja  matriisi  on  mahdollista  kertoa  keske¬ 
nään.  Tuloksena  on  uusi  vektori.  Neliö- 
matriisilla  kerrottaessa  alkioiden  mää¬ 
rä  säilyy  samana.  Tällaista  operaatiota 
kutsutaan  lineaarimuunnokseksi,  koska 
saadun  vektorin  alkiot  muodostetaan  al¬ 
kuperäisen  vektorin  alkioista  vakioker- 
toimilla,  eli  lineaarikombinaationa. 

Lineaarimuunnoksista  on  eroteltavis¬ 
sa  kolme  perusoperaatiota:  kierto  (eng. 
rotation),  skaalaus  (eng.  scaling)  ja  leik¬ 
kaus  (eng.  shear).  Mikä  tahansa  lineaari- 
muunnos  on  hajotettavissa  näiden  yhdis¬ 
telmäksi. 

Lineaarimuunnoksen  voi  myös  aja¬ 
tella  kuvaavan  kahden  vektoriavaruuden 
välistä  suhdetta.  Tällöin  muunnosmat- 
riisin  sarake-  tai  rivivektorit  ovat  läh- 
töavaruuden  kantavektorit  esitettynä 
kohdeavaruudessa.  Muunnos  suoritetaan 
kertomalla  kukin  kantavektori  vastaaval¬ 
la  lähtövektorin  komponentilla. 


cos(8)  -sin(0) 
sin(0)  cos(0) 

Kierto  Skaalaus 


Leikkaus 


Tarkkasilmäinen  lukija  saattoi  havaita, 
että  eräs  tuiki  tarpeellinen  operaatio 
puuttuu  äskeisestä  listasta.  Lineaari- 
muunnoksilla  ei  ole  mahdollista  toteuttaa 
siirtoa  (eng.  translation).  Siirrossa  vekto¬ 
rin  kuhunkin  alkioon  pitäisi  lisätä  jokin 
vakioarvo.  Avuksi  otetaan  affiinimuun- 
nos.  Siinä  avaruuteen  lisätään  keinote¬ 
koinen  ulottuvuus,  jota  kuvaavan  alkion 
arvo  on  useimmiten  1 .  Nyt  siirto  voidaan 
toteuttaa  leikkauksena  kohtisuoraan  tätä 
ulottuvuutta  vastaan. 

Affiinimuunnos  kolmiulotteisessa 
avaruudessa  on  4x4  matriisi.  Vasemman 
yläkulman  3x3  osamatriisi  on  lineaari¬ 
nen  muunnos.  Oikeanpuolimmaisen  sa¬ 
rakkeen  kolme  ensimmäistä  alkiota  ku¬ 
vaavat  siirtoa.  Alimman  rivin  sisältö  on 
aina  [0  0  0  1]. 


Lineaarimuunnos  Siirto 

\  z. 


abc 

X 

d  e  f 

y 

g  h  i 

z 

0  0  0 

1 

Vakiorivi 

Kvaterniot 

Vähemmän  tunnettu  mutta  silti  hyödylli¬ 
nen  käsite  on  kvaternio  (eng.  quaterni- 
on).  Se  on  neliulotteinen  luku,  vastaavas¬ 
ti  kuin  kompleksiluku  on  kaksiulotteinen. 
Kvaterniolla  on  kolme  erillistä  imaginää- 
riosaa,  joita  usein  käsitellään  kolmiulot¬ 
teisena  vektoriosana. 

Kvaternio  voidaan  esittää  vektorin 
tapaan  järjestettynä  lukujoukkona.  Kva- 
ternion  ympärillä  käytetään  tavallisesti 
kaarisulkuja.  Toinen  mahdollinen  mer¬ 
kintätapa  on  polynomi,  jossa  imaginää- 
riyksiköitä  merkitään  kirjaimilla  i,  j  ja  k. 

p  =  (1  0  2  3) 
p  =  l+2j+3k 


Imaginääriyksiköiden  kertolaskukaavat: 

ij  =  -ji  =  k 
ik  =  -ki  =  -j 
jk  =  -kj  =  i 


Kvaternioiden  laskusäännöt  voidaan  joh¬ 
taa  kaavasta  i2  =  j2  =  k2  =  ijk  =  -l.  Kerto¬ 
lasku  ei  ole  kommutatiivinen. 

Yhteen-  ja  vähennyslasku  hoituvat 
suorittamalla  operaatio  erikseen  kulle¬ 
kin  komponentille.  Myös  kertolasku  on 
polynomimuodon  perusteella  suoraviivai¬ 
nen,  joskin  pitkähkö. 


Kvaternioiden  kertolasku: 

(ai+bii+cij+dik)(a2+b2i+C2j+d2k)  = 
(aia2-bib2-ciC2-did2)  + 
(aib2+bia2+cid2-diC2)i  + 
(aiC2+cia2-bid2+dib2)j  + 
(aid2+dia2+biC2-cib2)k 


Kompleksilukujen  tapaan  kvaternioille 
on  määritelty  konjugaatio,  jossa  imagi- 
nääriosien  etumerkit  muutetaan  päinvas¬ 
taisiksi.  Konjugaatiota  merkitään  muut¬ 
tujan  jälkeen  tulevalla  tähdellä. 

3  D -matematiikan  kannalta  kvater- 
nioista  tekee  kiinnostavia  niiden  kyky 
esittää  3D-avaruuden  kiertoa.  Jos  yk- 
sikkökvaternio  kirjoitetaan  muodossa 
cos(0/2)+sin(0/2)(xi+yj+zk),  sillä  voi¬ 
daan  kiertää  vektoria  kulman  0  verran 


akselin  [x  y  z]  ympäri.  Itse  operaatio  on 
hieman  monimutkainen.  Vektorista  on 
ensin  tehtävä  kvaternio  lisäämällä  siihen 
nolla-arvoinen  reaaliosa.  Sen  jälkeen  se 
kerrotaan  vasemmalta  kiertokvaterniolla 
ja  oikealta  sen  konjugaatilla.  Lopuksi  re¬ 
aaliosa  poistetaan,  ja  jäljelle  jää  kierretty 
vektori. 

Kiertokvaternioilla  on  monia  hyö¬ 
dyllisiä  ominaisuuksia  muihin  kiertojen 
esityksiin  verrattuna.  Kulmiin  perustu¬ 
vassa  esityksessä  esiintyviä  vapausaste- 
lukkiutumia  ei  ole,  vaan  mielivaltaisten 
kiertojen  ketjutus  on  helppoa.  Etenkin 
vanhoissa  peleissä  voi  joskus  nähdä,  kun 
lähes  pystysuorassa  oleva  objekti  pyörii 
kummallisesti  jouduttuaan  lähelle  luk¬ 
kiutumaa. 

Matriisiin  verrattuna  kvaternion  etu¬ 
na  on  virheensietokyky.  Koska  kierrolla 
on  kolme  vapausastetta  ja  kiertomat- 
riisissa  yhdeksän  alkiota,  ei  ole  yksise¬ 
litteistä  tapaa  normalisoida  virheellistä 
matriisia.  Kvaterniolle  sen  sijaan  riittää 
palauttaminen  yksikköpituuteen.  Tämä 
on  olennaista,  koska  muunnoksia  ketju¬ 
tettaessa  pienetkin  virheet  kasautuvat. 

Haittapuolena  kvaternioissa  on  kier¬ 
ron  suorittamisen  monimutkaisuus.  Tar¬ 
vittavien  alkeisoperaatioiden  määrä  on 
kaksinkertainen  matriisiin  verrattuna. 
Kvaterniolla  ei  pysty  esittämään  mitään 
muuta  kuin  kierron,  joten  esimerkiksi 
siirto  täytyy  tallentaa  erikseen.  Myös¬ 
kään  3 D -rajapinnat  eivät  tue  kvaternioi- 
ta.  Usein  on  järkevää  käyttää  kvaterniota 
simulaation  pyörittämiseen  ja  laskea  sen 
perusteella  matriisi  grafiikkaa  varten. 

Soveltaminen  ohjelmointiin 

Vektorin  tallentaminen  tietokoneen 
muistiin  on  helppoa.  Se  on  yksinkertai¬ 
sesti  kiinteän  mittainen  lukutaulukko. 
Kolmiulotteisiin  vektoreihin  lisätään  jos¬ 
kus  neljäs  alkio,  jonka  arvo  on  1.  Se  hel¬ 
pottaa  affiinien  muunnosten  laskemista 
ja  prosessorin  SIMD-käskyjen  käyttöä. 
Hintana  on  tarvittavan  tilan  kasvaminen 
kolmanneksella. 


Matriisi  voidaan  tallentaa  yksi-  tai 
kaksiulotteisena  taulukkona.  Kummassa¬ 
kin  tapauksessa  on  päätettävä,  onko  tal¬ 
lennustapa  riveittäin  vai  sarakkeittain,  ja 
suoritetaanko  muunnokset  rivi-  vai  sara¬ 
ke  vektoreilla.  Omia  matriisirutiineja  koo¬ 
datessa  on  tärkeää  sisäistää  näiden  valin¬ 
tojen  merkitys.  Muuten  seurauksena  voi 
olla  outoja  bugeja,  joiden  selvittäminen 
voi  olla  vaikeaa. 

OpenGL:ssä  matriisit  esitetään  sarak¬ 
keittain  ja  käytetään  sarakevektoreita 
matriisin  oikealla  puolella.  Direct3D  toi¬ 
mii  molemmissa  suhteissa  päinvastoin. 

Kvaternio  tallennetaan  samaan  ta¬ 
paan  kuin  neliulotteinen  vektori.  Reaa¬ 
liosan  voi  sijoittaa  joko  ensimmäiseen  tai 
viimeiseen  alkioon. 

Myös  käytettävän  tietotyypin  tark¬ 
kuuteen  on  syytä  kiinnittää  huomiota.  Jos 
ohjelmassa  esiintyy  suuria  suhteita  etäi¬ 
syyksien  välillä,  3  2 -bittisen  liukuluvun 
dynaaminen  tarkkuus  ei  välttämättä  riitä. 
Tämän  huomaa  grafiikassa  liikkeiden  ny¬ 
kimisenä  tai  geometrian  palikoitumisena. 
Toisaalta  64-bittiset  liukuluvut  vaativat 
kaksinkertaisen  määrän  tilaa,  joten  niitä 
ei  kannata  sokeasti  käyttää  kaikkialla. 

Valmiitakin  matematiikkakirj  as  toj  a 
on  saatavilla,  ja  useimmissa  korkean  ta¬ 
son  3D-kirjastoissa  on  omat  matematiik- 
karutiininsa.  Näitä  käytettäessä  on  syytä 
perehtyä  kirjaston  dokumentaatioon  ja 
käytäntöihin  ongelmien  välttämiseksi. 
Jos  matematiikka-  ja  grafiikkakirjastot 
ovat  erilliset,  voi  olla  tarpeen  kirjoittaa 
muunnosrutiinit  niiden  välille.  & 


Pseudokooditoteutukset  eräistä  vektori- ja  matriisioperaatioista: 

function  length:  vector3  a  ->  number 

return  sqrt(a.x*a.x  +  a.y*a.y  +  a.z*a.z) 

function  dotproduct:  vector3  a,  vector3  b  ->  number 
return  a.x*b.x  +  a.y*b.y  +  a.z*b.z 

function  crossproduct :  vector3  a,  vector3  b  ->  vector3 

return  vector3(a .y*b. z-a . z*b.y,  a . z*b . x-a . x*b . z ,  a . x*b . y-a . y*b . x) 

function  mat rixproduct :  matrix3  a,  matrix3  b  ->  matrix3  result 
for  i  in  1. .3 
for  j  in  1 . . 3 
for  k  in  1 . . 3 

result [i,  j]  =  a[i,  k]*b[k,  j] 

Koodaus 


OpenGL-ohjelmointi  osa  2 

Puskurit  ja  shaderit 

Viime  numerossa  kävimme  läpi  OpenGL-.n  toiminnan 
yleisellä  tasolla.  Nyt  perehdymme  tarkemmin  kahteen 
keskeiseen  osaan,  puskureihin  ja  shadereihin. 

Teksti:  Mikko  Rasa  Kuvat:  Mikko  Rasa,  Visa-Valtteri  Pimiä 


OpenGL:n  oliot 

OpenGL  on  pohjimmiltaan  oliopohjainen 
rajapinta.  Varsinaiset  oliot  ovat  kuitenkin 
piilossa  käyttäjältä,  ja  niitä  käsitellään 
rajapinnan  funktioiden  avulla.  Olioiden 
tunnisteina  toimivat  kokonaisluvut.  Suu¬ 
rin  osa  oliotyypeistä  noudattaa  samanlai¬ 
sia  käytäntöjä.  Olennaisin  poikkeus  ovat 
shaderit,  joista  kerrotaan  lisää  myöhem¬ 
min  tässä  artikkelissa. 

Aluksi  oliolle  täytyy  varata  tunniste. 
Tähän  käytetään  glGenTypes-funktiota, 
jossa  Type  on  olion  tyyppi.  Funktiolla  voi 
varata  samalla  kertaa  useamman  tunnis¬ 
teen.  Oliolla  ei  tässä  vaiheessa  ole  vielä 
mitään  tilaa. 

Olio  alustetaan,  kun  se  sidotaan  en¬ 
simmäisen  kerran.  Sidontafunktion  nimi 
on  muotoa  glBindType.  Funktio  ottaa 
aina  parametrina  sidottavan  olion  tunnis¬ 
teen.  Tyypistä  riippuen  se  saattaa  ottaa 
myös  sidontapisteen  tai  muita  paramet¬ 
reja. 

Sidottuna  olevan  olion  tilaa  voi  muut¬ 
taa  sen  tyyppiin  liittyvillä  funktioilla. 
Nämä  vaihtelevat  rajusti  olion  tyypin  mu¬ 
kaan.  Useimmat  oliot  eivät  ole  käyttökel¬ 
poisia  tai  ainakaan  hyödyllisiä  heti  luomi¬ 
sen  jälkeen,  vaan  ne  vaativat  jonkinlaisen 
alustuksen. 

Kun  oliota  ei  enää  tarvita,  se  tuhotaan 
glDeleteTypes-funktiolla.  Vapautuksen 
suhteen  on  syytä  olla  huolellinen,  sillä 
näytönohjaimella  on  rajallisesti  muistia, 
ja  vuotoja  voi  olla  vaikea  havaita. 

Tunniste  0  on  varattu  tarkoittamaan 
olematonta  oliota.  Sitä  käytetään  voimas¬ 
sa  olevan  sidonnan  purkamiseen.  Joissain 


erikoistapauksissa  0  viittaa  järjestelmän 
tarjoamaan  olioon,  kuten  näytöllä  näky¬ 
vään  kuvapuskuriin. 

Puskurit 

Kuten  edellisessä  osassa  kerroimme, 
OpenGLdle  syötettävä  data  täytyy  ensin 
sijoittaa  näytönohjaimen  muistiin.  Tähän 
käytetään  puskureita.  Ne  ovat  yleiskäyt¬ 
töisiä  muistialueita,  joihin  voi  periaat¬ 
teessa  tallentaa  mitä  tahansa. 

Puskurien  sidontafunktio  glBindBuf- 
fer  ottaa  parametrina  puskurin  lisäksi 
sidontapisteen.  Käytössä  on  useita  sidon- 
tapisteitä  kommunikointiin  OpenGLm  eri 
osien  kanssa.  Minkä  tahansa  puskurin 
voi  sitoa  mihin  tahansa  sidontapistee- 
seen,  mutta  implementaatio  voi  käyttää 
puskurin  luomisen  yhteydessä  annettua 
sidontapistettä  vihjeenä  puskurin  aiotus¬ 
ta  käytöstä.  Tällä  voi  olla  merkitystä,  mi¬ 
käli  näytönohjaimella  on  erilaisia  muisti¬ 
alueita. 

void  glGenBuffers(GLsizei  n,  GLuint  *buffers) 
void  glBindBuffer(GLenum  target,  GLuint 
buffer) 

void  glDeleteBuffers(GLsizei  n,  const  GLuint 
*buffers) 

Joitakin  puskurien  sidontapisteitä 
GL_ARRAY_BUFFER:  kulmapisteiden  tiedot 
GL_ELEMENT_ARRAY_BUFFER :  indeksit 
GL_PIXEL_UNPACK_BUFFER :  tekstuuriin  ladattava 
pikselidata 

GL_UNIFORM_BUFFER:  shaderien  uniform-muuttujat 

Vasta  luotu  puskuri  on  vielä  tyhjä.  Se  ei 
sisällä  dataa,  eikä  sille  ole  edes  varattu 
muistia.  Sisältö  määritellään  glBuffer- 
Data-funktiolla.  Samalla  funktiolla  voi 
myös  suorittaa  pelkän  muistin  varauksen 
antamalla  sille  null-osoittimen.  Tästä  on 


hyötyä,  jos  varsinainen  sisältö  halutaan 
ladata  puskuriin  muulla  tavoin,  kuten 
esimerkiksi  osittaisilla  päivityksillä  tai 
muualta  OpenGL: stä  lukemalla.  Kutsut¬ 
taessa  glBufferData-funktiota  uudestaan 
samalle  puskurille  kaikki  puskurissa  ollut 
aiempi  data  hylätään. 

void  glBufferData(GLenum  target,  GLsizeiptr 
size,  const  GLvoid  *data,  GLenum  usage) 

Muistinvarauksen  yhteydessä  voi  antaa 
myös  vihjeen  siitä,  kuinka  usein  sisäl¬ 
töä  aiotaan  päivittää,  ja  mihin  suuntaan 
dataa  siirretään.  Kuten  sidontapisteen 
tapauksessa,  ajurit  voivat  käyttää  tätä 
tietoa  päättäessään  puskurin  sijoittami¬ 
sesta  muistiin.  Epätarkan  vihjeen  anta¬ 
minen  ei  estä  puskurin  käyttöä,  mutta  voi 
hidastaa  sitä. 

Puskurin  käyttövihje  on  muotoa  GL_PT_SS,  jossa 
PT  kertoo  päivitystiheyden  ja  SS  siirtosuunnan 
Päivitystiheys: 

STATIC:  vain  kerran 

DYNAMIC:  silloin  tällöin 

STREAM:  (lähes)  jokaisen  käytön  yhteydessä 

Siirtosuunta: 

DRAW:  käyttäjältä  OpenGL: lie 
READ:  OpenGL: Itä  käyttäjälle 
COPY:  OpenGL: n  sisällä 

Osaa  puskurin  sisällöstä  voidaan  muut¬ 
taa  glBufferSubData-funktiolla.  Pusku¬ 
rille  täytyy  tällöin  olla  etukäteen  varattu 
muistialue,  eikä  sen  kokoa  voi  osittaisen 
päivityksen  yhteydessä  muuttaa.  Päivi¬ 
tettävä  alue  ei  saa  ylittää  varatun  muis¬ 
tialueen  rajoja. 

void  glBufferSubData(GLenum  target,  GLintptr 
offset,  GLsizeiptr  size,  const  GLvoid  *data) 

Kulmapistetaulukot 

Yleisintä  puskureissa  säilytettävää  tietoa 
ovat  kulmapisteiden  ominaisuudet.  Kun¬ 
kin  ominaisuuden  sijainti  muistissa  on 
määritetty  erikseen.  Ne  voivat  sijaita  eril¬ 
lisillä  muistialueilla,  jopa  eri  puskureissa, 
tai  lomittain  sijoitettuna  yhdellä  muistia¬ 
lueella.  Yleensä  kannattaa  käyttää  lomi¬ 
tusta,  koska  tällöin  saman  kulmapisteen 
kaikki  ominaisuudet  ovat  lähekkäin,  mikä 
helpottaa  niiden  hallintaa  ja  parantaa  vä¬ 
limuistin  hyödyntämistä. 

Kulmapisteiden  ominaisuudet  koo¬ 
taan  yhteen  kulmapistetaulukoksi.  Jo¬ 
kaista  erilaista  piirrettävää  objektia  var¬ 
ten  tarvitaan  oma  kulmapistetaulukko. 

void  glGenVertexArrays(GLsizei  n,  GLuint 
*arrays) 

void  glBindVertexArray(GLuint  array) 
void  glDeleteVertexArrays(GLsizei  n,  const 
GLuint  *arrays) 

Ominaisuustaulukon  sijainti  muistissa 
määritellään  glVertexAttribPointer-funk- 
tiolla.  Määrittely  kohdistuu  sidottuun 
kulmapistetaulukkoon.  Haluttu  puskuri 
on  oltava  sidottuna  GL  ARRAY  BUFFER- 
sidontapisteeseen  kutsuhetkellä.  Pus¬ 
kuri  tallennetaan  osana  sijaintia,  joten 
sidonnan  voi  purkaa  heti  kutsun  jälkeen. 
Sijaintia  määriteltäessä  on  huomattava, 
että  annettu  osoitin  tulkitaan  puskurin 
alusta  lukien.  Null  on  siis  aivan  kelvolli¬ 
nen  osoite  ja  tarkoittaa  puskurin  alkua. 

Jos  liukuluku  tyyppisen  ominaisuuden 
syöte  annetaan  kokonaislukuina,  voidaan 
arvot  normalisoida.  Tällöin  kokonaislu- 
kutyypin  suurin  esitettävissä  oleva  arvo 
muunnetaan  liukuluvuksi  1.0.  Pienin  esi¬ 
tettävissä  oleva  arvo  muunnetaan  liuku¬ 
luvuksi  0.0  tai  -1.0,  riippuen  siitä,  onko 
kyseessä  etumerkitön  vai  etumerkillinen 
kokonaisluku. 

Lomitettua  kulmapistetaulukkoa  käy¬ 
tettäessä  stride-parametrissa  annetaan 
siirros  kahden  peräkkäisen  kulmapisteen 
välillä. 

void  glVertexAttribPointer(GLuint  index,  GLint 
size,  GLenum  type,  GLboolean  normalized, 

GLsizei  stride,  const  GLvoid  *pointer) 

OpenGL:lle  on  myös  kerrottava,  minkä 
numeroiset  ominaisuudet  tulee  syöttää 
shaderille.  Tähän  käytetään  funktioita 
glEnableVertexAttrib Array  ja  glDisable- 
VertexAttribArray.  Kuten  kaikki  muutkin 
OpenGLm  tilat,  myös  käytössä  olevat 
ominaisuudet  säilyvät,  ellei  niitä  erikseen 
muuteta.  Yritys  käyttää  kulmapistettä 
määriteltyjen  taulukoiden  rajojen  ulko¬ 
puolelta  johtaa  virheelliseen  toimintaan 
tai  ohjelman  kaatumiseen.  On  siis  syytä 
pitää  huolta,  että  vain  tarvittavat  ominai¬ 
suudet  ovat  käytössä. 


36  5KRDLLI  2013.3 


Verteksin  sijainti 


X 

Y 

z 

X 

Y 

1  ►-1.00, 

-1.00, 

0.00, 

3  K  0.00, 

0.00, 

2  ►  1 .00, 

-1.00, 

0.00, 

0.00, 

0.00, 

-1.00, 

1.00, 

0.00, 

0.00, 

0.00, 

1.00, 

1.00, 

0.00, 

0.00, 

0.00, 

Normaalivektori 

Z 

1.00, 
1.00, 
1.00, 
1.00 


1 .  Ensimmäinen  verteksi  alkaa  taulukon  alusta 

2.  Verteksien  välinen  siirros  on  6*sizeof(float)  eli  24  tavua 

3.  Normaalin  siirros  verteksin  alusta  on  3*sideof(float)  eli  1 2  tavua 

Esimerkki  lomitetusta  verteksitaulukosta.  Nämä  verteksit  muodostavat  neliön,  jonka  normaali 
osoittaa  ylöspäin 


void  glEnableVertexAttribArray(GLuint  index) 
void  glDisableVertexAttribArray(GLuint  index) 

OpenGL-toteutuksen  on  tuettava  vähin¬ 
tään  1 6  ominaisuutta,  mutta  se  voi  tukea 
useampaakin.  Standardi  ei  ota  kantaa 
niiden  merkitykseen.  On  kuitenkin  ole¬ 
massa  tiettyjä  3D-grafiikan  peruskäsit¬ 
teitä,  joita  kappaleiden  piirtämiseen  käy¬ 
tetään. 

Sijainti  on  useimmissa  tapauksissa 
pakollinen.  Joissakin  tehosteissa  shaderi 
saattaa  pystyä  laskemaan  sijainnin  mui¬ 
den  ominaisuuksien  perusteella.  Yleensä 
käytetään  kahden  tai  kolmen  komponen¬ 
tin  vektoreita.  Sijaintiin  viitataan  usein 
englanniksi  sanoilla  vertex  tai  position. 

Normaali  on  vektori,  joka  on  kohti¬ 
suorassa  pintaa  vastaan.  Interpoloinnin 
ansiosta  sopivasti  määritellyillä  normaa¬ 
leilla  voi  luoda  illuusion  tasaisen  pyöre- 
ästä  pinnasta.  Normaalissa  on  lähes  aina 
kolme  komponenttia,  ja  sitä  kuvaava  eng¬ 
lanninkielinen  termi  on  normal. 

Jos  kappale  on  teksturoitu,  tarvitaan 
tekstuurikoordinaatit.  Moniteksturointia 
käytettäessä  tekstuurikoordinaatteja  voi 
olla  useita.  Usein  kuitenkin  tekstuurit 
kuvaavat  saman  pinnan  eri  aspekteja  ja 
käyttävät  samoja  koordinaatteja.  Kaksi¬ 
ulotteisia  kuvatekstuureja  käytettäessä 
tekstuurikoordinaateissa  on  tavallisesti 
kaksi  komponenttia.  Englanninkielinen 
termi  tekstuurikoordinaatille  on  texture 
coordinate,  mutta  usein  se  lyhennetään 
muotoon  texcoord. 

Jokainen  kulmapiste  on  oma  kokonai¬ 
suutensa,  jolla  on  omat  ominaisuudet. 
Koska  ominaisuuksia  ei  ole  mahdollista 
jakaa  kulmapisteiden  kesken,  on  usein 
tarpeen  luoda  useita  kulmapisteitä  osit¬ 
tain  samoilla  ominaisuuksilla.  Esimer¬ 
kiksi  kuution  jokaisen  sivun  neljällä  kul¬ 
mapisteellä  on  sama  normaali,  mutta  eri 
sijainti.  Jokaisessa  kulmassa  taas  on  kol¬ 
me  kulmapistettä,  joilla  on  sama  sijainti, 
mutta  eri  normaali. 


Shaderit 

Edellisessä  numerossa  esilteltiin  myös 
lyhyesti  shaderien  toimintaperiaatteet. 
Nyt  selvitämme  tarkemmin,  mitä  näillä 
massiivista  rinnakkaislaskentaa  hyödyn¬ 
tävillä  ohjelmanpätkillä  voi  tehdä. 

Shaderien  suoritus  jakautuu  useaan 
vaiheeseen,  joista  kullakin  on  oma  tehtä¬ 
vänsä.  Kaikkien  ohjelmointiin  käytetään 
samaa  C:tä  muistuttavaa  kieltä.  Jotkin 
ominaisuudet  ovat  kuitenkin  käytettävis¬ 
sä  vain  tietylle  suoritusvaiheelle.  Kunkin 
vaiheen  tulokset  annetaan  syötteenä  seu- 
raavalle  vaiheelle.  Poikkeuksena  ensim¬ 
mäinen  vaihe  saa  syötteensä  kulmapiste- 
taulukoista,  ja  viimeisen  vaiheen  tulokset 
määrittävät  piirrettävän  pikselin  värin  ja 
syvyyden. 

Tarjolla  on  neljä  perustietotyyppiä: 
bool,  int,  uint  ja  float.  Nämä  vastaavat 
karkeasti  C+  +  :n  tietotyyppejä.  Erillisiä 
tietotyyppejä  eri  kokoisille  arvoille  ei  ole, 
vaan  bool-tyyppiä  lukuunottamatta  kaik¬ 
ki  perustietotyypit  ovat  32-bittisiä. 

Skalaarien  lisäksi  on  tarjolla  myös 
vektori-  ja  matriisityypit.  Vektorissa  voi 
olla  kaksi,  kolme  tai  neljä  elementtiä. 
Matriisin  rivien  ja  sarakkeiden  määrä  voi 
vastaavasti  olla  kaksi,  kolme  tai  neljä. 

Esimerkkejä  shaderien  tietotyypeistä: 
bool  totuusarvo 
int  etumerkillinen  kokonaisluku 
uint  etumerkitön  kokonaisluku 
float  liukuluku 
vec4  4  alkion  liukulukuvektori 
ivec2  2  alkion  kokonaislukuvektori 
mat3  3x3-liukulukumatriisi 
mat2x4  2  sarakkeen  ja  4  rivin 
liukulukumat riisi 


GLSL  ES:ssä  tietotyypin  jälkeen  voi  lisätä 
avainsanan  lowp,  mediumptai  highp,  joka 
määrittää  matalan,  keskitason  tai  korkean 
tarkkuuden.  Matalammalla  tarkkuudella 
laskeminen  voi  olla  nopeampaa.  Korke¬ 
aa  tarkkuutta  ei  välttämättä  ole  tuettu 
kaikilla  laitteilla.  Myös  normaali  GLSL 
tunnistaa  nämä  avainsanat,  mutta  niillä  ei 
ole  vaikutusta. 


L  ' 


Vektorin  elementteihin  voi  viitata  joko  in¬ 
deksoimalla  tai  jäsenmuuttujina.  Jäsenil¬ 
le  on  kolme  eri  nimeä,  jotka  on  nimetty 
avaruuskoordinaattien,  tekstuurikoordi- 
naattien  ja  värikomponenttien  mukaan. 
Näistä  voi  käyttää  sopivia  sen  mukaan, 
mitä  vektori  esittää.  Ero  on  kuitenkin 
puhtaasti  kosmeettinen  eikä  vaikuta  sha- 
derin  toimintaan. 

Aritmeettiset  operaatiot  toimivat  pää¬ 
osin  kuten  voi  odottaa.  Muutamia  oikotei¬ 
täkin  on  tarjolla.  Vektoriin  tai  matriisiin 
voi  lisätä  tai  vähentää  skalaarin,  jolloin 
operaatio  suoritetaan  erikseen  jokaiselle 
elementille.  Kahden  vektorin  välinen  ker¬ 
to-  tai  jakolasku  suoritetaan  komponen¬ 
teittani. 

Vektoreilla  on  myös  swizzlenä  tun¬ 
nettu  erikoisoperaatio.  Siinä  vektorista 
valitaan  kerralla  useampi  elementti,  ja 
niistä  muodostetaan  uusi  vektori.  Kom¬ 
ponenttien  järjestys  voi  muuttua,  ja  sama 
komponentti  voidaan  valita  useampia 
kertoja.  Esimerkiksi  v.xzyy  vastaa  samaa 
kuin  vec4(v.x,  v.z,  v.y,  v.y). 

Teksturointia  varten  on  olemassa 
joukko  erityisiä  näytteistäjätyyppejä 


vec4-tietotyyppi  muistuttaa  tätä  C:n  unionia: 

union  vec4 
{ 

float  array[4]; 

struct  //  Avaruuskoordinaatit 
{ 

float  x,  y,  z,  w; 

}; 

struct  //  Tekstuurikoordinaatit 
{ 

float  s,  t,  p,  q; 

}; 

struct  //  Väri 
{ 

float  r,  g,  b,  a; 

}; 

}; 


(engl.  sampler).  Kukin  tyyppi  vastaa  tie¬ 
tynlaista  tekstuuria.  Näytteistäjät  ovat 
läpinäkymättömiä,  ja  niitä  voi  käyttää 
ainoastaan  teksturointifunktioiden  yhte¬ 
ydessä.  Tutustumme  niihin  tarkemmin 
seuraavassa  numerossa. 

Lopuksi  on  vielä  void-tyyppi,  tai  pi¬ 
kemminkin  tyypin  puute.  Sen  ainoa 
käyttötarkoitus  on  sellaisten  funktioiden 
määrittely,  jotka  eivät  palauta  mitään. 

Shaderin  suoritus  alkaa  kunkin  vai¬ 
heen  main-funktiosta.  Tämä  funktio  ei 
ota  parametreja,  eikä  sillä  ole  paluuar¬ 
voa,  joten  sen  tyyppi  on  void  main().  Suo¬ 
ritus  päättyy  main-funktion  loppuun. 

Eri  vaiheiden  välinen  rajapinta  määri¬ 
tellään  globaaleilla  muuttujilla,  jotka  on 
esitelty  in-  ja  out-avainsanoja  käyttäen. 
Edellisen  vaiheen  tulosten  ja  seuraavan 
vaiheen  syötteiden  täytyy  vastata  toisi¬ 
aan  nimiltään  ja  tyypeiltään.  Kullakin 
vaiheella  on  myös  sisäänrakennettuja 
syöte- ja  tulosmuuttujia  kommunikointiin 
renderöintiputken  muiden  osien  kanssa. 

Kulmapisteshaderin  on  kirjoitettava 
verteksin  sijainti  gl  Position-muuttujaan. 
Tätä  sijaintia  käytetään  primitiivien  ras¬ 
terointiin.  Sen  on  oltava  kuvaruudun 
koordinaatistossa  eli  kaikkien  kompo¬ 
nenttien  on  oltava  -l:n  ja  l:n  välillä. 
Yleensä  sijainti  lasketaan  malli-,  näky¬ 
mä-  ja  projektiomatriisien  avulla  (engl. 
model,  view,  projection). 

Pikselishaderi  saa  syötteenä  gl  Frag- 
Coord-muuttujassa  pikselin  interpo- 
loidun  sijainnin.  Myös  muut  syötteet  ovat 
interpoloituja.  Shaderin  on  määriteltävä 
tulosmuuttuja,  johon  se  kirjoittaa  piir¬ 


rettävän  pikselin  värin.  Vaihtoehtoisesti 
tähän  voi  käyttää  sisäänrakennettua  gl_ 
FragColor-muuttujaa.  Nykyisin  kuitenkin 
suositellaan  muuttujan  määrittelemistä 
itse.  Halutessaan  shaderi  voi  muuttaa 
pikselin  syvyysarvoa  kirjoittamalla  uuden 
arvon  gl  FragDepth-muuttujaan. 

Kaikki  shaderivaiheet  voivat  myös 
käyttää  syötteitä,  joiden  arvo  pysyy  sama¬ 
na  koko  piirtokomennon  ajan.  Tällaiset 
muuttujat  esitellään  uniform-avainsanal- 
la.  Niiden  arvot  asetetaan  isäntäohjel- 
man  puolelta  ennen  piirtokomennon  suo¬ 
ritusta. 

Shaderien  käyttö 

GLSL-ohjelmia  ei  voi  käyttää  sellaise¬ 
naan,  vaan  ainoastaan  OpenGL-rajapin- 
nan  kautta.  Niihin  liittyviä  olioita  käsi¬ 
tellään  hieman  eri  tavalla  kuin  muita. 
Luontifunktio  on  nimeltään  glCreateType 
ja  palauttaa  luodun  olion  tunnisteen.  Olio 
tuhotaan  funktiolla  glDeleteType.  Oliota 
voi  käsitellä  tarvitsematta  sitoa  sitä  en¬ 
sin. 

Shader-tyyppi  kuvaa  yksittäistä  sha¬ 
derin  suoritusvaihetta.  Luontifunktio  ot¬ 
taa  parametrina  haluttua  suoritusvaihet¬ 
ta  ilmaisevan  vakion. 

GLuint  glCreateShader(GLenum  type) 

void  glDeleteShader(GLuint  shader) 

Shaderin  sisältö  syötetään  OpenGL:lle 
lähdekoodimuodossa  glShaderSource- 
funktiolla.  Se  ottaa  yhden  tai  useamman 
merkkijonon,  jotka  liitetään  yhteen  kään¬ 
nettäväksi  lähdekoodiksi.  Tämä  mah¬ 
dollistaa  yhteisten  osien  sisällyttämisen 


37 


erillisestä  merkkijonosta  C+  +  :n  otsake- 
tiedostojen  tapaan. 

Grafiikkaprosessori  ei  kuitenkaan 
suorita  lähdekoodia.  Tätä  varten  ajurei- 
hin  on  upotettu  kääntäjä,  joka  tuottaa 
käytettävälle  prosessorille  sopivan  kone- 
kielikoodin.  Kääntäjää  voi  kutsua  lähde¬ 
koodin  antamisen  jälkeen  glCompileSha- 
der-funktiolla. 

void  glShaderSource(GLuint  shader,  GLsizei 
count,  const  GLchar  **string,  const  GLint 
*length) 

void  glCompileShader(GLuint  shader) 

Eri  suoritusvaiheet  on  vielä  yhdistettävä 
käyttöä  varten  kokonaiseksi  ohjelmaksi. 
Tähän  sopivan  olion  tyyppi  on  Program. 

GLuint  glCreateProgram() 

void  glDeleteProgram(GLuint  program) 

Shaderit  liitetään  ohjelmaan  glAttachS- 
hader-funktiolla.  Samaa  suoritusvaihetta 
kuvaavia  shadereita  voi  olla  useita,  mut¬ 
ta  tasan  yhdessä  on  oltava  main-funktio. 
Sama  shaderi  voi  myös  olla  useammassa 
ohjelmassa.  Jotta  ohjelma  olisi  käyttökel¬ 
poinen,  siinä  on  oltava  kulmapiste- ja  pik- 
selishaderi. 

void  glAttachShader(GLuint  program,  GLuint 
shader) 

Lopuksi  ohjelma  on  linkitettävä  glLin- 
kProgram-funktiolla.  Ohjelmaan  liitet¬ 
tyjen  shaderien  on  oltava  käännettynä 


ennen  tätä. 

void  glLinkProgram(GLuint  program) 

Kun  kaikki  on  valmista,  ohjelma  voidaan 
ottaa  käyttöön  glUseProgram-funktiolla. 
Epätavallisesta  nimestään  huolimatta 
tämä  toimii  kuten  muutkin  sidontafunk- 
tiot. 

void  glllseProgram(GLuint  program) 

GLSL-ohjelman  ulkoinen  rajapinta  muo¬ 
dostuu  uniform-muuttujista  ja  kulmapis- 
teshaderin  syötteistä.  Näihin  viitataan 
isäntäohjelmassa  niiden  sijaintia  kuvaa¬ 
villa  kokonaisluvuilla.  Sijainnit  saa  nimen 
perusteella  selville  glGetAttribLocation- 
ja  glGetUniformLocation-funktioilla.  Jos 
kysyttyä  muuttujaa  ei  ole  määritelty  sha- 
derissa,  funktiot  palauttavat  negatiivisen 
arvon. 

GLint  glGetAttribLocation(GLuint  program, 
const  GLchar  *name) 

GLint  glGetUniformLocation(GLuint  program, 
const  GLchar  *name) 

Kulmapisteshaderin  syötteet  annetaan 
kulmapistetaulukoiden  kautta,  kuten 
edellä  kerrottiin.  Koska  kulmapisteiden 
ominaisuudet  on  sidottu  kulmapistetau- 
lukossa  tiettyihin  sijainteihin,  on  käy¬ 
tännöllistä  sitoa  myös  shaderin  syötteet 
samoihin  sijainteihin.  Näin  samaa  kul- 
mapistetaulukkoa  voi  käyttää  useiden 


eri  shaderien  kanssa.  Sidonta  tehdään 
glBindAttribLocation-funktioilla.  Ne  tule¬ 
vat  voimaan  seuraavan  kerran  ohjelmaa 
linkitettäessä. 

void  glBindAttribLocation(GLuint  program, 

GLuint  index,  const  GLchar  *name) 

Uniform-muuttujien  asettamiseen  on 
joukko  funktioita,  omansa  kullekin  tyy¬ 
pille.  Käytetyn  funktion  on  vastattava 
asetettavan  muuttujan  tyyppiä,  muutoin 
seurauksena  on  virhe.  Poikkeuksia  ovat 
totuusarvot  ja  niistä  koostuvat  vektorit, 
jotka  voi  asettaa  minkä  tahansa  tyyppi¬ 
sellä  funktiolla. 

Useimmista  muista  shadereihin  liitty¬ 
vistä  funktioista  poiketen  uniform-muut¬ 
tujien  asettaminen  kohdistuu  aktiiviseen 
ohjelmaan.  Asetetut  arvot  ovat  sidoksis¬ 
sa  tähän  ohjelmaan  ja  säilyvät,  kunnes 
muuttujalle  asetetaan  uusi  arvo. 

Joitakin  uniform-muuttujien  asettamiseen 
käytettäviä  funktioita: 

void  glUniformlf (GLint  location,  GLfloat  v0) 
void  glUniform4f (GLint  location,  GLfloat  v0, 
GLfloat  vl ,  GLfloat  v2,  GLfloat  v3) 
void  glUniform4fv(GLint  location,  GLsizei 
count,  const  GLfloat  *value) 
void  UniformMatrix4fv(GLint  location,  GLsizei 
count,  GLboolean  transpose,  const  GLfloat 
*value) 

Esimerkkiohjelma 

Tämänkertaisessa  esimerkkiohj  elmassa 
loihdimme  ruudulle  pyörivän  renkaan. 
Tätä  varten  lisäämme  kulmapistettä  ku¬ 
vaavaan  tietorakenteeseen  kolmannen 

koordinaatin  ja  normaalin.  Kulmapiste- 
taulukon  täytämme  ohjelmallisesti.  Tar¬ 
vitsemme  myös  indeksitaulukon,  koska 
kulmapisteiden  käyttäminen  järjestyk¬ 
sessä  ei  enää  riitä. 

struct  Vertex 
{ 

float  x,  y,  z; 
float  nx,  ny,  nz; 

}; 


Kullakin  kulmapisteellä  on  nyt  kaksi  ominai¬ 
suutta.  Turhan  toiston  välttämiseksi  teemme 
apufunktion  ominaisuustaulukoiden  asetta¬ 
miseksi.  C++:n  templateilla  ja  jäsenosoittimilla 
saamme  aikaan  kompaktin  syntaksin  funktion 
käytölle. 


uniform  mat4  modelview; 
uniform  mat4  projection; 
in  vec4  position; 
in  vec3  normal; 
out  float  intensity; 

void  main() 

{ 

gl_Position  =  projection*modelview*position; 
intensity  =  (mat3(modelview)*normal) . z; 

} 

Kulmapisteshaderi  laskee  myös  valais¬ 
tuksen  voimakkuuden  kullekin  vertek- 
sille  ja  välittää  sen  pikselishaderille. 
Pikselishaderissa  interpoloitu  valaistus 
yhdistetään  pinnan  väriin,  jotta  saadaan 
lopullinen  piirrettävän  pikselin  väri. 

uniform  vec4  color; 
in  float  intensity; 
out  vec4  out_color; 

void  main() 

{ 

out_color  =  vec4(color. rgb*intensity , 
color. a) ; 

} 

Pyöritystä  varten  annamme  modelview- 
matriisille  uuden  arvon  ennen  jokaista 
ruudunpäivitystä.  Koska  katselupiste  on 
origossa,  täytyy  kappaletta  siirtää  kau¬ 
emmas,  jotta  se  mahtuisi  ruudulle.  Pyöri¬ 
tys  tehdään  matriisin  kolmella  ensimmäi¬ 
sellä  sarakkeella  ja  siirto  neljännellä. 


Esimerkkiohjelman  täydellinen  lähde¬ 
koodi  löytyy  Skrollin  nettisivuilta  osoit¬ 
teesta  http://skrolli.fi/2013/  . 

Tehtäviä  ja  haasteita  lukijalle: 

•  Lähellä  ohjelman  alkua  on  joitakin  va¬ 
kioarvoja,  jotka  määrittelevät  renkaan 
koon  ja  käytettävien  tasopintojen  mää¬ 
rän.  Kokeile  erilaisia  arvoja  ja  katso, 
mitä  tapahtuu. 

•  Pystytkö  muuttamaan  kappaleen 
kokonaan  eri  muotoiseksi?  Onnistuuko 
pallo,  sylinteri  tai  kuutio? 

•  Shaderille  annetaan  piirrettävän 
kappaleen  väri  uniform-muuttujana. 
Saatko  kappaleen  vaihtamaan  väriä 
pyörityksen  aikana? 

•  Osaatko  lisätä  kulmapisteille  värin  ja 
luoda  monivärisen  kappaleen? 

•  Kokeile  muuttaa  modelview-matriisin 
sisältöä  siten,  että  kappale  on  ruudul¬ 
la  eri  kohdassa  tai  pyörii  eri  suuntaan. 
Saatko  sen  liikkumaan  pyörimisen 
sijaan,  tai  tekemään  molempia  saman¬ 
aikaisesti? 

•  Saatat  huomata  pinnan  kirkkauden 
vaihtelussa  epätasaisuutta,  joka 
johtuu  verteksikohtaisen  valaistuksen 
käytöstä.  Osaatko  toteuttaa  pikseli- 
kohtaisen  valaistuksen?  & 


templatectypename  T> 

void  set_attrib_array(unsigned  index,  unsigned 
size,  float  T::*member) 

{ 

T  dummy; 

const  char  *offset_base  =  reinterpret_ 
cast<const  char  *>(&dummy); 

const  char  *const  offset  =  reinterpret_ 
cast<const  char  *>(&(dummy . *member)) -offset, 
base; 

glVertexAttribPointer(index,  size,  GL_FL0AT, 
false,  sizeof(T),  offset); 

glEnableVertexAttribArray(index) ; 

} 

set_attrib_array(POSITION ,  3,  &Vertex::x); 
set_attrib_array(NORMAL,  3,  &Vertex: : nx) ; 

Koska  haluamme  piirtää  kolmiulotteisen 
kappaleen,  täytyy  syvyyspuskuri  ottaa 
käyttöön.  Sen  avulla  pikseli  jätetään  piir¬ 
tämättä,  jos  samaan  kohtaan  on  jo  piir¬ 
retty  lähempänä  oleva  pikseli. 


glDepthFunc(GL_LEQUAL) ; 
glEnable(GL_DEPTH_TEST) ; 


Myös  shaderit  vaativat  muutoksia.  Kul- 
mapisteshaderin  on  tehtävä  tarvittavat 
koordinaattimuunnokset.  Malli-  ja  nä- 
kymämatriisit  on  tavanomaista  yhdis¬ 
tää  yhdeksi  matriisiksi,  joka  määrittää 
muunnoksen  objektin  koordinaateista 
näkökentän  koordinaatteihin. 


float  modelview[16]  = 


cosoc 

O.Of 

-sinä 

O.Of 

O.Of 

l.Of 

O.Of 

O.Of 

sinä 

O.Of 

cosoc 

-8. Of 

O.Of 

O.Of 

O.Of 

l.Of 

glllniformMatrix4fv(modelview_loc,  1,  false, 
modelview) ; 


Kuvakaappaus  esimerkkiohjelmasta 

Jediritareiden  universumista  on  vuosien  varrella  siinnyt  pitkä  ketju  tähteinvälisiä 
pelejä.  Vilkaisemme  ensimmäisten  syntyhistoriaa  Rex  Bradfordin  seurassa. 

Teksti:  Juho  Pietarinen 

Kuvat:  Juho  Pietarinen,  Toni  Kuokkanen 


On  mahdotonta  kuvitel¬ 
la  pelien  nykymaail¬ 
maa  ilman  Star  Wars 
-universumiin  sijoittuvia  kar- 
keloita.  Niitä  kun  löytyy  nyky¬ 
ään  joka  makuun  —  on  Lego¬ 
ja,  klooneja  ja  MMO:ta.  Harva 
tulee  ajatelleeksi,  että  jostain 
pelistä  se  tähtien  seassa  pouk¬ 
koilukin  lähti  liikkeelle. 

Star  Wars  -pelien  ensiver- 
sio  on  Atari  2600:n  Empire 
Strikes  Back.  Se  löytyy  lau¬ 
tapeleistään  tunnetun  Parker 
Brothersin  pieneltä  peliosas- 
tolta  vuodelta  1982. 

Siellä  Atari  2600:n  tuskai¬ 
sen  alitehoiselle  raudalle  on¬ 
nistuttiin  siirtämään  elokuva, 
joka  oli  juuri  voittanut  Oscarit 
mahtavista  erikoistehoisteis- 
taan.  Siirto  ei  kuitenkaan  su¬ 
junut  aivan  ongelmitta. 

Parker  Brothers 

Star  Wars  -peleistä  ensim¬ 
mäistä  ohjelmoimaan  valikoi¬ 
tui  märkäkorva  Rex  Bradford, 
joka  oli  siihen  asti  lähinnä 
puurtanut  Parker  Brothersin 
ykköstuotteen.  Monopolin, 
elektronisen  version  kimpus¬ 


sa.  Empire  Strikes  Back  oli 
sekä  Rexin  että  koko  Parker 
Brothersin  ensimmäinen  kon¬ 
solipeli. 

Rex  muistelee  vanhaa 
työpaikkaansa  lämmöllä. 
"Elektroniikkaporukalla  oli 
hallussaan  kokonainen  ker¬ 
ros  pääkonttorista",  kertoo 
pelivelho.  "Se  oli  perintei¬ 
nen  jenkkifirma  hienoine  pu- 
kuineen,  ja  me  olimme  siinä 
joukossa  kummajaisia.  Aina 
kun  emoyhtiön  pomot  tulivat 
vierailulle,  meidän  piti  siivota 
pöydät  kiiltäviksi  ja  vetäistä 
päälle  valkoiset  labratakit  — 
oikeasti!" 

Atari  2600:n  siirtyminen 
pelimarkkinoiden  valloittajak¬ 
si  ei  ollut  aivan  yksinkertaista. 
Atari  varjeli  markkinoita  hal¬ 
litsevan  konsolinsa  grafiikka- 
järjestelmän  saloja  kuin  orava 
ainoaa  käpyään.  Säilyttämällä 
sen  tekniset  yksityiskohdat 


mysteerinä  Atari  toivoi  pitä¬ 
vänsä  konsolinsa  pelimarkki¬ 
nat  yksinoikeutenaan. 

Tuo  yksinvaltius  oli  kuiten¬ 
kin  jo  alkanut  rapistumaan. 
Activision,  jonka  oli  perusta¬ 
nut  neljä  Atarilta  livahtanutta 
ykkösrivin  pelintekijää,  oli  en¬ 
simmäisenä  ulkopuolisena  al¬ 
kanut  tuottamaan  pelejä  Atari 
2600:lle  jo  pari  vuotta  aiem¬ 
min.  Parker  Brothers  oli  heti 
seuraavana  haaskalla. 

Lepertelyä  konekielellä 

Rexin  ensimmäisenä  tehtävä¬ 
nä  oli  opetella  konsolin  tus¬ 
kaisen  alitehoisen  6507-pro- 
sessorin  konekieli  ja  kirjoittaa 
sille  purkuohjelma.  Purkuoh¬ 
jelman  avulla  tiimi  voisi  tutkia 
mistä  Atarin  pelit  oli  tehty,  ja 
ottaa  niistä  ottaa  mallia  omaa 
peliä  luodessaan. 

Samalla  Jim  McGinnis  Par¬ 
ker  Brothersin  pomoportaasta 


ja  ohjelmointitiimin  pääjehu 
Mark  Lesser  ottivat  tehtä¬ 
väkseen  selvittää  valokuvien 
avulla,  mitä  salaisen  grafiik- 
kajärjestelmän  helmojen  alta 
löytyi.  Ne  valokuvat  ovatkin 
sitten  osa  bittihistorian  kome- 
diakultaa. 

"Parker  pestasi  läheisen 
firman  viilaamaan  kerroksia 
grafiikkapiirin  päältä  ja  valo¬ 
kuvaamaan  niitä,  jotta  Mark 
ja  Jim  pystyisivät  tutkimaan 
kuvia  ja  takaisinmallintamaan 
grafiikkapiirin  niiden  avulla. 
Ensimmäiset  valokuvat  oli¬ 
vat  todella  suttuisia,  ja  firma 
epäili,  että  läheisen  tien  rek¬ 
kaliikenteen  aiheuttama  täri¬ 
nä  heilutti  kameraa. " 

Firma  pähkäili  ongelmaan 
ratkaisua  ja  päätyi  lopulta  ra¬ 
kentamaan  erillisen  elohopea- 
astian,  jolla  tasapainottaa 
kameraa.  Tämä  ei  kuitenkaan 
tuonut  parannusta:  supertar- 
kat  kuvat  olivat  yhä  suttuisia. 

"Lopulta  joku  huomasi, 
että  kameran  linssin  eteen  oli 
jäänyt  pala  suojateippiä  koko 
ajaksi!",  Rex  nauraa. 


Star  Wars  -  Empire  Strikes  Back 

Julkaisija:  Parker  Brothers 
Kehittäjä:  Rex  Bradford  ja  Sam  Kjellman 
Julkaisuvuosi:  1982 
Genre:  Sivuttain  vierivä  ammuskelu 

Rex  Bradford,  SOLMIO- 
hävittäjä 

Star  Wars  -pelin  tekeminen  oli 
Rexille  unelmien  täyttymys. 

"Olin  nähnyt  tuolloin  Em¬ 
pire  Strikes  Backin  jo  var¬ 
maan  kymmenen  kertaa  teat¬ 
terissa",  mies  muistelee.  Hän 
ryhtyikin  peliä  tekemään  kuin 
"tykin  suusta  ammuttuna". 

Toisin  kuin  Atarilla,  jossa 
tietyn  pelin  ohjelmoija  käytän¬ 
nössä  sulkeutui  yksin  luolaan¬ 
sa  kuukausiksi  ja  ilmestyi  siel¬ 
tä  lopulta  hienhajun  ja  uuden 
pelin  kera,  oli  Parker  Brothers 
osa  Activisionin  aloittamaa 
uutta  aaltoa.  Siinä  peleistä 
vastasivat  pienet  tiimit.  En¬ 
simmäistä  Star  Warsia  suun¬ 
nittelemaan  ryhtyi  Sam  Kj eli¬ 
niän  ja  ohjelmoinnista  vastasi 
Rex.  Myös  Mark  Lesser  liittyi 
porukkaan.  Mark  oli  jo  lunas¬ 
tanut  paikkansa  pelialan  his¬ 
toriassa,  sillä  mies  oli  tehnyt 
alusta  loppuun  Mattel  Auto 
Racen,  kaikkien  aikojen  en¬ 
simmäisen  kannettavan  elekt- 
roniikkapelin.  Oli  itse  asiassa 
Markin  ansiota,  että  koko  Star 
Wars  -peliä  oli  ylipäätään  ryh¬ 
dytty  tekemään. 

Tarina  kertoo,  että  eräänä 
hämyisenä  iltana  Parker  Brot- 
herin  toimistolla  Mark  oli  mui¬ 
den  puuhiensä  lomassa  taiko¬ 
nut  toimiston  Atari  2600:n 
ruudulle  Darth  Vaderin  nä- 
köiskuvan.  Parker  Brothersin 
markkinointipomo  Bill  Bracy 
sattui  huomaamaan  sen  ja 
vaikuttui  näkemästään.  Upe¬ 
asta  näköiskuvasta  löytyi  sekä 
värit  että  varjostukset,  minkä 
piti  olla  Atari  2600:11a  lähes 


mahdotonta.  Tässä  konsolis¬ 
sahan  on  potentiaalia,  päät¬ 
teli  Bill,  ja  tiedusteli  Markilta 
miten  kuvan  saisi  siirrettyä 
peliin.  Ei  mitenkään,  vastasi 
Mark.  Kuva  vei  koko  sen  nel¬ 
jän  kilotavun  tallennustilan, 
mitä  Atari  2600:n  pelimoduu- 
lilta  löytyi. 

Star  Wars  -pelin  aihe,  elo¬ 
kuvasta  tuttu  Hothin  taistelu, 
oli  valikoitunut  jo  ennen  Rexin 
liittymistä  projektiin.  Valinta 
osui  nappiin.  Pelaaja  ohjaa 
pientä  lumikiitäjää  massiivis¬ 
ten  kävelijöiden  vyöryessä  Im¬ 
periumin  mahdin  lailla  kohti 
Kapinaliiton  Echo-tukikohtaa. 
Elokuvalle  uskollisesti  hyök¬ 
käystä  ei  ole  edes  mahdollista 
pysäyttää. 

Pelillä  ei  ole  päätöstä.  Ei 
lopputaistelua  Darth  Vaderia 
vastaan,  jonka  yhteydessä 
voisi  pistää  riidan  ja  käden 
poikki.  Ilotikun  vatkaajan  koh¬ 
talona  oli  käydä  väsyttävän 
rankkaa  viivytystaistelua,  jon¬ 
ka  mahdollinen  voitto  lasket¬ 
taisiin  vain  pisteillä. 

Teknistä  Moitteilla 

Rex  kierteli  vähätehoisen 
konsolin  rajoja  ovelasti,  kä¬ 
sittelemällä  ruudun  eri  osa- 
alueita  itsenäisinä  osina.  Mas¬ 
siivisten  kävelijöiden  spritet 
jaettiin  kahtia.  Niiden  runko 
sijoitettiin  ruudun  yläosaan  ja 
suurennettiin  nelinkertaisek¬ 
si.  Jalat  taas  asettuivat  ruu¬ 
dun  alaosaan  ja  suurennettiin 
kaksinkertaisiksi.  Molempien 
leveys  oli  kahdeksan  pikseliä, 
mutta  yläosa  päätyi  isomman 
suurennoksen  vuoksi  näyt¬ 


tämään  kulmikkaammalta. 
Kävelijöiden  spriten  jakami¬ 
nen  osiin  mahdollisti  samalla 
myös  niiden  erilaisen  käsitte¬ 
lyn.  Rungosta  tehtiin  kiinteä, 
siihen  ei  pelaajan  auttanut 
törmätä  tai  matka  tyssäsi.  Ja¬ 
lat  taas  olivat  silkkaa  ilmaa, 
joten  kiiturilla  pystyi  luikah¬ 
tamaan  niiden  "välistä"  kuin 
elokuvassa  konsanaan.  Oh¬ 
justen  räjäytykset  Rex  toteut¬ 
ti  viekkaasti  suurentamalla 
ohjuksen  osumishetkellä  sen 
spriteä  nopeasti  kahdeksan- 
kertaiseksi  ja  heiluttamalla 
sijaintipaikkaa. 

Aina  välillä  kävelijöiden 
eteen  tai  taakse  ilmestyi  pe¬ 
laajaa  seireenin  lailla  hou- 
kutteleva  vilkkuva  pikseli, 
johon  osumalla  sai  kävelijän 
kumoon  yhdellä  laukauksella. 
Normaali  tykitys  rasitti  ran¬ 
netta  48  osuman  verran.  Jos 
taas  onnistui  väistelemään 
kävelijöiden  tykkien  ohjuksia 
kahden  minuutin  ajan,  lurit- 
teli  konsoli  ulos  Star  Wars 
-teeman  ja  pelaajan  kiitäjä  oli 
hetken  Voiman  valtaamana 
vahingoittumaton . 


Nämä  lisäykset  toivat  pe¬ 
liin  taktisen  elementin.  Pelaa¬ 
ja  pystyi  joko  sarjatulittamaan 
kävelijät  ketoon  ensimmäises¬ 
tä  viimeiseen,  tai  vain  hidas¬ 
tamaan  ensimmäistä.  Tämä 
taktiikka  sai  koko  jonon  raa¬ 
telemaan  kuin  maatuskat  kau¬ 
pan  kassalla,  ja  soi  pelaajalle 
mahdollisuuden  snaipata  är¬ 
tyneet  kävelijät  rauhassa  yksi 
kerrallaan. 

Peli  oli  myös  ensimmäi¬ 
nen,  joka  esitteli  parallak- 
siskrollauksen  kotikonsoleil- 
le.  Siinä  kuvan  tausta  liikkuu 
hieman  etualaa  hitaammin,  ja 
antaa  toiminnalle  kolmiulot¬ 
teisen  vaikutelman. 

"Se  oli  itse  asiassa  aika 
helppoa  toteuttaa",  toteaa 
Rex  osallisuudestaan  yhteen 
videopelien  merkittävimmis¬ 
tä  kehitysaskeleista.  Paral- 
laksiskrollaus  esiintyi  ensim¬ 
mäisen  kerran  videopelissä 
pelihallien  Moon  Patrolissa 
vuonna  1982,  samana  vuonna 
kuin  Empire  Strikes  Back  oli 
valmis  kotiyleisön  ihmeteltä¬ 
väksi.  Myöhempiin  konsolei- 
hin  kyky  parallaksiskrollauk- 

seen  rakennettiin  suoraan 
rautaan. 


Tähtipölyn  tiivistämistä 

Empire  Strikes  Back  valtasi 
etusivun  Parker  Brothersin 
ensimmäisestä  videopeli- 
lehtisestä  ja  jätti  varjoonsa 
jopa  varmaksi  menestyjäk¬ 
si  povatun  Froggerin,  jonka 
Atari-käännökseen  oli  ostettu 
oikeudet  Konamilta.  Samalla 
Parker  Brothersin  markkina¬ 
miehet  intoutuivat  vaatimaan 
peliin  uusia  ominaisuuksia, 
kuten  kävelijöiden  köysitystä 
ja  räjähdysanimaatioita.  Rex 
paljastaa  livistäneensä  niiden 
toteuttamisesta  konsolin  ky¬ 
vyttömyyteen  vedoten. 

Tiimi  pakersi  pelin  paris¬ 
sa  yli  viisi  kuukautta.  "Oh¬ 
jelmointi  2600:lle  oli  todella 
hauskaa,  mutta  muistutti 
paljon  enemmän  sudokun 
täyttämistä  kuin  varsinais¬ 
ta  ohjelmointia",  Rex  sanoo. 
Konsolin  graafisia  rekisterei¬ 
tä  piti  muokata  reaaliajassa 
samaan  tahtiin,  kuin  televi¬ 
sion  kuvaputken  elektroni- 
suihku  piirsi  kuvaa  ylhäältä 
alas.  6507-prosessorin  käs- 
kykanta  on  kiinteän  pituinen 
käskyjaksojensa  osalta,  joten 
kikkana  oli  keksiä  kuinka  uu- 
delleenohjelmoida  ruutua  rivi 
kerrallaan,  lukea  joystickin 
liikkeet  ja  suorittaa  kaikki 
muut  laskut  ruutupäivitysten 
välissä.  Se  sekunnin  murto- 
osa,  mitä  television  elektro¬ 
nisuihkulla  kesti  siirtyä  al¬ 
haalta  ylös  ja  aloittaa  uuden 
kuvan  piirtäminen,  tunnettiin 
siunattuna  hetkenä  nimel¬ 
tä  vertical  blanking  period. 
Siihen  pieneen  hetkeen  Rex 
änki  siis  kaiken  muun  kuin 
grafiikat.  Niin  musiikit,  oh¬ 
jausliikkeet  kuin  pelimekanii- 
kankin.  "Se  oli  todella  hullun¬ 
kurista!",  Rex  nauraa. 

Ohjelmointi  tiimin  Ed 
Temple  päätyi  tekemään 
jokaisesta  käskystä  oman 
magneettinsa  ja  asetteli  niitä 
isolle  taululle  erilaisiin  järjes¬ 
tyksiin.  Rexin  tarinat  paljas¬ 
tavat,  että  mikään  osa  peliä 
ei  vielä  tuohon  aikaan  ollut 
itsestäänselvyys.  "Muistan, 
että  yhdessä  vaiheessa  peli 


alkoi  tuntumaan  varsin  haus¬ 
kalta,  mutta  muiden  mielestä 
siitä  yhä  puuttui  jotain",  Rex 
kertoo.  "Joten  eräänä  päivä 
pistin  siihen  asti  mykkään  pe¬ 
liin  muutaman  äänitehosteen 
ja  vastaus  oli:  'Mitä  ihmettä 
sinä  teit?!  Peli  on  nyt  mahta¬ 
va!'" 

Klassikon  kopiomallit 

Empire  Strikes  Back  päätyi 
lopulta  muistuttamaan  mark¬ 
kinat  kaksi  vuotta  aiemmin 
vallannutta  kolikkopeli  De- 
fenderiä  melko  vahvasti.  "En 
kopioinut  sitä  tietoisesti", 
Rex  selvittää,  vaikka  myön¬ 
tää  olleensa  pelistä  tietoinen. 
Defender  oli  Williams  Elec- 
tronicsin  massiivinen  menes¬ 
tys  ja  myi  yli  55  000  pelika- 
binettia.  Siinä  pelaaja  rullaa 
aluksellaan  sivusuunnassa, 
ampuen  kaikkea  mahdollista. 
Kuulostaako  tutulta?  Ehkä 
Rexin  tiimi  ei  suoraan  kopi¬ 
oinut  peliä,  mutta  paljon  sa¬ 
maa  niissä  on.  Annettakoon 
se  kuitenkin  anteeksi,  vastaa¬ 
vaa  kaavaa  kun  noudatti  aika 
moni  muukin  menestyspeli. 
"Taistelu  kävelijöitä  vastaan 
oli  luonnollinen  valinta  ja  si¬ 
vuttain  vieriminen  väistämä¬ 
töntä",  Rex  selventää.  "Pelin 
kamera  ja  lumikiitäjän  fy¬ 
siikka  rakentuivat  perusver¬ 
sion  jälkeen  hiljalleen  peliä 
muokaten  ja  säätäen,  kunnes 
kaikki  palat  tuntuivat  olevan 
oikeilla  paikoillaan." 

Nykyään  Rex  puuhaa  yhä 
pelien  parissa  ja  ylläpitää  his¬ 
toriallisia  salamurhia  käsitte¬ 
levää  sivustoa  nimeltään  His- 
tory  Matters.  Mies  muistelee 
yhä  erityisellä  lämmöllä  tuota 
ensimmäistä  peliään.  & 


Äärimmäisten 
rajojen  viehätys 

Atari  2600  on  tekniikaltaan  äärimmäinen 
laite,  jolla  monet  yksinkertaisetkin  asiat  ^ 

hipovat  mahdottomuuden  rajoja.  Se  on 
malliesimerkki  laitteesta,  jonka  estetiikka 
on  vahvasti  sidoksissa  tekniikkaan. 

Teksti:  Ville-Matias  Heikkilä 

Kuvat:  VValtteri  Lahti,  Toni  Kuokkanen,  Sven  Oliver  Moll 

Atarin  vuonna  1977  jul-  Piiriä  voisikin  luonnehtia 
kaiseman  Video  Com-  "lD-näytönohjaimeksi".  Jotta 
puter  Systemin,  Atari  näytölle  saa  mitään  järkevää, 

2600:n,  sisällä  on  kolme  mik-  on  ohjelman  seurattava  näy- 
ropiiriä:  6  502 -yhteensopiva  tönvirkistyksen  etenemistä 
6507-suoritin,  video-  ja  ääni-  juova  juovalta  ja  muutettava 
piiri  TI  A  ja  I/O-apupiiri  6532.  TIA-rekisterien  tilaa  sen  tah- 
Viimeksimainitun  sisällä  on  tiin. 

myös  128  tavua  RAM-muistia  TIA-piirin  ominaisuudet 
—  kaikki,  mitä  koko  konees-  on  arvatenkin  optimoitu  pe¬ 
tä  löytyy.  ROM-moduulille  ligrafiikalle.  Piiri  kykenee 
mahtuu  4096  tavua  kiinteää  tuottamaan  kullekin  juovalle 
ohjelmaa  —  tai  enemmän-  taustakuvion  ja  sen  päälle 
kin,  mikäli  moduuliin  raken-  viisi  liikutettavaa  irtokuviota, 
netaan  sopiva  sivutusmeka-  spriteä.  Taustakuvio  on  hy- 
nismi.  Valtaosa  peleistä  on  vin  karkea,  40  pikseliä  koko 
kuitenkin  neljän  kilotavun  näytön  leveydelle.  Spriteistä 
kokoisia.  kaksi  on  8-pikselisiä  bitti- 

2600:n  merkittävin  pui-  karttoja,  ja  ne  saa  näkymään 
lonkaula  on  RAM-muistin  samalla  juovalla  myös  kahte- 
määrä.  128  tavun  on  riitettä-  na  tai  kolmena.  Kolme  muuta 
vä  kaikille  ohjelman  muuttu-  spriteä  ovat  pelkkiä  tasaväri- 
jille.  Mistään  näyttömuistin  siä  palikoita.  Kunkin  spriten 
tapaisista  isoista  puskureista  leveyden  voi  valita  muuta- 
ei  kannata  edes  haaveilla.  Ai-  masta  vaihtoehdosta.  Tausta- 
noa  näyttömuistin  kaltainen  kuviolle  voi  valita  kaksi  väriä 
on  TIA-piirin  rekisteripankki,  ja  kullekin  spritelle  yhden  vä- 
jonka  bittien  asennot  kuvaa-  rin  peräti  12 1 -värisestä  koko- 
vat,  kuinka  kuvan  yksittäinen  naispaletista. 
vaakajuova  muodostetaan.  Äänipuolella  Atarissa  on 


2000-luvun  demotuotantoa:  Wamma-ryhmän  Gehirn 

Rauta 


kaksi  synteesikanavaa,  joiden 
bitinpyöritykset  ajastetaan 
5-bittisillä  laskureilla.  Mah¬ 
dollisia  sävelkorkeuksia  on 
siis  hyvin  vähän,  ja  melko  har¬ 
vojen  välille  saa  puhtaita  in¬ 
tervalleja.  Laitteen  tekniikka 
vaikuttaa  vahvasti  myös  sii¬ 
hen,  millaisia  harmonioita  ja 
melodioita  sillä  on  mielekästä 
toteuttaa. 

Mitä  rajojen  puitteissa  syntyy? 
Mediatutkijat  Nick  Montfort 
ja  Iän  Bogost  käsittelevät 
2600:n  estetiikkaa  kirjassaan 
"Racing  the  Beam".  Mitä  lait¬ 
teelle  sitten  on  tehtykin,  tek¬ 
niset  rajat  ovat  tulleet  hyvin 
äkkiä  vastaan.  Niihin  sopeu¬ 
tuminen  onkin  synnyttänyt  ai¬ 
van  oman  estetiikkansa. 

Vierekkäisyys  on  Atarilla 
vaikeampaa  kuin  päällekkäi¬ 
syys,  ja  rinnakkain  näkyvät 
hahmot  on  aina  mietittävä  tar¬ 


koin.  Space  Invader- 
sin  hyökkäyslaivueen  leve¬ 
ys  on  kuusi  ötökkää  —  kaksi 
triplattua  bittikarttaspriteä. 
Video  Chess  -shakkipeli  jou¬ 
tuu  paitsi  miettimään  siirton¬ 
sa  hyvin  pienellä  työmuistilla 
näyttö  sammutettuna,  myös 
piirtämään  pelilaudan  lomi¬ 
tettuna,  sillä  kahdeksaa  nap¬ 
pulaa  ei  saa  näkyviin  samalle 
juovalle. 

Puhdas  2D-grafiikka  on 
Atarilla  hyvin  karkeaa  verrat¬ 
tuna  useimpiin  kasibittisiin 
kotimikroihin,  mutta  erilaiset 
juovittaiset  rasteritemput  on¬ 
nistuvat  monesti  paremmin. 
Tämä  näkyy  esimerkiksi  Pole 
Position-  ja  Battlezone-pelien 
perspektiivitoteutuksissa. 
Battlezone  myös  hyödyntää 
koneen  laajaa  väripalettia 

kauniisti  taivaan  ja 
maan  väriliu'uissa,  mutta  vi- 
hollistankkien  esittäminen 
karkeina  bittikarttoina  palaut¬ 
taa  TIA:n  rajoitteet  takaisin 
mieleen. 

Kotipolttajat  työn  touhussa 

Homebrew-kehittäjien  kes¬ 
kuudessa  2600  on  suosittu 
alusta.  Suosiota  selittää  pal¬ 
jolti  koneen  historia,  mutta 
monet  varmasti  motivoituvat 
myös  sen  teknisistä  puitteis¬ 
ta,  jotka  synnyttävät  erikoisia 
ohjelmoin tihaasteita  ja  oma¬ 
laatuista  rujoa  estetiikkaa. 

Harrasteohjelmoijat  ovat 
keskittyneet  lähinnä  pelei¬ 
hin,  mutta  2000-luvulla  myös 
muutama  demoryhmä  löysi 
koneen.  Laitteiston  rajoja  pus¬ 
ketaan  jatkuvasti  eteenpäin. 
Uudet  pelit  vierittävät  näyttöä 
moneen  suuntaan,  musiikki 
on  moniäänistä  ja  kuvissa  on 
yllättävän  paljon  värejä.  De¬ 
moissa  näkyy  monia  isommis¬ 
ta  koneista  tuttuja  perspektii- 
vitemppuja,  kuvanvenyttelyjä 
ja  tietenkin  plasmaefektejä. 
Useimmat  uudetkin  ohjelmat 
kunnioittavat  perinteisiä  rajo¬ 
ja,  mutta  esimerkiksi  Boulder 
Dash  -käännös  joutuu  huijaa- 

maan  hieman.  Dynaamisesti 
muuttuva  pelikenttä  ei  kerta 
kaikkiaan  mahdu  kerralla  128 
tavun  muistiin,  joten  pelimo- 
duulissa  on  siksi  oma  RAM- 
laajennos. 

Atari  2600  -kehitystä  voi 
hyvin  kokeilla  myös  ilman 
aitoa  laitetta.  Emulaattorin 
kaveriksi  tarvitaan  lähinnä 
6502-ristiinkääntäjä  ja  TIA- 
piirin  dokumentaatio.  Kone- 
kieliohjelmointia  karsastavil¬ 
le  on  tarjolla  myös  ilmainen 
BASIC-kääntäjä  Batari  Basic, 
jonka  käyttöoppaassa  käy¬ 
dään  läpi  konsolin  toiminta 
peruskäsitteistä  alkaen.  Omat 
tuotokset  on  perinteisesti  siir¬ 
retty  aitoon  rautaan  EPROM- 
piireillä,  mutta  nykyisin  on 
tarjolla  myös  esimerkiksi  Har- 
mony  Cartridge,  joka  käyttää 
massamuistina  SD-korttia.  & 


Battlezone-käännös  vuodelta  1983 

Tikku-ukoista  pikselitisseihin: 

digitaalisen  erotiikan  varhaisvuodet 

Tekniikka  valjastetaan  eroottisen  materiaalin  tarpeisiin  heti  ilmestyessään. 
Bittimuotoinen  porno  levisi  jo  ennen  internetin  läpimurtoa. 

Teksti:  Mikko  Heinonen,  Markku  Reunanen,  Petri  Lankoski 


Vaikka  aiheesta  puhutaan  mielui¬ 
ten  sivulauseissa  ja  kuiskaten, 
erotiikka  ja  tekninen  kehitys  ovat 
kietoutuneet  tiukasti  yhteen.  Varsin  pian 
keksimisensä  jälkeen  painokone  suolsi 
tuhmia  kuvia,  kameralla  kuvattiin  alas¬ 
tomuutta,  filmikameralla  taas  eroottisia 
elokuvanpätkiä.  Pornovideoiden  saata¬ 
vuuden  sanotaan  olleen  eräs  keinoista, 
joilla  VHS-videoformaatti  voitti  taiste¬ 
lun  kotitalouksien  suosiosta.  Eroottisen 
materiaalin  tuottajat  ovat  aina  löytäneet 
uudet  mediat,  eikä  tietotekniikka  ollut 
mikään  poikkeus. 

Ensimmäinen  kaupallinen  erotiikka- 
peli  oli  tiettävästi  Sierra  On-Linen  Soft- 
porn  Adventure  vuodelta  1981.  Tuon 
aikakauden  tietokoneissa  ei  vielä  ollut 
mainittavia  grafiikkaominaisuuksia,  joten 
peli  oli  täysin  tekstipohjainen.  AI  Lowe 
hyödynsi  myöhemmin  Softpornin  juoni- 
kuvioita  pelissään  Leisure  Suit  Larry  in 


the  Land  of  the  Lounge  Lizards  (1987), 
josta  tulikin  eräs  tunnetuimpia  erootti¬ 
sia  seikkailupelejä.  Kumpaakaan  näistä 
peleistä  ei  voi  pitää  varsinaisena  porno¬ 
grafiana,  vaikka  ne  aikuisille  tarkoitettu¬ 
ja  aiheita  käsittelevätkin.  Hieman  enem¬ 
män  paljasta  pintaa  nähtiin  strip  poker 
-peleissä,  mutta  suoranaista  pornoa  sisäl¬ 
tävät  tietokonepelit  tulivat  länsimaisille 
markkinoille  vasta  1990-luvulla. 

Myös  varhaiset  pelikonsolit  saivat 
osansa  erotiikasta.  1980-luvun  taitteen 
markkinajohtaja  Atari  ei  käytännössä  juu¬ 
rikaan  valvonut  mitä  sen  konsoleilla  jul¬ 
kaistiin,  joten  muun  muassa  pahamainei¬ 
nen  "raiskaussimulaattori"  Custer's 
Revenge  näki  päivänvalon  Atari  2600:11a. 
Sitä  myytiin  peräti  80  000  kappaletta. 
Konsolimarkkinat  myöhemmin  valloitta¬ 
neiden  Nintendon  ja  Segan  kontrolli  oli 
tiukempaa,  eikä  eroottisia  pelejä  niiden 
konsoleilla  nähty  virallisina  julkaisuina. 


Harrastajien  keskuudessa  sen  sijaan 
levisi  jo  1980-luvulla  yleisesti  myös  bit- 
timuotoista  pornografiaa.  Sisällön  kopi¬ 
ointi  oli  helppoa,  eikä  kukaan  valvonut 
sen  julkaisua.  Commodore  64:n  ja  Sinc¬ 
lair  Spectrumin  kaltaisten  kotimikrojen 
grafiikkaominaisuudet  riittivät  jo  yksin¬ 
kertaisten  kuvien  esittämiseen.  Suosit¬ 
tuja  olivat  erilaiset  animaatiot  ja  yksin¬ 
kertaiset  pelit,  joissa  ohjattiin  yhdyntää 
tai  masturbointia  peliohjaimen  liikkeillä. 
Monien  tuntema  esimerkki  on  Landisof- 
tin  C-64:lle  vuonna  1985  julkaisema  Sex 
Games. 

Digitaalisen  erotiikan  jäljillä 

Varhaisen  kotimikroerotiikan  yleisyydes¬ 
tä  huolimatta  sitä  on  toistaiseksi  tutkittu 
varsin  vähän.  Aiheeseen  liittyy  kuitenkin 
monia  mielenkiintoisia  kysymyksiä:  mitä 
kanavia  pitkin  materiaalia  levisi,  miten 
tunnettua  se  oli  ja  millaiseksi  käyttäjät 


44  5KRDLLI  2013.3 


LArtES  13  Landieoft  T3S5 


0= 


Oi*' 


M 


LUST  ■ 
PiSTEnC* 


Sex  Games 

sen  kokivat.  Meitä  kiinnosti  ajanjakso 
1980-luvulta  1990-luvun  alkupuoliskolle 
asti,  siis  aika  ennen  CD-ROMin,  interne¬ 
tin  ja  JPEG -kuvaformaatin  läpimurtoa. 

Näiden  kysymysten  selvittämisek¬ 
si  laadimme  kyselyn,  joka  julkaistiin 
IRC:ssä,  Facebookissa  sekä  V2.fi-viihde- 
sivustolla.  Kyselyssä  oli  sekä  avoimia  ky¬ 
symyksiä  että  ennalta  valittuja  eroottisia 
sisältöjä,  joiden  tunnettuutta  halusimme 
selvittää.  Muutaman  päivän  kuluessa 
saimme  hieman  alle  300  uskottavaa  vas¬ 
tausta,  joita  saattoi  pitää  riittävänä  ai¬ 
neistona  tutkimusta  varten. 

Vastaajien  keski-ikä  oli  32,2  vuotta. 
Nuorin  vastaaja  oli  20-  ja  vanhin  55-vuo- 
tias,  joten  tutkimuksen  kattamalla  ajan¬ 
jaksolla  he  olivat  olleet  joko  lapsia  tai 
nuoria.  Kaikkiaan  94  %  vastaajista  ilmoit¬ 
ti  olevansa  miespuolisia,  mikä  sinällään 
noudattaa  yleistä  käsitystä  varhaisen 
tietokoneharrastuksen  sukupuolij  akau- 
masta. 

Kaikki  vastaajat  olivat  tutustuneet 
johonkin  digitaalisen  erotiikan  muotoon. 
Tämä  tosin  ei  sinällään  kerro  kuin  sen, 
että  kysely  valikoi  vastaajiksi  ihmisiä,  joi¬ 
ta  aihe  kiinnosti  ja  joille  se  oli  ennestään 
tuttu.  Koska  kysely  koski  20-30  vuoden 
takaisia  tapahtumia,  on  tuloksia  tulkit¬ 
taessa  luonnollisesti  myös  huomioitava, 
että  vastaajien  myöhemmät  kokemukset 


voivat  sekoittua  lapsuuden  ja  nuoruuden 
aikaisiin  muistikuviin.  Pääosa  vastauksis¬ 
ta  vaikutti  kuitenkin  ajanjakson  tapahtu¬ 
mia  vasten  tarkasteltuna  uskottavilta. 

Larry,  Samantha  ja  giffit 

Voidaksemme  selvittää,  miten  yleisesti 
tunnettuja  tietyt  eroottiset  sisällöt  oli¬ 
vat,  valikoimme  kyselyyn  luettelon  niis¬ 
tä.  Koska  mitään  vakiintunutta  listaa 
lähdekirjallisuudesta  ei  ollut  saatavilla, 
perustimme  valinnan  ensisijaisesti  omiin 
muistikuviimme  sekä  mm.  Girls  of  C64 
-sivustoon  ja  World  of  Spectrum  -sivuston 
Sex-osioon.  Vastaajat  eivät  nähneet  luet¬ 
teloa  vastatessaan  avoimiin  kysymyksiin, 
mutta  ennalta  annetut  nimikkeet  ja  laji¬ 
tyypit  olivat  varsin  hyvin  linjassa  avoimis¬ 
sa  vastauksissa  mainittujen  kanssa. 

Monivalintaosion  tunnetuin  yksittäi¬ 
nen  nimike  oli  Leisure  Suit  Larry  -pe¬ 
lisarja,  jonka  tunnisti  miltei  jokainen 
kyselyymme  vastannut.  Tämä  oli  enna¬ 
koitavissa  myös  sarjan  kaupallisen  me¬ 
nestyksen  perusteella.  Eräs  vastaajista 
koki  saaneensa  Larrystä  peräti  sukupuo¬ 
livalistusta: 

Joka  tapauksessa ,  Larryltä  tuli  opittua  mm. 
kortsuista ,  huorista ,  sukupuolitaudeista  jne.  ai¬ 
nakin  nämä  alkeelliset  muodot.  (Mies,  30) 

Avoimissa  kysymyksissä  taas  mainit¬ 
tiin  yleisimpänä  pelityyppinä  erilaiset 


strip  poker  -pelit,  etenkin  Samantha  Fox 
Strip  Poker,  jota  markkinoitiin  aikanaan 
kuuluisan  laulajatähden  ja  Playboy-mal- 
lin  yläosattomilla  kuvilla.  Tässä  edelleen 
suositussa  pelityypissä  tarkoituksena  on 
riisua  ruudulla  oleva  nais-  tai  (harvem¬ 
min)  mieshahmo  voittamalla  pokerissa. 

Luonnollisesti  paljon  mainintoja  sai¬ 
vat  myös  kuvat,  animaatiot  ja  eroottiset 
tarinat.  Tässä  vaiheessa  tarinat  olivat 
etupäässä  harrastajien  kirjoittamia  fan- 
tasianovelleja,  joita  vaihdeltiin  BBS- 
järjestelmissä  ja  levitettiin  myöhemmin 
internetin  kautta.  Skrolli-lehtikin  on  res¬ 
tauroinut  näitä  vanhoja  tekstejä,  joita  oli 
laaja  kokoelma  mm.  sittemmin  suljetussa 
Zorlimin  pervotekstiarkistossa. 

Kuvista  puhuttaessa  vastaajat  ko¬ 
rostivat  paljon  sitä,  miten  niiden  laatu 
kehittyi  uusien  laitesukupolvien  myötä. 
Commodore  64 :n  kultakaudella  suuri  osa 
kuvista  ja  animaatioista  oli  piirrettyjä, 
kun  taas  Amiga-  ja  PC-tietokoneet  sovel¬ 
tuivat  digitoidun  aineiston  esittämiseen. 
Osaltaan  tämä  johtui  myös  siitä,  että 
kuvien  digitoimiseen  tarvittava  laitteis¬ 
to  yleistyi  kuluttajahintaluokassa  vasta 
90-luvulla. 

Tutkimuksen  kuluessa  vastaan  tul¬ 
lutta  sisältöä  luonnehtii  melko  vahva 
heteronormatiivisuus.  Kuvat,  animaati¬ 
ot,  tarinat,  räsypokkapelit  sekä  erilaiset 

joystickinvatkaukset  kuvasivat  suurim¬ 
maksi  osaksi  naisia  tai  heteroseksiä.  Ho¬ 
moseksuaalinen  vastaaja  muisteleekin 
seuraavasti: 

Lähes  kaikki  liikkunut  porno  oli  hetero- 
miehille  suunnattua  ja  homona  moisesta  en 
saanut  sitä  tarkoitettua  hyötyä  irti.  Jossain  na- 
kupokassa  oli  joku  mieskin ,  mutta  en  muista 
koskaan  pelanneeni  sitä.  Kuvia  miehistä  alkoi 
liikkua  vasta  purkeissa ,  mutta  ne  olivat  enem¬ 
män  eksotiikkaa  (pitkä  penis  solmussa)  kuin 
erotiikkaa  tai  pornoa  homomiehelle.  (Mies,  33) 

Kokemuksia  bittipornosta 

Tärkeä  osa  tutkimustamme  oli  selvittää 
myös,  miten  varhainen  digierotiikka  le- 
visi,  millaisena  varhaiset  käyttäjät  sen 
kokivat  ja  mitä  muistoja  heille  siitä  jäi. 
Aineiston  avoimista  vastauksista  muo¬ 
dostuukin  jonkinlainen  yleiskuva  siitä, 
miten  bittipornoa  saatiin  ja  miten  siihen 
suhtauduttiin. 

Ennen  internetin  yleistymistä  saan- 
tikanavista  tyypillisimpiä  olivat  ensin 
kaverit  ja  myöhemmin  BBS -järjestelmät. 
Pornosisällöt  levisivät  usein  samojen 
"solmukohtien"  kautta  kuin  esimerkiksi 
pelien  kopiot.  Kuvakokoelmia  ja  porno- 
demoja  oli  tarjolla  myös  PD-ohjelma- 
kirjastoissa.  Joku  saattaa  muistaakin 
MikroBITTI-  ja  C-lehdissä  ilmoitelleen 
Softaboxin  (myöh.  Avesoft),  jonka  mai¬ 
noksissa  vilisi  mainintoja  kuten  "Animoi- 
tu  Alaston  demo"  ja  "Alastonkuvia  Go- 
nanin  aikakaudelta".  Kyselyvastausten 


perusteella  näitä  levyjä  ei  kuitenkaan 
moni  tilannut. 

Etenkään  ensimmäisten  kotimikrojen 
grafiikkaominaisuuksia  ei  voinut  verrata 
painettuihin  lehtiin  tai  VH  S -elokuviin. 
Kuten  voisi  olettaa,  toisten  vastaajien 
mielestä  materiaalin  heikko  tekninen  laa¬ 
tu  estikin  varsinaisen  kiihottumisen: 

Tietokone-erotiikka  lähinnä  nauratti , 
enemmän  sitä  katseltiin  huumorimielessä  kos¬ 
ka  niin  paljon  piti  mielikuvitusta  käyttää  niitä 
söherryksiä  katsellessa.  (Mies,  37) 

Mielenkiintoinen  havainto  sen  sijaan 
oli,  että  vähintään  yhtä  moni  kuitenkin 
näki  saman  asian  positiivisena: 

90-luvulla  latasin  enimmäkseen  suttuisia 
jpg-kuvia  ja  gif-animaatioita  netistä.  Ei  niissä 
ollut  enää  samanlaista  viehätystä  kuin  C-64:n 
animaatioissa  ja  peleissä.  (Mies,  35) 

Voidaan  siis  sanoa,  että  varhaises¬ 
sa  tietokone-erotiikassa  yhdistyi  kaksi 
nuoria  kiinnostavaa  seikkaa:  kiinnostus 
tietotekniikkaan  ja  kiinnostus  erootti¬ 
seen  materiaaliin.  Yhdistelmä  teknistä 
viehätystä,  pientä  kiihottavuutta  sekä 
aiheen  kiellettyyttä  saavat  varhaisen  di- 
gitaalierotiikan  näyttäytymään  joidenkin 
harrastajien  piirissä  edelleen  erityisen 
viehättävänä  ja  nostalgisena. 

Bittimuotoisen  pornografian  puo¬ 
lesta  puhui  tuohon  aikaan  myös  se,  että 
perheeseen  hankittua  kotimikroa  ei 
useinkaan  osannut  käyttää  kuin  nuoriso. 
Saattoi  myös  olla,  ettei  koneen  parissa 
puuhailu  juuri  muita  perheenjäseniä  kiin¬ 


nostanutkaan.  Tämä  helpotti  kyseenalai¬ 
sen  aineiston  piilottamista: 

Lehdet  ja  videot  olivat  parempia,  mutta  tie- 
tokonetavaraa  oli  helpompi  käsitellä,  koska  it¬ 
sellä  oli  tietokone  omassa  huoneessa  (Mies,  34) 
Jos  käry  sitten  kävi,  saattoi  rangais¬ 
tuksena  olla  sisällön  menettäminen  ka¬ 
rullakin  tavalla: 

Näytimme  kaverin  isosiskolle  ja  tämän  poi¬ 
kakaverille  Sex  gamesin  kun  se  oli  niin  hauska/ 
törkeä  juttu  nuorena  teininä.  Isosisko  takavari¬ 
koi  kasetin  ja  heitti  sen  roskiin.  (Mies,  32) 
Avointen  kysymysten  vastaukset  viit- 
taavat  siihen,  että  digitaalinen  erotiikka 
on  nivoutunut  osaksi  yleistä  erotiikan 
kulutusprosessia  alusta  alkaen.  Vaikka 
tekninen  laatu  ei  ole  ollut  kummoista, 
materiaali  on  koettu  kiinnostavaksi  ja  pii- 
lottelun  arvoiseksi  alusta  alkaen. 

Ikuisuuskysymys  on  luonnollisesti 
myös  se,  millä  tavoin  varhainen  kosketus 
pornografiaan  muokkaa  lasten  ja  nuorten 
käsityksiä  seksuaalisuudesta.  Vaikka  tut¬ 
kimuksemme  ei  varsinaisesti  aiheeseen 
paneutunutkaan,  vastauksissa  tätäkin 
kysymystä  sivuttiin: 

Erotiikka  muodostui  mielessäni  pornoa  mu¬ 
kailevaksi.  Kun  sitten  oikeasti  aikanaan  pääsin 
hommiin,  tajusin  että  mielikuvani  erotiikasta  ja 
seksuaalisuudesta  oli  auttamattoman  vähäinen 
ja  hiukan  vinoutunut.  (Mies,  29) 


Tikku-ukkojen  lopun  ajat 

1990-luvun  loppua  kohden  digitaali¬ 
nen  erotiikka  lopulta  pääosin  sulautui 
valtavirtaan.  Kuvien  ja  animaatioiden 
tekninen  laatu  kehittyi  kehittymistään, 
kunnes  lopulta  oltiin  jo  nykytilanteessa: 
kuka  tahansa  voi  katsoa  tietokoneellaan 
Full  HD  -laatuisia  eroottisia  kuvia  ja  vi¬ 
deoita.  Henkilökohtainen  tietoverkkojen 
käyttö  poisti  tarpeen  kopioida  sisältöjä 
kavereilta  -  katselu  muuttui  jaetusta  ko¬ 
kemuksesta  yksityiseksi,  ja  samalla  saa¬ 
tavilla  olevan  materiaalin  määrä  kasvoi 
huimasti. 

Eräs  oleellinen  taustatekijä  on  se, 
että  vastaajat  olivat  vuosina  1980-1995 
pääosin  vasta  lapsia  tai  teini-ikäisiä. 
Aineistossa  näkyy  nuorten  ilmeisen 
kiinnostunut,  mutta  epävarma  suhtau¬ 
tuminen  seksiin  ja  seksuaalisuuteen. 
Erotiikan  katselu  on  jollain  tasolla  tiedet¬ 
ty  luvattomaksi,  joten  lapsuudenkodissa 
sitä  on  piiloteltu  vanhemmilta.  Porno  on 
ollut  ystäväpiirin  yhteinen  salaisuus,  joka 
omalla  nostalgisella  tavallaan  yhdistää 
erästä  tietokoneharrastajien  sukupolvea. 

Artikkeli  perustuu  samojen  kirjoittajien 
laajempaan  tutkimusartikkeliin,  joka  on  jul¬ 
kaistu  Digirakkaus  2.0  -kirjassa.  & 

Syöverin  reunalla,  kiikkerästi 

Tapio  Berschevvsky 

Muistatko  vielä,  miltä  netti  tuntui  joitain 
vuosia  sitten,  kun  fasismin  lonkerot  eivät 
vielä  olleet  ehtineet  koskettaa  juuri  sinua? 


iitä  ei  tunnu  olevan 
kovin  pitkä  aika,  kun 
ihmiset  vielä  luottivat 
verkon  suuriin  palveluntarjo¬ 
ajiin.  Kaikki  oli  vapaata,  jos 
ei  ilmaista,  eikä  mainoksia 
suurempia  riesoja  juuri  koh¬ 
dannut.  Verkkoneutraliteetti 
ei  toteutunut  käytännössä,  jos 
käänteli  kiviä  ja  nuuhki  ikä¬ 
vistä  paikoista,  mutta  jonkin¬ 
lainen  yhteisymmärrys  vallitsi 
siitä,  että  melkein  kaikki  oli 
riittävän  hyvin. 

Väitettiin,  että  kunhan  py¬ 
syy  poissa  tuhmilta  sivulta  ja 
asentaa  Windowsiin  parem¬ 
mat  haittaskannerit,  verkon 
avaama  ruusuinen  utopia  on 
vaaraton.  Tietoturvariskit  tar¬ 
koittivat  sitä,  että  jokin  rikol¬ 
lisjärjestö  saattaa  kontrolloi¬ 
da  etänä  konettasi  ja  lähettää 
roskapostia  rahan  toivossa 
miljoonille.  Nigerialaiskirjeet 
ja  viagramainokset  pelottivat 
ja  harmittivat  verkon  käyttä¬ 
jiä. 


Nyt  väestö  kantaa  muka¬ 
naan  laivuetta  N  S  A:  n  etäohjat- 
tavia  kannettavia,  puhelimia, 
ja  tabletteja.  Kaikki  tärkeim¬ 
mät  palvelut  ja  ohjelmat  ovat 
paljastuneet  Yhdysvaltain 
hallituksen  urkintakeinoiksi. 
Suojelupolii¬ 
sin  lausunto¬ 
jen  mukaan 
samat  oman 
kansan  vakoiluoikeudet  halu¬ 
taan  myös  Suomeen. 

Pahojen  rikollisjärjestöjen 
sijaan  vaarallisin  yksityisyyt¬ 
täsi  uhkaava  vihollinen  onkin 
valtio,  kaikki  valtiot,  yhdessä 
jättikö  rporaatioiden  kanssa. 
Tervetuloa  dystopiaan,  jossa 
jokainen  hakutermisi  voi  tuo¬ 
mita  sinut  myöhemmin. 

Vähennä  altistumistasi 

Juuri  ennen  kolumnin  kirjoit¬ 
tamista  julkaistiin  uutinen 
siitä,  kuinka  Saksan  tieduste¬ 
lupalvelun  mukaan  turvatoi¬ 
menpiteenä  tunnettu  trusted 


platform  management  -piiri 
mahdollistaa  Windows  8  -ko¬ 
neen  erittäin  laajan  etähallin¬ 
nan  NSA:lle.  Applen  laitteissa 
ei  tpm:ää  ole,  eikä  Linux  tue 
ominaisuutta. 

On  helppo  hymyillä,  kun 
viimeiset  seitsemän  vuotta  on 
käyttänyt  kaikilla  omilla  tieto¬ 
koneilla  vain  Linux-jakeluja. 
Kun  verkko  yhä  tuntuu  turval¬ 
liselta  ja  ohjelmat  luotettavil¬ 
ta.  Omaan  linnakkeeseen  to¬ 
sin  ei  pitäisi  tuudittautua,  kun 
samaan  aikaan  huonompia 
päätöksiä  tekeviä  kanssaihmi¬ 
siä  nussitaan  takalistoon  kuu¬ 
malla  sapelilla. 

Vaan  mitä  voi  tehdä,  jos 
on  sapelin  vastaanottaja?  Ai¬ 
nakin  vaihtaa  käyttöjärjes¬ 
telmää.  Microsoft  ei  ole  ystä¬ 
väsi,  vaan  myy  sinut  sentistä 
ensimmäiselle  painostajalle. 
Epäilisin  myös  Applea.  Vain 
avoimeen  koodiin  voi  luottaa. 
Ei  näin  pääse  kuin  alkuun, 
mutta  ainakin  lujalle  pohjalle 
voi  rakentaa  kestävän  talon. 

Seu- 
raavaksi 
hankkiu¬ 
dutaan 

eroon  PRISM  -puhelimista. 
Ei  Androidia,  ei  iOS:ää,  ei 
Windows  Phonea.  Jos  älyluu- 
rin  tarvitsee.  Jolla  on  ainoa 
vaihtoehto.  Tai  ehkä  Jolla  ja 
Ubuntu  Phone.  Aina  voi  myös 
vaihtaa  mummoluuriin  ja  kan¬ 
taa  mukana  jotain  luotetta¬ 
vamman  oloista  tietolaitetta 
verkon  käyttöön. 

Niin,  hankkiutukaa  eroon 
myös  Chromesta,  Chromiu- 
mista,  ja  Googlesta  ylipäätään. 
Hakekaa  Duckduckgodla  ja 
asentakaa  parempi  selain. 
Jos  Chromiumin  hyvistä  puo¬ 
lista  ei  halua  eroon,  esimer¬ 


55  Internet  on 

nykyään  perseestä. 


kiksi  SRWare  Iron  pohjautuu 
samaan  projektiin,  muttei 
vuoda  salaisuuksiasi  hyväksi¬ 
käyttäjille.  Myös  Tor  Browser 
Bundle  on  erittäin  helppo  ot¬ 
taa  käyttöön.  Näitäkin  tosin 
pitää  osata  käyttää  varoen. 

Vain  vakoilijan  silmille 

Niinhän  se  vain  on:  internet 
on  nykyään  perseestä.  Kaikki 
parhaat  palvelut,  joita  halu¬ 
aisi  käyttää,  ovat  tietoturvan 
puolesta  rikki.  Silti  niitä  tulee 
jonkin  verran  käytettyä.  Mi¬ 
nullakin  on  fecesbook-tunna- 
ri,  ja  olen  ainakin  20  kertaa 
sanonut  sinne  jonkin  henki¬ 
lökohtaisen  mielipiteen  josta¬ 
kin.  Löytyy  myös  gmail,  plus¬ 
sa,  twitter,  ja  mitä  muita  näitä 
nyt  on.  En  juuri  käytä,  mutta 
olen  NSA:n  kartalla  silti. 

Poikkeuksena  työasiat, 
joissa  Google  on  ikävä  kyllä 
kovalla  käytöllä.  Drive  ja  Docs 
ovat  niin  käteviä  palveluja  toi¬ 
mittajalle,  että  niitä  on  vaikea 
välttää.  Skrollikin  tehdään 
Driveä  käyttäen.  Kaikki  artik¬ 
kelimme  ovat  siellä  viimeis¬ 
tään  kielenhuoltoa  varten. 
Monet  niistä  on  jopa  kirjoitet¬ 
tu  suoraan  Googlen  tekstinkä¬ 
sittelyä  käyttäen.  Avointa  ja 
vakoiluvapaata  versiota  odo¬ 
tellessa  —  pelkkä  kirjoitus- 
alus  ta.fi  ei  riitä. 

Aina  välillä  tekisi  mie¬ 
li  pistää  pois  päältä  kaikki 
sähkölaitteet,  riisua  vaatteet 
ja  juosta  metsään  kiipeile- 
mään  puissa.  Sitä  kutsutaan 
kesäksi.  Näin  syksyisin  taas 
suorittimen  lämpö  kiinnostaa 
liikaakin.  Pahassa  maailmas¬ 
sa  elämisestä  voi  repiä  loh¬ 
tuakin,  jos  osaa  ajatella  posi¬ 
tiivisesti.  Ainakin  NSA  lukee 
Skrollia,  jos  muut  eivät.  & 

Roguelike  on  peligenre,  joka  muis¬ 
tuttaa  toimintaroolipeliä  tietyillä 
erikoispiirteillä.  Pelaaja  ohjastaa 
hahmoaan  maanalaisissa  luolastoissa  ja 
käytäväverkostoissa.  Tavoitteena  on  sel¬ 
vitä  hengissä  kohtaamisista  maanalais¬ 
ten  hirviöiden  kanssa  ja  kerätä  talteen 
syvälle  maan  uumeniin  kätketyt  aarteet. 

Roguelikelle  tyypillistä  on,  että  hah¬ 
mon  kuolema  on  lopullinen,  ja  pelialueet 
hirviöineen  ja  aarteineen  ovat  satunnai¬ 
sesti  luotuja.  Juoni  on  yleensä  läsnä  vain 
nimellisesti.  Luolaston  pohjalla  makoilee 
hirviöiden  vartioima  kallisarvoinen  amu¬ 
letti  tai  muu  taikaesine,  joka  pitää  hakea 
maan  pinnalle. 

Genreen  yhdistetään  usein  merkki- 
grafiikka,  vaikka  vaihtoehtoiset  grafiikat 
ovat  yleistyneet  jatkuvasti. 

Varhaishistoriaa 

Nimitys  juontaa  englannista:  Rogue  like 
eli  "Roguen  kaltainen".  Vuonna  1980  jul¬ 
kaistu  Rogue  popularisoikin  genren  sisäl¬ 
tämällä  kaikki  sen  pääpiirteet.  Mukana 
olivat  satunnaisgeneroitu  luolasto,  kevyt 
juoni,  jatkuvasti  ruokaa  tarvitseva  sanka¬ 
ri  ja  anteeksiantamaton  kalman  käsi,  joka 
viedessään  hahmon  pitää  sen  otteessaan 
ikuisesti. 

Pelin  suosio  oli  niin  valtava,  että  Ro¬ 
gue  lisättiin  vakio-osaksi  suosittua  BSD 
4.2  -käyttöjärjestelmää.  Roguelike-ilmiön 
perusta  oli  luotu. 

Roguelike-genren  muotoutuminen  ta¬ 
pahtui  pääasiassa  1980-luvulla  Roguen 


inspiroidessa  uusia  pelejä.  Ensimmäise¬ 
nä  apajille  ehtivät  Moria  ja  Hack,  jotka 
samalla  polkaisivat  käyntiin  kaksi  rogue- 
liken  päähaaraa:  "bändit"  ja  "hackit". 

"Bändien"  esikuvassa  Moriassa  luo¬ 
lasto  on  loputon,  sillä  peli  generoi  uusia 
alueita  aina  pelaajan  siirtyessä  uudelle 
kerrokselle.  Pelaaja  voi  myös  varustella 
hahmoaan  rauhassa  maan  pinnalla  ole¬ 
vassa  kaupungissa. 

Maan  alta  löytyy  hirviöitä  ja  niiden 
vartioimia  aarteita,  jotka  auttavat  hah¬ 
mon  valmistamisessa  taisteluun  luolas¬ 
ton  pohjalla  lymyilevää  Balrogia  vastaan. 
Pelin  pääpaino  on  hahmon  kehittämises¬ 
sä.  Moriasta  jalostettiin  kehitetty  versio 
Angband,  joka  itsessään  on  kloonattu  sa¬ 


doiksi  eri  variaatioiksi. 

Hack  on  Roguelle  uskollisempi  klooni, 
joka  lisää  peliin  erilaisia  hirviöitä,  alueita 
ja  ominaisuuksia.  Se  säilyttää  kuitenkin 
pelityylin  samanlaisena:  etene  luolastos¬ 
sa,  kerää  aarteita,  tapa  hirviöitä,  koeta 
selvitä.  Turvasatamia  on  harvassa,  ja  näl¬ 
käkuoleman  vaara  rankaisee  etenemistä 
arkailevaa  pelaajaa. 

Peli  on  pullollaan  mytologian  ja  pop¬ 
kulttuurin  inspiroimia  ansoja,  jotka  uusi 
pelaaja  oppii  usein  kantapään  kautta. 
Hack  muistetaan  nykyään  parhaiten  Use- 
netin  välityksellä  kehitetyn  NetHackin 
esiasteena. 

Vanhemmista  roguelikeista  löytyy 
myös  muutama  erikoisempi  nimi.  Larn 


The  kobold  throws  a  dart ! 

Kviiri  the  Stripling 

St : 18/02 

Dx: 14  Co: 15  In: 8  Wi:7  Ch:8  Lawful 

Dlvl : 1  $ : 11  HP : 18 (18)  Pw: 

1(1)  AC :  6 

Exp:  1 

Nethack  on  ehkä  tunnetuin  roguelike,  jopa  tunnetumpi  kuin  Rogue  itse.  Tässä  koboldi  ottaa  ne¬ 
nään  sankarilta. 

The  great  blast  of  fire  engulfs  the  deep  elf  soldier. 

_You  kili  the  deep  elf  soldier! 

A  deep  elf  soldier  comes  into  view.  It  is  wielding  a  runed  elven  scimitar. 
Your  fire  vortex  is  unaffected. 

The  deep  elf  soldier  moves  out  of  viev. 

The  deep  elf  soldier  casts  a  spell. 

The  deep  elf  soldier  seems  to  speed  up. 


Esa  the  Annihilator 
Deep  Elf 

Magic :  1/43 

AC:  13  (0%)  Str:  4 

EV:  28  Int:  26 

SH:  O  Dex:  13 

XL:  15  Next:  5  Place:  Elven  Halls:2 

Gold:  20  Time:  133,9  (1,0) 

Wp:  -)  Nothing  wielded 
Qv:  -)  Nothing  quivered 


Dungeon  Cravvl  Stone  Soup  on  tämän  hetken  parhaita  roguelikeja.  Mukavan  käyttöliittymän  ja  lempeämmän  pelisuunnittelun  ansiosta  tämä  uppoaa 
paremmin  moderniin  pelaajaan  kuin  klassisemmat  teokset.  Pelistä  on  myös  merkkigraafinen  versio. 


muistuttaa  ensi  vilkaisulla  hieman  Mo- 
riaa  ja  Angbandia,  mutta  mahdollisuutta 
kehittää  hahmoaan  rauhassa  ei  ole.  Pe¬ 
lillä  on  tiukka  aikaraja  jonka  puitteissa 
jalokivi  "Larnin  silmä"  on  saatava  ulos 
luolastosta. 

Omega  puolestaan  tarjosi  ensimmäi¬ 
senä  roguelikena  pelaajalle  laajan  maa¬ 
ilman  ja  avoimen  pelityylin.  Kömpelön 
käyttöliittymän,  bugisten  julkaisujen  ja 
erikoisten  pelimekaniikkojen  ansiosta 
Omega  ei  kuitenkaan  saanut  aikaan  var¬ 
sinaista  läpimurtoa. 

Yhdistävät  tekijät 

Klassisten  roguelikejen  välillä  on  paljon 
eroja,  mutta  yhdistävät  tekijät  ovat  vielä 
korostuneemmat.  Eniten  pelikokemuk- 
seen  vaikuttaa  lopullinen  kuolema,  pelot¬ 
tava  permadeath. 

Kuoleman  lopullisuus  tarkoittaa,  että 
jos  pelaajan  hahmo  kuolee,  pelaaja  jou¬ 
tuu  aloittamaan  pelin  alusta.  Se  tekee 
peleistä  paljon  vaikeampia.  Klassista 
NetHackia  pelataan  usein  vuosia  ennen 
kuin  luolaston  pohja  alkaa  häämöttää. 

Vaikka  kuoleman  lopullisuus  tun¬ 
tuu  joskus  liian  rankalta,  se  lisää  peliin 
paljon  syvyyttä.  Pelaaja  ei  voi  tukeutua 
siihen,  että  huonosti  käydessä  voi  pala¬ 
ta  pari  minuuttia  vanhan  tallennukseen. 
Pitkälle  kehittyneen  hahmon  joutuessa 
tiukkaan  paikkaan  syke  nousee  ja  jänni¬ 
tys  on  käsinkosketeltavaa. 

Useimmat  rogueliket  ovat  vähäisen 
juonensa  ja  satunnaisesti  luotujen  ympä- 
ristöjensä  takia  miellyttäviä  aloittaa  alus¬ 
ta  vanhan  hahmon  kuoltua.  Pelaajan  ei 
tarvitse  kahlata  samoja  taisteluja  ja  käy¬ 


täviä,  vaan  ympäristö  on  aina  uusi. 

Rogueliket  mielletään  hankaliksi  pe¬ 
leiksi,  joista  ei  selviä  ilman  strategiao¬ 
pasta  tai  pitkää  yrityksen  ja  erehdyksen 
kautta  tapahtuvaa  oppimista.  On  totta, 
että  monet  roguelikeistä  jakavat  äkillisiä 
ja  arvaamattomia  kuolemia  avokätisesti. 

Erityisesti  NetHackissa  erilaisia  odot¬ 
tamattomia  vaaratilanteita  on  runsaasti 
myös  heti  pelin  alussa.  Jopa  niinkin  ar¬ 
kinen  asia  kuin  suihkulähteestä  hörpyn 
ottaminen  voi  koitua  hahmolle  kohtalok¬ 
kaaksi. 

Monille  nykyaikaisempiin  peleihin 
tottuneille  on  myös  vastenmielistä  omak¬ 


sua  perinteinen  merkkigrafiikka  ja  oppia 
pelin  lukuisat  oleelliset  näppäinkomen¬ 
not. 

Kyllä  se  kehittyy 

Roguelikejä  on  kuitenkin  tehty  1980-lu- 
vun  jälkeenkin,  ja  etenkin  2000-luvun 
puolella  tehdyissä  peleissä  näkyvät  sel¬ 
västi  myös  kehityksen  merkit.  Moderni¬ 
sointia  tapahtuu  monella  tavalla. 

Käyttöliittymiä  kehitetään,  aloitte- 
lijaystävällisyyttä  lisätään,  vanhoista 
perinteikkäistä  luolaympäristöistä  as¬ 
tutaan  seikkailemaan  avoimeen  maail¬ 
maan,  tai  scifihenkiseen  tulevaisuuteen 

IVAN  mallintaa  monia  asioita  tarkemmin  kuin  on  roguelikeissä  totuttu  näkemään.  Pelin  suurin 
kompastuskivi  lienee  se,  että  peli  vaikeutuu  sitä  mukaa  kun  pelaajan  varustelu  paranee  -  usein 
kannattaa  jättää  vaihtamatta  parempaan  aseeseen. 


Fire  —  Choose  target... 

Vou  see  :  a  former  human  (heavily  wounded)  |  floor  |  tmlore 

Hint  :  press  "f"  to  fire  your  weapon! 


JJ 


flrmor  :  none 

Health:  Exp:  1/0%  Meapon:  pistot  (2d&)  [5/61 

cautious 


Myös  klassinen  räiskintäpeli  taipuu  roguelikeksi.  DoomRL:ssä  väkivaltafantasiaa  pääsee  toteutta¬ 
maan  vähän  toisesta  näkökulmasta  kuin  vatsaan  pultatun  BFG9000:n  takaa. 


sivuhahmoineen  ja  -tehtävineen.  Mitä 
roguelikeille  oikein  tapahtui  1980-luvun 
jälkeen? 

Omegan  aikanaan  luotsaama  avoin 
maailma  sivutehtävineen  sai  uuden  mah¬ 
dollisuuden  1990-luvulla.  Suosituksi 
tulleet  Angband-variantit  ZAngband  ja 
ToME  sekä  NetHackin  ja  Omegan  inspi¬ 
roima  AD  OM  astuivat  kuvioihin. 

Vaikka  keskeisin  sisältö  tapahtuu 
edelleenkin  luolissa,  maan  päältäkin  löy¬ 
tyy  taisteluita,  kaupunkeja  ja  sivu  tehtä¬ 
viä.  Eteneminen  muuttuu  vähemmän  li¬ 
neaariseksi,  kun  luolastossa  syvemmälle 
siirtymisen  sijasta  pelaaja  voikin  palata 
pinnalle  puuhastelemaan. 

ADOMin  myötä  myös  juonivetoisen 
rogueliken  suosio  on  kasvanut.  Juonive- 
toisuus  on  rogueliken  kehittäjälle  haas¬ 
te.  Juoni  ei  saa  häiritä  pelaajaa,  vaikka 
sen  joutuisi  kokemaan  kymmeniä  kertoja 
hahmojen  kuollessa. 

Yleinen  tapa  tuoreuden  säilyttämi¬ 
seksi  on,  että  osa  pelin  sisällöstä  pysyy 
pelikerrasta  toiseen  samana,  ja  osa  taas 
luodaan  satunnaisesti  jokaista  peliker¬ 
taa  varten.  Näin  tekevät  ADOMin  lisäksi 
esimerkiksi  suomalaistekoinen  IVAN  ja 
erikoisempi,  mechataisteluun  keskittyvä 
Gearhead. 

Perinteisemmissäkin  roguelikeissä 
on  tapahtunut  uudistuksia.  Esimerkiksi 
Dungeon  Crawl  on  klassinen  luolasto- 
seikkailu  ilman  juonta,  kaupunkeja  tai 
kilttejä  sivuhahmoja.  Samalla  se  pyrkii 
poistamaan  pelistä  roguelikeen  usein 
yhdistettyjä  ikäviä  piirteitä  kuten  mekaa¬ 
nisen  toiston,  äkkikuolemat,  ja  vain  kan¬ 
tapään  kautta  opittavat  ansat.  Osaltaan 
Dungeon  Cravvlia  voikin  pitää  vastalau¬ 
seena  sekä  pitkällistä  hahmonkehitystä 
suosivalle  Angbandille  että  uusia  pelaajia 
jatkuvasti  kampittavalle  NetHackille. 

Kun  genre  ei  riitä 

Roguelike  on  nostanut  viime  aikoina  pää¬ 
tään  indie-pelien  maailmassa  inspiraati¬ 
on  lähteenä.  Perinteisestä  luolastoseik- 
kailusta  voidaan  poiketa  runsaastikin, 
mutta  klassisista  roguelikeista  haetaan 
ideoita  niin  ulkoasuun  kuin  pelimekaniik- 
koihinkin. 

Yksi  ehdottomasti  tunnetuimpia  gen- 
restä  ulos  rönsyäviä  roguelikejä  on  Dwarf 
Fortress.  Pelin  seikkailutila  muistuttaa 
paljon  normaalia  roguelikea,  mutta  pelis¬ 
sä  on  myös  linnoitustila,  joka  muistuttaa 
enemmän  kaupunginrakennuspelin  ja  ro¬ 
gueliken  risteytystä. 

Dwarf  Fortress  on  osaltaan  toimi¬ 
nut  inspiraation  lähteenä  ja  pioneerina 
realismia  ja  selviytymistä  painottavissa 
roguelikeissä.  Muita  vastaavia  ovat  esi¬ 


merkiksi  Cataclysm:  Dark  Days  Ahead 
ja  suomalaista  tekoa  oleva,  jo  21-vuotias 
UnReal  World. 

Roguelike  on  saanut  osakseen  kau¬ 
pallista  suosiota  Japanissa,  jossa  luolas¬ 
tojen  aarteita  pengotaan  useammankin 
kaupallisen  pelisarjan  voimin.  Ilmiön  pio¬ 
neerina  siellä  pidetään  Mystery  Dunge¬ 
on  -sarjaa,  jonka  lisäksi  markkinoilla  on 
muun  muassa  Final  Fantasy  -pelien  sivu¬ 
osana  toimiva  Chocobo-sarja. 

Länsimaissa  roguelike  on  jäänyt  pää¬ 
osin  kaupallisen  valtavirtapelikehityksen 
ulkopuolelle.  Genren  ominaisuuksia  ja 
nimeä  lainataan  ahkerasti  indie-puolella. 


jossa  leikitellään  mieluusti  satunnaisten 
maailmojen  ja  lopullisen  kuoleman  kans¬ 
sa.  Esimerkiksi  suosittu  avaruusseik- 
kailupeli  Faster  Than  Light  tunnetaan 
roguelike-elementeistään. 

Vaikka  genren  valtavirtasuosio  on 
vielä  vähäistä,  kehitys skene  on  aktiivi¬ 
nen.  Uusia  roguelikejä  saatetaan  maail¬ 
maan  esimerkiksi  "Seven  Day  Roguelike" 
-kilpailuissa,  joissa  nimensä  mukaisesti 
ohjelmoidaan  roguelike  seitsemässä  päi¬ 
vässä.  Merkkigrafiikkaa  tai  ei,  Roguen 
perintö  on  tullut  jäädäkseen.  & 

Juttelualustoja  netissä  tulee  ja  menee,  mutta  irkki  on  kestotavaraa. 

Teksti:  Ronja  Koistinen  Kuva:  Mitol  Berschevvsky 


IRC  eli  Internet  Relay  Chat,  kavereiden 
kesken  irkki,  on  oululainen  keksintö 
80-luvulta.  Sillä  on  ainakin  puoli  mil¬ 
joonaa  käyttäjää  ympäri  maailmaa.  Mää¬ 
rä  on  pikkuruinen  vaikkapa  Facebookiin 
verrattuna,  mutta  irkki  on  tärkeä  erityi¬ 
sesti  Suomessa  ja  tietyissä  piireissä  muu¬ 
allakin  maailmassa. 

Missään  muussa  chatissa  kuin  irkissä 
ei  ole  yhtä  selkeää  ja  yksinkertaista  jutel¬ 
la  joko  ryhmille  tai  yksittäisille  käyttäjil¬ 
le.  Kanavia  on  helppoa  perustaa,  ja  niiden 
toiminta  on  idioottivarmaa.  Kanavat  voi¬ 
vat  elää  yhden  illan  tai  vuosikymmeniä. 
Niiden  pohjana  voi  olla  kaveripiiri,  oh¬ 
jelmistoprojekti  tai  vaikka  paikkakunta. 
Esimerkiksi  Skrollilla  on  useampi  irc-ka- 
nava,  kuten  ircnetissä  sijaitseva  #skrolli, 
jossa  lehteä  kehitetään. 

Ei  mitään  ylimääräistä 

Irkissä  parasta  on  selkeys  ja  yksinker¬ 
taisuus.  Tekniikka  on  suoraviivaista  ja 
standardi  avoin.  Irkki  on  ihan  oikea,  oma 
protokollansa  ja  palvelunsa. 

Irc -verkkoja  ylläpidetään  usein  hajau¬ 
tetusti  monien  toimijoiden  yhteistyöllä. 
Eri  verkoissa  on  kuitenkin  erilaiset  käy¬ 
tännöt  niin  palvelimien  ylläpidollisten 
velvoitteiden  kuin  kanavien  sisäisen  yllä¬ 
pidonkin  suhteen. 

Asiakasohjelmia  on  monia  erilaisia, 
joista  valita  mieluisensa.  Suomessa  in- 
ternet-palveluntarjoajan  oma  IRCnetis- 
sä  oleva  palvelin  on  osa  peruspalvelua. 
Verkkoja  on  monia  muitakin,  niin  kan¬ 
sainvälisiä  kuin  paikallisia.  Pienimmät 
irkkiyhteisöt  ovat  yksittäisten  omien  pal¬ 
velinten  ympärille  kasautuneita  tuttava¬ 
piirejä. 


Irkissä  on  myös  mahdollista  olla  juu¬ 
ri  niin  anonyymi,  kuin  hyvältä  tuntuu. 
Käyttää  voi  nimimerkkiä  tai  koko  nimeä, 
ja  jotkut  verkot  tarjoavat  jopa  palveluita 
IP-osoitteen  piilottamiseen  muilta  irkkaa- 
jilta. 

Facebook  ja  Google+  nyrpistelevät 
kovasti  nenäänsä  tekaistuille  nimille,  ja 
monelta  suunnalta  tulee  muutenkin  pai¬ 
nostusta  oman  nimen  käyttöön.  Irkissä 
voi  kuitenkin  periaatteessa  toimia  niin 
kuin  tykkää,  vaikka  joillakin  kanavilla  oi¬ 
kean  nimen  näyttäminen  lasketaan  osak¬ 
si  hyviä  käytöstapoja. 

Avointa  ja  julkista 

Irkin  tietoturvaominaisuudet  vaihtelevat 
rankastikin  eri  verkkojen  ja  palvelinten 
välillä.  Käyttäjien  IP-osoitteet  näkyvät 
useissa  verkoissa  avoimesti,  eikä  nimi¬ 
merkkien  autentikointikaan  ole  käytössä 
kaikkialla. 

Monet  verkot  tukevat  yhteyden  muo¬ 
dostamista  SSL-salattuna.  Salauksesta 
on  kuitenkin  hyötyä  vain,  jos  jokainen 
keskusteluun  osallistuva  henkilö  käyttää 
salausta.  Jos  yksikin  linkki  näppäimistön 
ja  irc-palvelimen  välillä  on  yhdeltäkin 
käyttäjältä  salaamatta,  koko  keskustelu 
on  luettavissa  selkokielisenä  verkkolii¬ 
kenteestä. 

Käyttäjä  ei  myöskään  voi  helposti  var¬ 
mistaa,  onko  irc-palvelimien  välinen  lii¬ 
kenne  salattua  vai  ei.  Parasta  suojaa  saa 
siis  hyvin  konfiguroiduilta  ssl-suojatuilta 
pienen  piirin  palvelimilta,  jossa  kaikki 
käyttävät  salausta. 

Lopulta  irkkiä  kannattaa  kohdella 
julkisena  keskusteluna.  Monet  käyttäjät 
tallentavat  kaiken  keskustelun  omille 


koneilleen.  Ei  ole  siis  mitään  takeita  sii¬ 
tä,  mihin  irkkiin  sanotut  asiat  saattavat 
päätyä. 

Viranomaisten  tiedetään  tarkasta¬ 
neen  irkkaajien  käyttäjätietoja  selvittäes¬ 
sään  rikosten  taustoja. 

Korvaajaa  odotellessa 

Vuosien  varrella  irkille  on  ehdotettu  ja 
kehitetty  useita  korvikkeita.  Paremmas¬ 
ta  päästä  on  SILC,  joka  ei  kuitenkaan  ole 
saavuttanut  suosiota.  Se  hyödyntää  vah¬ 
vaa  kryptografiaa  ja  avainten  vaihtoon 
perustuvaa  käyttäjien  keskinäistä  luotta- 
musverkostoa,  jollaisen  kunnollinen  yllä¬ 
pito  vaatii  vaivaa  ja  pedanttisuutta. 

Silccaajien  käyttäjänimet  eivät  ole 
uniikkeja.  Kahden  samannimisen  käyttä¬ 
jän  erottamiseksi  täytyy  erikseen  puijata 
salausavainten  kanssa.  Irkissäkin  tosin 
käyttäjänimien  kaappaaminen  on  arkista, 
eikä  pelkkään  nimeen  kannata  luottaa. 

Irkissä  viehättää  sen  elegantti  yk¬ 
sinkertaisuus.  Facebookin  kaltaisissa 
moderneissa  suurissa  sosiaalisissa  me¬ 
dioissa  on  äkkiä  pyörällä  päästään  moni¬ 
mutkaisista  yksityisyysasetuksista,  kave¬ 
ripiireistä  ja  ryhmistä.  Välistä  on  vaikea 
hahmottaa,  mihin  asti  mikäkin  postaus 
näkyy.  Kaikessa  verkkoviestinnässä  on 
tietysti  mahdollista  olla  ylimääräisiä  kor¬ 
via,  mutta  irkissä  on  sentään  selvää,  keil¬ 
le  kirjoituksensa  osoittaa. 

Mikään  firma  ei  ole  myöskään  koko 
ajan  tunkemassa  väliin  mainoksineen, 
eikä  kukaan  järj  e  s  tele  ja  suodata  sisältöä 
uuteen  järjestykseen  jonkin  algoritmin 
perusteella.  Irkki  avautuu  irkkaajan  sil¬ 
mien  eteen  sellaisenaan,  eikä  siinä  ta¬ 
pahdu  mitään  muuta  kuin  ihmiset  itse.  & 

Päästä  sisäinen  koodarisi  irti! 


Raspberry  Pi  Starter  Kit 

Yksinkertainen  yhden  piirilevyn  tietokone.  Sen  on 
kehittänyt  Raspberry  Pi  Foundation,  jotta  useammat 
saisivat  mahdollisuuden  oppia  tietokoneen  tekniikkaa 
ja  ohjelmointia  ilman  suurempia  sijoituksia. 

Tässä  paketissa  on  kaikki  mitä  tarvitset  Raspberryyn 
tutustumista  varten: 

•  Raspberry  Pi  -piirilevy 

•  SDHC-  muistikortti 

•  Virtalähde 

•  Kotelo  piirilevylle 

•  Jäähdytyssiilit 


Jimm’s  Custom  Perfect  Gentleman 

Kun  saavut  laneille,  tahdotko  saada  täydellisen 
herrasmiehen  vastaanoton? 

Perfect  Gentleman  on  suunniteltu  kompaktiin  BitFenix 
Prodigy  koteloon,  joten  sen  ulkoiset  mitat  taistelevat 
jopa  Marilyn  Monroen  mittojen  kanssa.  Erittäin  pieni, 
ellei  täydellinen!!  Prodigy  koteloon  on  silti  onnistuttu 
ahtamaan  tehoja  jopa  Espoon  tarpeisiin! 

Tekniset  tiedot: 

•  Intel  i5-4670K  3.4GHz,  6MB  -prosessori 

•  Gigabyte  GA-Z87N-VVIFI  mITX  -emolevy 

•  NVIDIA  GeForce  GTX  760  2GB  GDDR5 
-näytönohjain 

•  8GB  1600MHz  DDR3  CL9  -keskusmuisti 

•  120GB  SSD-kiintolevy  +  1TB  SATAIII  -kiintolevy 

•  BitFenix  Prodigy  Midnight  Black,  Mini-ITX  -kotelo 

•  Cooler  Master  Seidon  120M  vesijäähdytysjärjes- 
telmä 

•  Windows  7  Home  Premium  64-bit  (Suomi) 


Asiakaspalvelu 

+358  29  70  70700 
asiakaspalvelu@jimms.fi 

löytyy  nettitilauksiin 
aina  toimituskuluton  vaihtoehto! 


Noutopalvelumyymälä 

Lukkosepän  katu  7 
20320  Turku 

Hinnat  €/kpl,  sis.  alv24% 


